anna hasare end fast\nനിരാഹാരം നിര്‍ത്തി; ഇത് തുടക്കം മാത്രമെന്ന് ഹസാരെ\nAdministrator Saturday, April 9th, 2011 10:44 am9April, 2011\nന്യൂദല്‍ഹി: അഴിമതിക്കെതിരെ സന്ധിയില്ലാ സമരം പ്രഖ്യാപിച്ച അണ്ണാഹസാരെക്ക് മുമ്പില് സര്‍ക്കാര് മുട്ട് മടക്കി. അഴിമതിയെ നേരിടുന്നതിനുള്ള ലോക്പാല് ബില്ല് നിര്‍മ്മിക്കുന്നതിനായുള്ള സമിതിയെ നിശ്ചയിക്കാന് തീരുമാനിച്ചതിന്റെ അടിസ്താനത്തിലാണ് അണ്ണാ ഹസാരെ സമരം അവസാനിപ്പിച്ചു. ലോക്പാല് ബില്ലിനായുള്ള സമിതിയെ നിശ്ചയിച്ചുകൊണ്ടുള്ള വിജ്ഞാപനത്തിന്റെ പകര്‍പ്പ് ലഭിച്ച ശേഷമാണ് ഹസാരെ സമരം അവസാനിപ്പിച്ചത്.\n‘ സമരം ഇവിടെ അവസാനിക്കുന്നില്ല. നമ്മള് തുടങ്ങിയിട്ടേയുള്ളൂ. ഇനിയും ഏറെ മുന്നോട്ട് പോകാനുണ്ട്. ലക്ഷ്യം നേടാനായത് ജനപിന്തുണകൊണ്ടാണ്’- ഹസാരെ വ്യക്തമാക്കി. കേന്ദ്ര മന്ത്രിസഭയുടെ പ്രതിനിധിയായി പ്രണബ് മുഖര്‍ജിയും പൊതുസമൂഹത്തിന്റെ പ്രതിനിധിയായി ശാന്തിഭൂഷണും സമിതിയെ നയിക്കും. നിയമമന്ത്രി എം. വീരപ്പ മൊയ്‌ലി, ടെലികോം മന്ത്രി കപില് സിബല്, ആഭ്യന്തരമന്ത്രി പി. ചിദംബരം, ജലവിഭവമന്ത്രി സല്‍മാന് ഖുര്‍ഷിദ് എന്നിവരാണു സമിതിയിലെ മറ്റു സര്‍ക്കാര് പ്രതിനിധികള്. പൊതു സമൂഹത്തിന്റെ മറ്റു പ്രതിനിധികളായി പ്രശാന്ത് ഭൂഷണ്, സുപ്രീം കോടതി മുന് ജഡ്ജി സന്തോഷ് ഹെഗ്‌ഡെ, മഗ്‌സസെ അവാര്‍ഡ് ജേതാവും വിവരാവകാശ പ്രവര്‍ത്തകനുമായ അരവിന്ദ് കേസരിവാള് എന്നിവരാണു സമിതിയിലുള്ളത്.\nപാര്‍ലമെന്റിന്റെ വര്‍ഷകാല സമ്മേളനത്തില് ലോക്പാല് ബില് പാര്‍ലമെന്റില് അവതരിപ്പിക്കാമെന്ന് സര്‍ക്കാര് വാഗ്ദാനം നല്‍കിയിട്ടുണ്ട്. ലോക്പാല് ബില് രൂപപ്പെടുത്തുന്ന കരട് സമിതിയില് സമൂഹിക സംഘടനാ പ്രവര്‍ത്തകരെ ഉള്‍പ്പെടുത്താന് കീഴ്‌വഴക്കങ്ങള് അനുവദിക്കുന്നില്ലെന്നായിരുന്നു സര്‍ക്കാറിന്റെ ആദ്യ നിലപാട്. പാര്‍ലമെന്റിന് മുന്നില് വെക്കാനുള്ള നിയമം രൂപപ്പെടുത്തേണ്ടത് മന്ത്രിതല സമിതിയാണെന്നും വാദിച്ചു. എന്നാല് അണ്ണാ ഹസാരെയും മറ്റു സമര നേതാക്കളും വിട്ടുകൊടുത്തില്ല.\nഅഴിമതിക്കെതിരായ കര്‍ക്കശ നിയമ വ്യവസ്ഥകള്‍ക്ക് സര്‍ക്കാര് എതിരാണെന്ന വികാരം പടരുന്നത് മുന്‍നിര്‍ത്തി ഒടുവില് വിട്ടുവീഴ്ചകള്‍ക്ക് സര്‍ക്കാര് വഴങ്ങുകയാണ് ഉണ്ടായത്. ജനകീയ സമരത്തിന്റെ വിജയം ആഘോഷിച്ച് രാത്രി ദല്‍ഹിയിലും വിവിധ നഗരങ്ങളിലും പ്രകടനം നടന്നു.\nഇന്നലെ രാത്രി മന്ത്രിമാരായ കപില്‍സിബല്, വീരപ്പമൊയ്‌ലി, സല്‍മാന് ഖുര്‍ശിദ് എന്നിവരും അണ്ണാ ഹസാരെക്ക് വേണ്ടി സ്വാമി അഗ്‌നിവേശ്, അരവിന്ദ് ഖെജ്‌രിവാള്, കിരണ് ബേദി എന്നിവരും രാത്രി നടത്തിയ നാലാംവട്ട ചര്‍ച്ചകളാണ് സത്യഗ്രഹം അവസാനിപ്പിക്കുന്നതിന് കളമൊരുക്കിയത്.\nഅണ്ണാ ഹസാരെയുടെ സമരത്തിന് ദല്‍ഹിക്കും രാജ്യത്തിന്റെ വിവിധ ഭാഗങ്ങളിലും വര്‍ധിച്ച ജനപിന്തുണയാണ് ലഭിച്ചത്. ഇതോടെ സമരം നേരത്തേ അവസാനിച്ചുകിട്ടേണ്ട നിര്‍ബന്ധിതാവസ്ഥയിലായി സര്‍ക്കാര്. അണ്ണാ ഹസാര ഉയര്‍ത്തുന്ന ആവശ്യങ്ങളോട് അനുഭാവം പ്രകടിപ്പിച്ച് കഴിഞ്ഞ ദിവസം കോണ്‍ഗ്രസ് അധ്യക്ഷ സോണിയ ഗാന്ധി രംഗത്തുവന്നതിന് പിന്നാലെ, സമരക്കാരുമായി ചര്‍ച്ച നടത്തിയ കേന്ദ്രമന്ത്രി കപില് സിബലും മറ്റു മുതിര്‍ന്ന മന്ത്രിമാരുമായി സാധ്യമായ നടപടികളെക്കുറിച്ച് പ്രധാനമന്ത്രി മന്‍മോഹന്‍സിങ് ചര്‍ച്ച നടത്തി. അതിനു ശേഷമായിരുന്നു രാത്രിയിലെ ചര്‍ച്ച. നേരത്തേ, രാഷ്ട്രപതി പ്രതിഭാ പാട്ടീലിനെ സന്ദര്‍ശിച്ചും പ്രധാനമന്ത്രി വിഷയം ചര്‍ച്ചചെയ്തിരുന്നു.


Title Upcoming project of Surya - Malayalam Filmibeat\n45 min ago മമ്മൂക്ക അന്ന് നോ പറഞ്ഞിരുന്നെങ്കില് ഞാന് എന്ന സംവിധായകന് ഇല്ല, വെളിപ്പെടുത്തി ജോമോന്\nവരാനിരിക്കുന്നത് സൂര്യയുടെ സമയം, താനെ സേര്‍ന്ത കൂട്ടത്തിന് ശേഷമുള്ള നാല് ചിത്രങ്ങള് ഏതൊക്കെയാണ്?\n| Published: Saturday, January 13, 2018, 17:14 [IST]\nതെന്നിന്ത്യയുടെ സ്വന്തം താരപുത്രനാണ് സൂര്യ. തമിഴകത്ത് മാത്രമല്ല കേരളത്തിലും മികച്ച സ്വീകാര്യതയാണ് താരത്തിന് ലഭിക്കുന്നത്. നീണ്ട കാത്തിരിപ്പിനൊടുവില് തിയേറ്ററുകളിലേക്കെത്തിയ താനെ സേര്‍ന്ത കുട്ടത്തിന് മികച്ച പ്രതികരണമാണ് ലഭിച്ചത്. സിനിമയെക്കുറിച്ച് അറിഞ്ഞപ്പോള് തന്നെ ഈ സിനിമ ചെയ്യണമെന്നായിരുന്നു സംവിധായകന് ഹരിയും അനുജന് കാര്‍ത്തിയും സൂര്യയോട് ആവശ്യപ്പെട്ടത്. എന്നാല് കഥ കേട്ടതിന് ശേഷം അക്കാര്യത്തെക്കുറിച്ച് തീരുമാനിക്കാമെന്നായിരുന്നു താരത്തിന്റെ മറുപടി.\nവിഘ്‌നേഷ് ശിവന് കഥ പറഞ്ഞപ്പോഴും താരത്തിന് സംശയമായിരുന്നു. ഇത് താന് ചെയ്താല് ശരിയവുമോയെന്നുള്ള സംശയം സൂര്യയെ അലട്ടിയിരുന്നു. നീണ്ട ഇടവേളയ്ക്ക് ശേഷമാണ് ഇത്തരത്തിലൊരു കഥാപാത്ര തന്നെത്തേടിയെത്തിയതെന്ന് താരം വ്യക്തമാക്കിയിരുന്നു. ആശങ്കയോടെയാണ് തുടങ്ങിയതെങ്കിലും റിലീസിന് ശേഷം ആശങ്കപ്പെടേണ്ടതില്ലെന്നുള്ള റിപ്പോര്‍ട്ടുകളാണ് ലഭിക്കുന്നത്. മികച്ച പ്രതികരണമാണ് ചിത്രം നേടിയത്.\nവിഘ്‌നേഷ് ശിവന് സംവിധാനം ചെയ്ത താനെ സേര്‍ന്ത കൂട്ടത്തില് കീര്‍ത്തി സുരേഷാണ് നായികയായി എത്തിയത്. മികച്ച പ്രതികരണമാണ് ചിത്രം നേടുന്നത്. ജനുവരി 12നായിരുന്നു ചിത്രം റിലീസ് ചെയ്തത്.\nപൊങ്കല് റിലീസായെത്തിയ സിനിമ മികച്ച പ്രതികരണം നേടി മുന്നേറുകയാണ്. പുതിയ സിനിമയുടെ പ്രമോഷനുമായി ബന്ധപ്പെട്ട ചടങ്ങിനിടയിലാണ് വരാനിരിക്കുന്ന ചിത്രങ്ങളെക്കുറിച്ച് സൂര്യ വ്യക്തമാക്കിയത്.\nനാല് സിനിമകളാണ് ലിസ്റ്റിലുള്ളത്\nഅയന്, മാട്രാന് തുടങ്ങിയ സിനിമകള്‍ക്ക് ശേഷം കെവി ആനന്ദ് സംവിധാനം ചെയ്യുന്ന ചിത്രത്തില് സൂര്യയാണ് നായകനായെത്തുന്നത്. താരം തന്നെയാണ് ഇക്കാര്യത്തെക്കുറിച്ച് വ്യക്തമാക്കിയത്. അടുത്തതായി ചെയ്യുന്ന നാല് സിനിമകളെക്കുറിച്ചാണ് താരം വിശദീകരിച്ചത്.\nവിക്രം കുമാറിന്റെ സിനിമ\n24ന് ശേഷം വിക്രം കുമാര് സംവിധാനം ചെയ്യുന്ന സിനിമയിലുെ സൂര്യ അഭിനയിക്കുന്നുണ്ട്. ചിത്രത്തെക്കുറിച്ചുള്ള കൂടുതല് വിവരങ്ങള് താരം പുറത്തുവിട്ടിട്ടില്ല.\nഹരിയുമായി വീണ്ടും ഒന്നിക്കുന്നു\nഅതിനിടയില് സൂര്യയും ഹരിയും വീണ്ടും ഒരുമിക്കുന്നുവെന്നും റിപ്പോര്‍ട്ടുകളുണ്ട്. മൂന്നാം ഭാഗത്തിന്റെ വിജയത്തെ അനുസരിച്ചായിരിക്കും അടുത്ത ഭാഗത്തെക്കുറിച്ച് ചിന്തിക്കുന്നതെന്നായിരുന്നു നേരത്തെ സംവിധായകന് വ്യക്തമാക്കിയത്. സിങ്കം3യ്ക്ക് മികച്ച പ്രതികരണമായിരുന്നു ലഭിച്ചത്. സിങ്കം സീരീസില് നിന്നും നാലാമതൊരു സിനിമ കൂടി പുറത്തിറങ്ങുമോയെന്നറിയാനായുള്ള ആകാംക്ഷയിലാണ് പ്രേക്ഷകര്.\nതാനാ സേര്‍ന്ത കൂട്ടതിന് ശേഷം ശെല്‍വരാഘവന് സംവിധാനം ചെയ്യുന്ന സിനിമയിലാണ് താരം അഭിനയിക്കുന്നത്. ചിത്രത്തിന്റെ പൂജാ ചിത്രങ്ങള് സോഷ്യല് മീഡിയയിലൂടെ പ്രചരിച്ചിരുന്നു.\nRead more about: tamil movie movie keerthy suresh surya കീര്‍ത്തി സുരേഷ് തമിഴ് സിനിമ സൂര്യ ഹരി\nUpcoming project of Surya.\nStory first published: Saturday, January 13, 2018, 17:14 [IST]


കുട്ടിക്കാലത്തെ ഒരനുഭവം. ഞങ്ങളുടെ വീട്ടില് എന്നും കാലത്ത് ഇരുന്നാഴി പശുവിന്‍പാല് അളന്നു തന്നിരുന്ന ഒരു തള്ളയുണ്ടായിരുന്നു. രണ്ട് നാഴി പാല് അളന്നു കഴിഞ്ഞാല് അവര് അതേ തവികൊണ്ട് ഒന്നൊന്നര ഔണ്‍സ് പാല് പിന്നെയുമൊഴിക്കും. അത് ‘വാശി’ എന്നാണ് അമ്മ മനസ്സിലാക്കിത്തന്നത്. ഈ ‘വാശി’ എല്ലാ കൊടുക്കല് വാങ്ങലുകളിലുമുണ്ടായിരുന്നു. ചന്തയില്‍പോയി 100 മാങ്ങ മേടിച്ചാല് അഞ്ചെണ്ണം കൂടുതല് എണ്ണിയിടുമായിരുന്നു. പറയിലോ ഇടങ്ങഴിയിലോ നെല്ല് അളന്നിട്ടുകഴിഞ്ഞാല് കൈകൊണ്ട് ഒരു വാളന് പിന്നേയുമിടുമായിരുന്നു. അതുപോലെ അങ്ങോട്ടും കൊടുക്കുമായിരുന്നു.\nകുറേ കഴിഞ്ഞ്, ഞങ്ങള് കൂട്ടുചേര്‍ന്ന് അമ്പലത്തില് ഉത്സവം കാണാന് പോകും. ഓരോരുത്തരും അച്ഛനോടും അമ്മയോടും ചോദിച്ച് കപ്പലണ്ടി മേടിച്ചുതിന്നാന് കാശ് മേടിച്ചിട്ടുണ്ടാകും. ഉത്സവപ്പറമ്പിലെ കച്ചവടക്കാര് മിക്കവരും തമിഴരാണ്. ചോദിച്ചത്ര കപ്പലണ്ടി തന്നുകഴിഞ്ഞ് മൂന്നുനാലു മണി വീണ്ടും പൊതിയിലിടും. അവരതിന് പറഞ്ഞിരുന്നത് ‘കൊസറ’ എന്നാണ്. ഞങ്ങള്‍ക്ക് ആ വാക്ക് മനപ്പാഠമായി. പിന്നെയാരെങ്കിലും തന്നില്ലെങ്കില് ഞങ്ങള് ചോദിക്കും ”കൊസറയില്ലേ?” – ഉടന് അയാള് ചിരിച്ചു രണ്ടുമൂന്നുമണികള് തരും.\nഎറണാകുളത്ത് പഴക്കച്ചവടം മുഴുക്കെ ജൂതന്മാരുടെ കൈവശമായിരുന്നു. ഇന്നും അതിന്റെ ഓര്‍മ്മയ്ക്കായി മാര്‍ക്കറ്റ് റോഡിനുകുറുകേ ജൂഡ് സ്ട്രീറ്റുണ്ട്. അവരും നൂറ് പഴത്തിനോ പച്ചക്കായയ്‌ക്കോ അഞ്ചുവീതം വാശി തരുന്നുണ്ടായിരുന്നു. ആ സൗജന്യം അക്കാലത്ത് സാമാന്യമര്യാദയായിരുന്നു. എറണാകുളത്തെ ചന്തക്കുള്ളില് പോയാല് കച്ചവടക്കാരായ ജോനകന്മാരും ഈ സൗജന്യം തരുമായിരുന്നു. എല്ലാവരും അതിനെ വാശി എന്നാണ് പറഞ്ഞുകൊണ്ടിരുന്നത്. മലയാളക്കരയിലെ മറ്റിടങ്ങളില് ‘വാശി’ക്കു എന്താണ് വാക്ക് എന്ന് ഇന്നും എനിക്കറിഞ്ഞുകൂടാ.\nഎന്നാല് എനിക്കത്ഭുതം തോന്നിയത് ഈ നടപടി ഭാരതത്തില് എല്ലായിടത്തും ഉണ്ടെന്ന് മനസ്സിലായപ്പോഴാണ്. എന്നാലതിന് വര്‍ഷങ്ങള് മുപ്പത് നാല്പത് വേണ്ടിവന്നു. എനിക്ക് സംഘത്തിന്റെ അഖിലഭാരതീയ ചുമതല കിട്ടി, അത് നിര്‍വ്വഹിക്കാന് സിക്കിം മുതല് കന്യാകുമാരിവരെ ഒന്നിലധികം തവണ യാത്ര ചെയ്യേണ്ടിവന്നു. താമസിച്ചത് ഹോട്ടലുകളിലായിരുന്നില്ല, സ്വയംസേവകരുടെ വീടുകളിലായിരുന്നു. അത് കാരണം സാമാന്യജീവിതം കണ്ടനുഭവിക്കാന് കഴിഞ്ഞു. എന്റെ നാട്ടിലെ ‘വാശി’യെക്കുറിച്ച് ഞാന് മറന്നിരുന്നില്ല. കാരണം തുടര്‍ച്ചയായി ദേശത്തിലുടനീളം അതിനെക്കുറിച്ച് ഓര്‍മ്മപ്പെടുത്തലുകളുണ്ടായിരുന്നു. ഇന്നും ഞാന് മറന്നിട്ടില്ല, അതുകൊണ്ട് പറയട്ടെ, ശ്രീരാമപത്‌നി സീതയുടെ നാടായ മിഥിലയില് (ഉത്തരബീഹാറില് ഗംഗാനദിക്ക് വടക്കുള്ള പ്രദേശം) അതിന് ‘ഘലുവാ’ എന്നു പറയുന്നു. നേപ്പാളില് ഘോലുവാ, മണിപ്പൂരില് ‘പോട്’ അഥവാ ‘പൊറീചേ’ ബംഗാളില് ‘ഫാഊ’, കിഴക്കന് ഉത്തരപ്രദേശത്തില് ‘ഘലുവാ’, ഒഡീസയില് ‘ഉന്‍കാ’, പടിഞ്ഞാറെ ഒഡീസയില് ‘പുരേന്’, ഛത്തീസ്ഗഢില് ‘പുരൗനി’, മദ്ധ്യപ്രദേശില് ‘രൂംഅല്’, ‘രൂംക്’, മഹാകോസലില് ‘ലഗോനി’, കിഴക്കന് മഹാരാഷ്ട്രയില് ‘പസ്തൂരി’, ഗുജറാത്തിയില് ‘ഉമരേണു’, ഉത്തര്‍പ്രദേശില് ‘ലുഭാവ്’, ദില്ലി-പഞ്ചാബില് ‘ഝുംഗാ’, ഹരിയാനയില് ‘രുംഗാ’, കര്‍ണ്ണാടകത്തിലും ആന്ധ്രയിലും ‘കൊസറെ’, ‘കൊസറു’ എന്ന് പറയുന്നു. ഒരേ പ്രദേശത്തില് ദേശഭേദമനുസരിച്ച് വേറേവേറേ പേരുണ്ട്. ഏതെങ്കിലും ഒരാള് ശരിക്കും മെനക്കെട്ട് ഇപ്പേരുകളെല്ലാം ശേഖരിച്ചാല് അവയുടെ എണ്ണം ഇരുന്നൂറിലേറെ വരും എന്ന് എനിക്കുറപ്പുണ്ട്. നമ്മുടെ ഈ വമ്പിച്ച നാടിന്റെ സാധാരണജീവിതവുമായി ഇഴുകിച്ചേര്‍ന്ന പ്രവൃത്തിയാണത് എന്നതാണതിനു കാരണം.\nഇന്നിപ്പോള് ഇപ്പറഞ്ഞ വാശിയും കൊസറയുമെല്ലാം അന്യം നിന്നു. ഡിപ്പാര്‍ട്ടുമെന്റ് സ്റ്റോറുകളും മാളുകളും വന്നപ്പോള് എല്ലാ സാധനങ്ങളും അളന്നുതൂക്കി തിട്ടപ്പെടുത്തി പാക്കറ്റുകളിലാക്കി ‘റെഡിമെയിഡാ’ക്കി, കിട്ടിയപാടേ സഞ്ചിയിലിട്ടു കൊണ്ടുവന്നാല് മതി. പഴങ്ങള് പോലും കിലോക്കണക്കില് തൂക്കിയിട്ടാണ് കിട്ടുന്നത്. ഇത് നല്ലതോ മോശമോ എന്നതല്ല പ്രശ്‌നം, ഇല്ലാതായി എന്നതാണ്. എന്നാലും തീര്‍ത്തും ഇല്ലാതായി എന്ന് പറഞ്ഞുകൂടാ. പറഞ്ഞാല് മനസ്സിലാകും വിധം അങ്ങിങ്ങ് ബാക്കിയുണ്ട്. ഭാരതമെന്ന് പറയുന്ന വന്‍കരയ്ക്ക് പുറത്ത് ഇപ്പറഞ്ഞ കൊസറയും ഝുംകയുമുണ്ടോ എന്ന കാര്യം സംശയാസ്പദമാണ്.\nഇതിനുപിന്നില് വല്ല തത്ത്വവുമുണ്ടോ? അതോ, ഇതെല്ലാം അര്‍ത്ഥരഹിതമായ അന്ധവിശ്വാസമോ? ഈ ചോദ്യം എന്നെ, ഓരോയിടത്തും ഈ അനുഭവമുണ്ടായപ്പോള് പിന്തുടര്‍ന്നുകൊണ്ടിരുന്നു. ഒടുവില് ഒട്ടും പ്രതീക്ഷിക്കാതെ ഗോവയ്ക്ക് തൊട്ടുവടക്ക് തീരദേശമഹാരാഷ്ട്രയിലെ ഏറ്റവും തെക്കുള്ള ‘മാള്‍വണ്’ കരയില്‍വെച്ച് ഉത്തരത്തിന്റെ വെളിച്ചം കിട്ടി. അവിടെ എന്റെ സമപ്രായക്കാരനായ പ്രചാരക് രാജാഭാവു ഭോണ്‍സ്ലെയുടെ കൂടെ രണ്ട് ദിവസം താമസിക്കാന് പോയതാണ്. മുറ്റത്ത് കൂട്ടിയിട്ടിരുന്ന തേങ്ങ മേടിക്കാന് പതിവുകാരനെത്തി. അയാള്‍ക്ക് രാജാഭാവുവിന്റെ അനുജന്റെ മകന് (ഹൈസ്‌ക്കൂളദ്ധ്യാപകന്) 100 തേങ്ങ എണ്ണിക്കൊടുത്തു. ആദ്യത്തെ പത്തെ ണ്ണം എണ്ണമില്ലാതെ കൊടുത്തു. പിന്നെയാണ് ഒന്നു മുതല് എണ്ണിത്തുടങ്ങിയത്. അപ്പോള് പതിവുകാരന് 110 തേങ്ങകിട്ടി. അതാണത്രെ അവിടുത്തെ പതിവ്. എന്റെ കണക്കനുസരിച്ച് അത് ‘വാശി’ തന്നെ. ഇവിടുത്തെ അഞ്ചിനുപകരം അവിടെ പത്തെന്ന വ്യത്യാസം മാത്രം! എന്ത് വകയ്ക്കാണ് ആദ്യത്തെ പത്ത് കൊടുത്തതെന്ന് ഞാന് ചോദിച്ചു. ഉത്തരം ”തേ ദേവാചാ നാരള്” (അവ ദൈവത്തിനുചേര്‍ന്ന നാളികേരങ്ങള്.) ഞാന് അത്ഭുതപ്പെട്ടുപോയി. ഇതുവരെ പിടികിട്ടാതിരുന്ന ഒരു പ്രശ്‌നത്തിന് എനിക്ക് ഉത്തരം കിട്ടി.\nപല പേരുകളാല്, ഭാരതത്തിലൊട്ടുക്കു ഭോക്താവിനു നല്‍കപ്പെടുന്ന ഈ സ്വല്പാധികത്തിനുപിന്നില് ഉല്‍പാദകന്റെ വശത്തുനിന്ന് ഒരു കൃതജ്ഞതയുണ്ട്. എല്ലാം അനുഗ്രഹിച്ചുതരുന്ന പൊന്നുദൈവത്തിന്. എനിക്കിത് വില്‍ക്കാന് സാധിച്ചതും ധനം സമ്പാദിക്കാന് സാധിച്ചതും അവിടുന്ന് ഇത്രയെല്ലാം തന്നതുകൊണ്ടാണല്ലോ എന്ന ഒരു നന്ദിവാക്കും. തന്നെയല്ല, നല്‍കുമ്പോള് അബദ്ധത്തിലായാലും കുറവു വരരുത്, അങ്ങനെ ആയാല് അത് അധര്‍മ്മമായിരിക്കും, കള്ളത്തരമായി കണക്കാക്കപ്പെടും, വിശ്വാസവഞ്ചന ചെയ്തതായി അനുഭവപ്പെടും. അതിനു തടയായി അറിഞ്ഞുകൊണ്ടുതന്നെ വേണ്ടതിലും കുറച്ചുകൂടുതല് കൊടുക്കുക. ഇംഗ്ലീഷില് “to err on right side’ എന്നൊരു പ്രയോഗമുണ്ട്, അബദ്ധം ചെയ്താലും സുബദ്ധത്തില് കലാശിക്കട്ടെ. അതാണിവിടെ നടക്കുന്നത്. അര്‍ത്ഥശാസ്ത്രത്തിന്റെ ഭാഷയില് പറഞ്ഞാല് അറിയാതെപോലും ഉല്‍പ്പാദകന്റെ ഭാഗത്തുനിന്ന് ഭോക്താവിന് നഷ്ടം സംഭവിക്കരുത്. – ഈ ധാര്‍മ്മികബോധമാണ് ഇതുവരെ പറഞ്ഞുവന്ന വാശിക്കും കൊസറയ്ക്കും ഝുംഗയ്ക്കും പിന്നില്. ഭാരതീയജനത്തെ ശരിക്കും മനസ്സിലാക്കണമെങ്കില് പ്രത്യക്ഷത്തില് അര്‍ത്ഥശൂന്യമെന്ന് തോന്നുന്ന ഈ വിലപ്പെട്ട നടപടികളുടെ ഉള്‍പ്പൊരുള് മനസ്സിലാക്കിയേ പറ്റൂ.\nകൈനീട്ടം അഥവാ ബോണി\nകഴിഞ്ഞ പ്രകരണത്തില് ഉല്‍പാദകന്റെ ഭാഗത്തുനിന്ന് ഭോക്താവിന്റെ നേര്‍ക്കുള്ള ധര്‍മ്മബോധത്തെക്കുറിച്ച് പറഞ്ഞു. ഇനിയിവിടെ ഭോക്താവിന്റെ ഭാഗത്തുനിന്ന് ഉല്‍പാദകന്റെ നേര്‍ക്കുള്ള ഉദാരഭാവത്തെക്കുറിച്ചു പറയട്ടെ. ഇതും ഞാന് അനുഭവത്തില്‍ക്കൂടി ഗ്രഹിച്ചതാണ്. ഒരിക്കല് കര്‍ണ്ണാടകത്തിലെ തുംകൂറില് ഞാനും വിഭാഗ് പ്രചാരകനും കൂടി ചന്ത കാണാന് പോയി. ഒന്നാന്തരം പേരയ്ക്ക കണ്ടപ്പോള് വിഭാഗപ്രചാരക് സുരേശ്ജി വിലപേശിത്തുടങ്ങി. ഒടുവില് കച്ചവടക്കാരന് എന്തോ പറഞ്ഞപ്പോള് വിലപേശല് നിര്‍ത്തി പണംകൊടുത്തു പേരയ്ക്കവാങ്ങി മടങ്ങി. പെട്ടെന്ന് തര്‍ക്കം നിര്‍ത്തിയതിന് കാരണമാരാഞ്ഞപ്പോള് ‘ഇത് ‘ബോണി’യാണ് സാമി’ എന്ന് പറഞ്ഞതാണെന്ന് ഉത്തരം തന്നു. പിന്നെ സുരേശ്ജി ‘ബോണി’യെന്താണെന്ന് വിശദീകരിച്ചു. കേരളത്തില് ”കൈനീട്ട’മാണ് സാറേ” എന്ന് പറയുന്ന കാര്യം തന്നെ. ഈ ബോണിയും ഭാരതമൊട്ടുക്കുണ്ട്. ചരക്കുവില്‍ക്കുന്നവന് ആ വാക്ക് പറഞ്ഞാല് പിന്നെ എല്ലാം ശാന്തം, സമ്മതിച്ച് അയാള് പറഞ്ഞതിനു വഴിപ്പെടുന്നു.\nഇവിടെ ഒരു ചെറിയ വ്യത്യാസമുണ്ട്. ഭാരതത്തിലൊട്ടുക്ക് ‘ബോണി’ എന്ന വാക്കാണ് നടപ്പിലുള്ളത്. ‘ബിനീ’, ‘ബണീ’, ‘ബോഹനീ’ എന്നിങ്ങനെ ഉച്ചാരണഭേദങ്ങളുണ്ടെന്നു മാത്രം. സ്വല്പാധികത്തിനു ഓരോയിടത്തും ഓരോ വാക്കെന്നപോലെ പല വാക്കുകള് അതിനില്ല. അതിന്റെ ശരിയായ അര്‍ത്ഥം എന്താണെന്നു മനസ്സിലായിട്ടില്ല. എന്നാല് മലയാളത്തില് നമ്മള് പറയുന്ന കൈനീട്ടമാണത്. ഒരിക്കല് എറണാകുളം മാധവനിവാസില് കാലത്ത് ആറ് ആറരയ്ക്ക് ഒരു ഓട്ടോറിക്ഷക്കാരന് യാത്രക്കാരെ കൊണ്ടുവന്നു. യാത്രക്കൂലിക്കു തര്‍ക്കമായി. പൊതുവേ കടുകണിശക്കാരനായിരുന്ന കാര്യാലയപ്രമുഖന് മോഹന്‍ജി രംഗത്തെത്തി. ഓട്ടോക്കാരന് ‘കൈനീട്ടമാണ് സാറേ’ എന്ന് പറഞ്ഞപ്പോള് എല്ലാം ശാന്തമായി. അയാള് പറഞ്ഞ തുക കൊടുത്ത് അയാളെ യാത്രയാക്കി.\nസ്വല്പാധികാരത്തില് ഉല്‍പാദകനും ഭോക്താവും തമ്മിലുള്ള പെരുമാറ്റത്തില് ആനുകൂല്യം ഭോക്താവിനാണെങ്കില് ബോണിയില് അത് ഉല്‍പാദകനാണ്. ഇവിടത്തേയും നോട്ടവും ഊന്നലും ധര്‍മ്മത്തിലാണ്. പരഹിതത്തിലാണ്, നിജഹിതത്തിലല്ല. ഓട്ടോറിക്ഷക്കാരനോ പേരക്കാ കച്ചവടക്കാരനോ ഇവിടെ അന്നത്തെ ജീവിതം തുടങ്ങുന്നു. അയാളുടെ ഉപജീവനമാര്‍ഗത്തിന്റെ അന്നത്തെ തുടക്കമാണത്. അത് ശുഭമായാല് അന്നത്തെ ദിവസമാകെ ശുഭമായി എന്നയാള് കരുതിയാല് തെറ്റില്ല. അങ്ങനെ അയാള് കരുതുന്നുമുണ്ടാകും. തുടക്കം നന്നായാല് ഒടുക്കം നന്നാകുമെന്നല്ലേ ചൊല്ല്. അപ്പോള് അറിഞ്ഞുകൊണ്ടുതന്നെ ഭോക്താവിന് ഉല്‍പാദകനെ ശോഭനമായ പെരുമാറ്റത്തോടെ തൃപ്തിപ്പെടുത്തേണ്ട കടമയുണ്ട്. പരോപകാരത്തിന്റെ പ്രകടഭാവമാണത്. തനിക്ക് സ്വല്പം നഷ്ടം വന്നാല് തന്നെ മറ്റവന്റെ ഇന്നത്തെ ജീവിതം ശുഭമായിത്തീരട്ടെ എന്ന ഒരു മംഗളാശംസ ബോണിയെന്ന ആ പ്രവൃത്തിയിലുണ്ട്. മറുഭാഗത്തെ ആ മനസ്സിന്റെ പ്രസന്നത ഈ വശത്തെത്തുമ്പോള് ഒരാശീര്‍വാദമായിത്തീര്‍ന്നെന്നു വരാം. അങ്ങനെ ഇരുകൂട്ടര്‍ക്കും ഗുണകരമായി വരുന്നു ഈ ബോണിക്രമം.\nബോണി എന്ന വാക്ക് ഭാഷാനിഘണ്ടുക്കളില് ഒന്നില്‍പോലും കാണാനില്ല. എന്നാല് ഓണംകേറാമൂലയിലെ പാവപ്പെട്ട നാട്ടുകാരന്റെ നാവിന് തുമ്പത്തുണ്ട്. മനുഷ്യന്റെ ജീവിതത്തില് അതിന് അതിന്റേതായ സ്ഥാനമുണ്ട്. അതിന്റെ മൂല്യം സാംസ്‌കാരികവും ധാര്‍മ്മികവും സാമൂഹികവുമാണ്. വാശിയുടെ മുന്‍തൂക്കം ഭോക്താവിന്റെ വശത്താണെങ്കില് ബോണിയുടെ മുന്‍തൂക്കം ഉല്‍പാദകന്റെ വശത്താണ് എന്നത് ശ്രദ്ധേയം.\nഎച്ചില് ഒരു കാലത്തും സ്വീകരിക്കുകയോ കൊടുക്കുകയോ അരുത് എന്ന ആചരണം ഭാരതത്തില് സര്‍വത്രയുണ്ട്. നഗരങ്ങളിലും ഗ്രാമങ്ങളിലും മലയര്‍ക്കിടയിലും കാടര്‍ക്കിടയിലും ഉണ്ട്. ഇക്കാലത്ത് പിന്നേയും അത് ലോപിച്ചുകാണുന്നത് പരിഷ്‌കൃതഭവനങ്ങളിലെ ഉന്നതരിലാണ്. അവരാണെങ്കില് ‘പേഴ്‌സണല് ഹൈജീന്’ എന്ന വിഷയത്തെക്കുറിച്ച് വായ് തോരാതെ ഉപദേശിക്കുകയും ചെയ്യും. എന്നാല് നമ്മുടെ ദേശത്തിലെ ബഹുഭൂരിപക്ഷം ജനങ്ങളും ഉച്ഛിഷ്ടം വര്‍ജ്യമായി കരുതുന്നു.\nഉച്ഛിഷ്ടത്തെ ഒന്നുരണ്ട് നാള്‍മുമ്പുണ്ടാക്കിയതും ദുര്‍ഗന്ധം വമിക്കുന്നതും വളിച്ചുപോയതുമായ കൂട്ടാനുകളുടെ കൂട്ടത്തിലാണ് ഭഗവദ്ഗീതയില് പെടുത്തിയിരിക്കുന്നത്. താമസഗുണത്തില്‍പ്പെട്ട ആഹാരമായാണ് അതിനെ കരുതിയിരിക്കുന്നത്. 17-ാം അദ്ധ്യായത്തിലെ 10-ാം ശ്ലോകം നോക്കുക. അതുപോലെ വിവരങ്ങള് പൂര്‍ണ്ണമായും പഠിച്ചുനോക്കാതെ മുന്‍ധാരണകളോടെ കുട്ടയോടൊപ്പം കുട്ടിയേയും വലിച്ചെറിയുന്ന ബുദ്ധിജീവികള് മനുസ്മൃതിയില് പറഞ്ഞ ഉച്ഛിഷ്ടതിരസ്‌കാരത്തെക്കുറിച്ച് വായിച്ചിരിക്കാനിടയില്ല. അതില് രണ്ട് കാര്യങ്ങളാണ് പറഞ്ഞിരിക്കുന്നത്. എച്ചില് ആര്‍ക്കും കൊടുക്കരുത്, ആരുടേയും എച്ചില് കഴിക്കരുത്.- ”ന ഉച്ഛിഷ്ടം കസ്യചിത് ദദ്യാത് ന ആദ്യാത്” (2 – 56) പഴയ സദാചാരങ്ങള് ശ്രദ്ധിക്കപ്പെടാത്ത ഇക്കാലത്തും നമ്മുടെ ഗ്രാമങ്ങളിലെ അമ്മമാര് പശുവിന് എച്ചില് കൊടുക്കുകയില്ല. മനുഷ്യരുടെ കാര്യത്തില് മാത്രമല്ല നിഷ്‌കര്‍ഷ എന്നര്‍ത്ഥം!\nഉച്ഛിഷ്ടം എന്ന വാക്കിന് സകല ഭാരതീയ ഭാഷയിലും കൃത്യമായ വാക്കുണ്ട്. മലയാളം, തമിള്, തെലുങ്ക്, കന്നഡ എന്നീ നാല് തെക്കന് ഭാഷകളിലും സ്വല്പം ഉച്ചാരണഭേദത്തോടെ വാക്ക് ‘എച്ചില്’ എന്നുതന്നെയാണ്. മറ്റു ഭാഷകളില് ‘ജൂലന്’ എന്ന ഹിന്ദി വാക്കിനോടു ചുറ്റിപ്പറ്റി നില്‍ക്കുന്ന വാക്കുകളാണ്. ഹിന്ദിയിലെ ‘ജൂഠന്’ നേപ്പാളിയില് ‘ജൂഠോ’ ആകുന്നു. മറാഠിയിലെ ‘ഉഷ്‌ടേം’ കൊങ്കിണിയിലെ ‘ഉശ്‌ടേം’ ആകുന്നു. ചുണ്ടുകള് തൊട്ടത് എന്നാണ് ഈ വാക്കുകളുടെ മൂലവ്യുല്‍പത്തി.\nഅതുകൊണ്ട് നമ്മുടെ നാട്ടില് സംസ്‌കാരമുള്ളവര് ആരും പുസ്തകത്തിന്റെ താളുകള് മറിക്കുമ്പോള് നാവിന്‍തുമ്പത്തെ തുപ്പല് തൊട്ട കൈവിരല് ഉപയോഗിക്കില്ല. പുസ്തകം സരസ്വതീദേവിയുടെ പ്രതീകമായി കരുതിപ്പോരുന്ന ഒരു ജനതയുടെ വീക്ഷണമാണത്. ഒരു ഗൃഹസന്ദര്‍ശനത്തിനിടയില് ഞങ്ങളുടെ കൂട്ടത്തിലെ ഒരു തരുണന് തുപ്പല് തൊട്ട് താള് മറിക്കുന്നതുകണ്ട ഒരമ്മ ‘അയ്യേ’ എന്നുറക്കെപ്പറഞ്ഞത് ഞാന് ഓര്‍ക്കുന്നു. ഇങ്ങനത്തെ ഒരാള് സംഘത്തിലുണ്ടോ എന്ന ഒരു ധ്വനി ആ പറച്ചിലില് ഉണ്ടായിരുന്നു. ആരും ഒന്നും പറയാതെതന്നെ അന്നത്തേതുകൊണ്ട് ആ സ്വഭാവം ആ തരുണന് ആകപ്പാടെ ഉപേക്ഷിച്ചുതാനും. അന്നയാള് എം. ബി. ബി. എസ്. വിദ്യാര്‍ത്ഥിയായിരുന്നു. ഇതാണ് ഭാരതത്തില് സമസ്തജനത്തിന്റെയും എച്ചിലിനോടുള്ള സമീപനം.\nഇന്നും ആശ്രമങ്ങളിലും അമ്പലങ്ങളിലും പേരുകേട്ട പഴയ തറവാടുകളിലും ഉണ്ണാനിട്ട കീറ്റിലകള് തമ്മില് മുട്ടരുതെന്ന നിര്‍ബന്ധമുണ്ട്. ആഹാരം കുഴച്ചു കഴിക്കുന്ന ഭാഗമല്ലാതെ ഇല മുഴുവന്‍തന്നെ എച്ചിലാകുന്നുവെന്നാണ് സങ്കല്പം. അതാണ് സംസ്‌കാരം എന്നതാണ് നിലപാട്. എന്നാല് ഇക്കാലത്തെ പൊതുസദ്യാലയങ്ങളില് പന്തിയില് ആവുന്നത്രയും പേരെ കുത്തിയിരുത്താനുള്ള ബദ്ധപ്പാടില് ‘ഇവന്റുകാര്’ ആരോഗ്യപാലനത്തിന് അത്യാവശ്യമായ ഇക്കാര്യത്തില് ശ്രദ്ധിക്കാറില്ല.\nആദ്യകാലങ്ങളില് സംഘത്തിന്റെ ശിബിരങ്ങളില് കുടിവെള്ളം വെച്ചേടത്ത് ‘ഗ്ലാസില് മൊത്തിക്കുടിക്കരുത്’ എന്നെഴുതിവെയ്ക്കാറുണ്ടായിരുന്നു. പലര്‍ക്കും ചുണ്ടു തൊടാതെ ഒഴിച്ചു കുടിക്കാനറിയില്ലായിരുന്നു. ക്രമേണ ആ സ്വഭാവത്തില് മാറ്റമുണ്ടായി. ഇപ്പോള് വിമാനത്താവളത്തിലുമെല്ലാം കുടിച്ചുടന് കളയാനുള്ള കടലാസ് ഗ്ലാസ്സുകള് വെച്ചിരിക്കുന്നതുകൊണ്ട് ഇപ്പറഞ്ഞ എച്ചില് അവിടെ ഉത്ഭവിക്കുന്നില്ല. അനുകരണീയമായ നല്ല കാര്യമാണത്.\nഅതുപോലെ പണ്ട് മദ്ധ്യവര്‍ഗഭവനങ്ങളില് ഊണ് ഓട്ടുകിണ്ണത്തിലായിരുന്നെങ്കിലും ഓരോരുത്തര്‍ക്കും അവരവരുടെ കിണ്ണമുണ്ടായിരുന്നു. ഓരോ തവണയും അത് തേച്ച് വൃത്തിയാക്കിയിരുന്നെങ്കിലും ഒരാളുടെ കിണ്ണം മറ്റൊരാള് എടുക്കുമായിരുന്നില്ല. ഇംഗ്ലീഷുകാരുടെ പിഞ്ഞാണം വന്നതോടെ മെല്ലേ സ്ഥിതിഗതി മാറി, എച്ചില് നിഷ്‌കര്‍ഷയും കുറഞ്ഞു.\nശ്രദ്ധിച്ചുനോക്കുക. എച്ചിലിന് ഭാരതത്തിലെ എല്ലാ ഭാഷകളിലും തനിത്തനി വാക്കുള്ളപ്പോള് ഭൂലോകബ്രഹ്മാണ്ഡഭാഷയായ ഇംഗ്ലീഷില് ഇല്ല. Left over എന്ന് ഒരു പ്രൊഫസര് സാഭിമാനം പറഞ്ഞു. അതിന് ബാക്കിയുള്ളത്, ശേഷിച്ചത്, അന്നശിഷ്ടം എന്നെല്ലാമാണ് അര്‍ത്ഥം. എച്ചില് അന്നശിഷ്ടമല്ല, ഭുക്തശിഷ്ടമാണ്. സായ്പിന് ആ സങ്കല്പം തന്നെ ഇല്ലാത്തപ്പോള് അയാളുടെ ഭാഷയില് അതിന് വാക്കുണ്ടാകുമോ?\nഅപ്പോള് കാര്യം എച്ചിലിന്റേതാണെങ്കിലും അതില് ഭാരതീയ ജനതയുടെ സവിശേഷതയുണ്ട്. പരിഷ്‌ക്കാരത്തിന്റെ പേരിലായാലും കമ്മ്യൂണിസത്തിന്റെ പേരിലായാലും അതിലൊക്കെ അര്‍ത്ഥമില്ലെന്നു പറയുന്നവര് ഭാരതീയസംസ്‌കാരത്തനിമയില്‍നിന്ന് സ്വയം തെറിച്ചുപോകും. യജ്ഞകുണ്ഡത്തില് നിന്ന് വെളിയില് വേറിട്ടു പാറിപ്പോകുന്ന തീപ്പൊരികളുടെ ഗതിയായിരിക്കും അവരുടേത്. ക്ഷണനേരം കത്തിയെരിഞ്ഞു കാണാതാകും.


omicron : ഒമിക്രോൺ വകഭേദം; പ്രതിരോധശേഷിയെ ബാധിക്കാം, വിദഗ്ധർ പറയുന്നു | Omicron can evade immunity derived from past infection Study\nപ്രതിരോധശേഷിയെ താറുമാറാക്കാനുള്ള ശേഷി കൊവിഡിന്‍റെ മറ്റ് വകഭേദങ്ങളെ അപേക്ഷിച്ച് ഒമിക്രോൺ വകഭേദത്തിന് കൂടുതലാണെന്ന് പഠനം. ദക്ഷിണാഫ്രിക്കൻ ശാസ്‌ത്രജ്ഞർ നടത്തിയ പഠനത്തിലാണ് കണ്ടെത്തൽ.\nUSA, First Published Dec 4, 2021, 9:24 AM IST\nആശങ്കയിലാക്കി കൊവിഡിന്റെ പുതിയ വകഭേദമായ ഒമിക്രോൺ (omicron) രാജ്യത്ത് വ്യാപിച്ച് കൊണ്ടിരിക്കുകയാണ്. മറ്റ് വകഭേദങ്ങളെ അപേക്ഷിച്ച് അതിവേഗം പടരുന്ന വകഭേദമാണ് ഇതെന്നാണ് ലോകാരോഗ്യ സംഘടന വ്യക്തമാക്കുന്നത്.നിരവധി തവണ കൊവിഡ് പിടിപെടുന്നവരുടെ എണ്ണത്തിൽ വർധനവ് ശാസ്ത്രജ്ഞർ കണ്ടെത്തിയിട്ടുണ്ട്.\n30 ലധികം രാജ്യങ്ങളിൽ കൊവിഡിന്റെ പുതിയ വകഭേദമായ ഒമിക്രോൺ പടർന്നു പിടിച്ചതായാണ് റിപ്പോർട്ടുകൾ. ദക്ഷിണാഫ്രിക്കയിൽ വീണ്ടും അണുബാധയുണ്ടെന്ന് സംശയിക്കുന്ന 36,000-ത്തോളം ശാസ്ത്രജ്ഞർ വിശകലനം ചെയ്തു. ബീറ്റ അല്ലെങ്കിൽ ഡെൽറ്റ തരംഗങ്ങളിൽ വീണ്ടും അണുബാധ ഉണ്ടാകാനുള്ള സാധ്യതയിൽ വർദ്ധനവ് ഉണ്ടായിട്ടില്ലെന്ന് ഗവേഷകർ പറയുന്നു.\nലബോറട്ടറി പഠനങ്ങൾ സൂചിപ്പിക്കുന്നത് ഈ വകഭേദങ്ങൾക്ക് പ്രതിരോധശേഷി ഒഴിവാക്കാനുള്ള കഴിവുണ്ടെന്ന് സൂചിപ്പിക്കുന്നു. ഓമിക്രോണിന് മുമ്പത്തെ വേരിയന്റുകളെ അപേക്ഷിച്ച് വീണ്ടും അണുബാധ ഉണ്ടാകാനുള്ള സാധ്യത ഇരട്ടിയാണെന്നാണ് മറ്റ് ചില പഠനങ്ങൾ സൂചിപ്പിക്കുന്നത്. മുമ്പ് രോഗബാധിതരായ വ്യക്തികളിൽ രോഗം വീണ്ടും ബാധിക്കാനുള്ള വർദ്ധിച്ച കഴിവാണ് ഒമിക്‌റോണിന്റെ പ്രത്യേകതയെന്ന് സ്റ്റെല്ലൻബോഷ് സർവകലാശാലയിൽ നിന്നുള്ള പ്രൊഫസർ ജൂലിയറ്റ് പുള്ളിയം പറഞ്ഞു.\nആന്റിബോഡികൾക്ക് വൈറസിനെ എത്രത്തോളം ആക്രമിക്കാൻ കഴിയുമെന്ന് കാണിക്കുന്ന ലബോറട്ടറി പഠനങ്ങൾ അടുത്ത ആഴ്ച ഫലം നൽകുമെന്ന് പ്രതീക്ഷിക്കുന്നു. ദക്ഷിണാഫ്രിക്കയിൽ 24% ആളുകൾ മാത്രമാണ് പൂർണ്ണമായും വാക്സിനേഷൻ എടുത്തത്. അണുബാധയിൽ നിന്ന് ഉയർന്ന തോതിലുള്ള സ്വാഭാവിക പ്രതിരോധശേഷി ഉള്ള സമാന രാജ്യങ്ങളിൽ തങ്ങളുടെ കണ്ടെത്തലുകൾക്ക് പ്രധാനമായ പ്രത്യാഘാതങ്ങൾ ഉണ്ടാകുമെന്ന് ഗവേഷകർ പറഞ്ഞു.\nപ്രതിരോധശേഷിയെ ഗണ്യമായ അളവിൽ മറികടക്കാൻ ഒമിക്രോണിന് കഴിയുമെന്നാണ് കണ്ടെത്തലുകൾ സൂചിപ്പിക്കുന്നതെന്ന് ഈസ്റ്റ് ആംഗ്ലിയ സർവകലാശാലയിൽ നിന്നുള്ള പ്രൊഫ.പോൾ ഹണ്ടർ പറഞ്ഞു.\nഒമിക്രോൺ വേരിയന്റിന് വീണ്ടും അണുബാധയുണ്ടാക്കാനുള്ള ഉയർന്ന തോതിലുള്ള കഴിവ് അതിശയിക്കാനില്ല, കൂടാതെ സ്പൈക്ക് പ്രോട്ടീനിലെ ധാരാളം മ്യൂട്ടേഷനുകളെ അടിസ്ഥാനമാക്കി ഇത് പ്രതീക്ഷിക്കാം. ഒമിക്‌റോൺ വേരിയന്റ് ഇത് ഹോസ്റ്റ് ഇമ്മ്യൂണിറ്റിയെ മറികടക്കാനുള്ള ഒമിക്രോൺ വേരിയന്റിന്റെ കഴിവ് വർദ്ധിപ്പിക്കുന്നതായി\nലണ്ടൻ യൂണിവേഴ്സിറ്റി കോളേജിൽ നിന്നുള്ള പ്രൊഫ.ഫ്രാങ്കോയിസ് ബലൂക്സ് പറഞ്ഞു.\nപ്രതിരോധശേഷിയെ താറുമാറാക്കാനുള്ള ശേഷി കൊവിഡിൻറെ മറ്റ് വകഭേദങ്ങളെ അപേക്ഷിച്ച് ഒമിക്രോൺ വകഭേദത്തിന് കൂടുതലാണെന്ന് പഠനം. ദക്ഷിണാഫ്രിക്കൻ ശാസ്‌ത്രജ്ഞർ നടത്തിയ പഠനത്തിലാണ് കണ്ടെത്തൽ. ബീറ്റ, ഡെൽറ്റ വകഭേദങ്ങളെ അപേക്ഷിച്ച് വീണ്ടും അണുബാധയുണ്ടാകാനുള്ള സാധ്യത ഒമിക്രോൺ വകഭേദത്തിൽ മൂന്നിരട്ടി ആണെന്നും പഠനം പറയുന്നു.\n'ഒമിക്രോൺ' വകഭേദം; പ്രത്യക്ഷപ്പെടുന്ന പ്രധാന ലക്ഷണങ്ങള് ഇവയൊക്കെ\nLast Updated Dec 6, 2021, 5:48 PM IST


» ശശിക്കെതിരെയുള്ള പരാതി: പോലീസില് കേസ് കൊടുക്കാന് ഡിവൈഎഫ്‌ഐയും സിപിഐഎമ്മും ഒരുങ്ങണം\nഷൊര്‍ണൂര് എംഎല്‍എ പി.കെ. ശശിക്കെതിരെ ഡി വൈ എഫ് ഐ ജില്ലാ കമ്മിറ്റി അംഗമായ വനിതാ നേതാവിന്റെ ലൈംഗിക പീഡന പരാതിയില് പാര്‍ട്ടിയില് മാത്രം അന്വേഷണം ഒതുങ്ങുന്നതിന് സാമൂഹ്യ മാധ്യമങ്ങളില് ശക്തമായ പ്രതികരണം. അവൈലിബില് പിബി ചേര്‍ന്ന ശേഷമാണ് പാര്‍ട്ടിയില് അന്വേഷണം പ്രഖ്യാപിച്ചത്. എന്നാല് പാര്‍ട്ടിയിലെ നേതാവായ വനിത തനിക്കെതിരെ െൈലഗികാതിക്രമണം നടന്നുവെന്ന് പാര്‍ട്ടി നേതൃത്വത്തിന് പരാതി നല്‍കിയിട്ടും സംസ്ഥാന നേതൃത്വം ഇതുവരെ ഈ വിഷയത്തില് പ്രതികരിച്ചിട്ടില്ല.\nഎംഎല്‍എയ്ക്ക് എതിരെ ഓഗസ്റ്റ് 14 നു യുവതി വനിതാ പിബി അംഗത്തിനും സംസ്ഥാന സെക്രട്ടറിക്കും സെക്രട്ടേറിയറ്റിലെ ചില പ്രമുഖ നേതാക്കള്‍ക്കും പരാതി നല്‍കിയിരുന്നു. ഇതില് നടപടിയെടുക്കാഞ്ഞതിനെത്തുടര്‍ന്ന് അവര് ഇന്നലെ ജനറല് സെക്രട്ടറി സീതാറാം യച്ചൂരിക്ക് പരാതി ഇമെയിലായി അയച്ചു. വനിതാ നേതാവിന് പോലും പരാതി നല്‍കിയിട്ടും സ്ത്രീ സുരക്ഷയ്ക്കും സ്ത്രീ-പുരുഷ സമത്വത്തിനും വേണ്ടി ശബ്ദമുയര്‍ത്തുന്ന പാര്‍ട്ടി പരാതിക്കാരിയുടെ പരാതിയെ വേണ്ട ഗൗരവത്തോടെ കണ്ടില്ല. വനിതാ കമ്മീഷന്, പോലീസ് തുടങ്ങി ശക്തമായ കേന്ദ്രങ്ങള് ഉണ്ടായിട്ടും പാര്‍ട്ടിക്കുള്ളില് തന്നെ പ്രശ്‌നത്തെ പരിഹരിക്കാനാണ് പാര്‍ട്ടിയുടെ താത്പര്യമെന്ന് നടപടികളില് നിന്നും ജനങ്ങള്‍ക്ക് മനസിലാകുന്നുണ്ട്.


ഒറ്റയ്ക്കിരിക്കുന്ന പെണ്ണിനെ പേടിക്കുന്നത് എന്തിനാണ് സര്? - മലയാളം ന്യൂസ് പോർട്ടൽ\nPosted on August 29, 2017, 9:38 AM\nചോദിച്ചപ്പോള് കിട്ടിയ ഉത്തരം രസകരമാണ്. ‘ഇരിക്കുന്നതില് കുഴപ്പമില്ല, പക്ഷേ കുറച്ചധികം സമയം ഒറ്റയ്ക്ക് ഇരിക്കുന്നത് കണ്ടാല് ഞങ്ങള് ചോദിക്കും’. ഒറ്റയ്ക്ക് ഇരിക്കുന്നതെന്ത് കൊണ്ടാണെന്ന് ചോദിച്ചാല് എനിക്ക് തരാന് കഴിയുന്ന ഏറ്റവും നല്ല ഉത്തരം ഒരുപക്ഷേ നിങ്ങള്‍ക്ക് ബോധ്യപ്പെട്ടന്ന് വരില്ല സാര്. ഒറ്റയ്ക്ക് ഇരിക്കാന് ഞാന് ആഗ്രഹിക്കുന്നത് കൊണ്ട് ഒറ്റയ്ക്ക് ഇരിക്കുന്നു എന്നത് മാത്രമാണാ ഉത്തരം.\nതിരുവനന്തപുരത്ത് ജീവിതമാരംഭിച്ചിട്ട് വെറും രണ്ടു മാസം പിന്നിടുന്നതേയുള്ളു. നഗരത്തിന്റെ പല ഭാഗങ്ങളിലായി കൂടെ പഠിച്ച രണ്ട്, മൂന്ന് സൂഹൃത്തുക്കളുണ്ട് എന്നതൊഴിച്ചാല് പേരറിയാത്ത ഒരു കൂട്ടം ആള്‍ക്കാരുടെ ലോകമാണ് തിരുവനന്തപുരം ഇന്നും.\nഓഫീസിനും ഹോസ്റ്റലിനുമപ്പുറം അറിയാവുന്ന രണ്ട് പൊതു ഇടങ്ങള് റെയില്‍വേ സ്‌റ്റേഷനു മുന്നിലെ കെഎസ്ആര്‍ടിസി കോംപ്ലക്‌സും കനകക്കുന്ന് കൊട്ടാരവുമാണ്. ഓഫീസില് നിന്നിറങ്ങിയാല് പലപ്പോഴും ചെന്നെത്താറ് ഈ രണ്ടിടങ്ങളില് ഏതിലെങ്കിലും ഒന്നിലാണ്. ചിലപ്പോള് സുഹൃത്തുക്കളെ കാണാന്, അല്ലെങ്കില് വെറുതെ. ഓഫീസില് നിന്ന് കെഎസ്ആര്‍ടിസി കോംപ്ലക്‌സിലേക്കുള്ള കുഞ്ഞ് കാല് നടയാത്രകളെ സഹപ്രവര്‍ത്തകര് തന്നെ കളിയാക്കിയിട്ടുണ്ട്. എന്നാല് ഈ കുഞ്ഞ് കാല്‍നട യാത്രകള് പഠിപ്പിക്കുന്ന ചില ബോധ്യങ്ങളുണ്ട്, തിരിച്ചറിവുകളുണ്ട്, അനുഭവങ്ങളുണ്ട്.\nആണും പെണ്ണും ഒന്നിച്ച് നടക്കുന്നതും ഇരിക്കുന്നതും മാത്രമല്ല, ഒറ്റയ്ക്ക് നടക്കുന്ന പെണ്ണിനെയും പേടിയാണ് സമൂഹത്തിനെന്ന് ഇപ്പോള് ബോധ്യമാവുന്നു. ഒറ്റയ്ക്ക് നടക്കുന്ന പെണ്ണിനെ പേടിക്കുന്ന, അതില് ആശങ്കപ്പെടുന്ന, നിരന്തരം ചോദ്യം ചെയ്യുന്ന ഒരു സമൂഹമാണിതെന്ന ബോധ്യം.\nആള്‍ക്കൂട്ടത്തില് നിന്നൊഴിഞ്ഞ് ഒറ്റയ്ക്ക് കുറച്ചധികം സമയം മ്യൂസിയത്തിലെ വെളുത്ത ബെഞ്ചുകളിലൊ, കെഎസ്ആര്‍ടിസി കോംപ്ലക്‌സിന്റെ പടവുകളിലിരുന്നാലോ ചിലരുടെ പുരികം ചുളിഞ്ഞേക്കാം, ചോദ്യങ്ങള് ഉയര്‍ന്നേക്കാം. ആരാണ്? എന്തിനാണിവിടെ ഇരിക്കുന്നത്? എവിടേക്കാണ് പോവേണ്ടത്? പണ്ട് ലിറ്ററേച്ചര് ക്ലാസില് പഠിച്ച എമിലി ഡിക്കിന്‍സിന്റെ ‘ ഐ ആം നോബഡി , ഹു ആര് യു’ എന്ന കവിതയുടെ തലക്കെട്ടാണ് ഇത്തരം ചോദ്യം ചെയ്യലുകള് ഓര്‍ക്കുമ്പോള് ആദ്യം മനസ്സില് വരിക.\nതിരുവനന്തപുരത്ത് എത്തിയ ശേഷം, കഴിഞ്ഞ മാസം, ഈ വരി വീണ്ടും ഓര്‍ത്തു. തമ്പാനൂര് കെഎസ്ആര്‍ടിസി കോംപ്ലക്‌സിന് മുന്നിലെ പടവുകളില് സുഹൃത്തിനെയും കാത്തിരിക്കുകയാണ് ഞാന്. സമയം വൈകിട്ട് മൂന്ന് മണി. മുമ്പിലൂടെ കടന്ന് പോകുന്നവരെയും ശ്രദ്ധിച്ച് , ഇടയ്ക്ക് ഫോണില് ശ്രദ്ധ കൊടുത്ത് വളരെ അലസമായിട്ടുള്ള ഇരിപ്പാണ്. കുറച്ച് സമയം കഴിഞ്ഞ് കാണും, ഒരു പോലീസുകാരന് എനിക്കടുത്തേക്ക് വന്നു. പിന്നെ ചോദ്യങ്ങള്. എവിടേക്കാണ് പോവണ്ടത്? ഇതായിരുന്നു ആദ്യ ചോദ്യം. ഇവിടെ എന്തിന് ഇരിക്കുന്നു എന്നായി അടുത്ത ചോദ്യം?\nഎവിടേക്കും പോവാനല്ല, സുഹൃത്തിനെ കാത്തിരിക്കുകയാണെന്ന് മറുപടി കൊടുത്തു. പിന്നീട്, പേരെന്താണ്, എവിടെയാണ് താമസം, എന്താണ് പഠിക്കുന്നത് തുടങ്ങിയ ചോദ്യങ്ങള്. എവിടെയാണ് താമസം എന്ന ചോദ്യത്തിന് ഇവിടെയടുത്താണ് താമസം എന്ന് മറുപടി കൊടുത്തു. താമസ സ്ഥലമായ ബേക്കറി ജങ്ഷന്റെ പേര് അന്നേരം വായില് വന്നില്ല എന്നതാണ് സത്യം. പിന്നീട് സമയമെടുത്ത് സ്ഥലപ്പേര് പറഞ്ഞ് കൊടുത്തു. അവസാനം ജോലി ചെയ്യുന്ന സ്ഥാപനത്തിന്റെ പേര് പറഞ്ഞപ്പോഴാണ് പോലീസുകാരന് ഒന്നടങ്ങിയത്.\nകുറച്ചധികം സമയമായല്ലോ, എന്താണിവിടെ ഇരിക്കുന്നതെന്ന പോലീസുകാരന്റെ ചോദ്യത്തിന് ഇവിടെ ഇരിക്കാന് പാടില്ലേ എന്ന് തിരിച്ച് ചോദിച്ചപ്പോള് കിട്ടിയ ഉത്തരം രസകരമാണ്. ‘ഇരിക്കുന്നതില് കുഴപ്പമില്ല, പക്ഷേ കുറച്ചധികം സമയം ഒറ്റയ്ക്ക് ഇരിക്കുന്നത് കണ്ടാല് ഞങ്ങള് ചോദിക്കും’. ഒറ്റയ്ക്ക് ഇരിക്കുന്നതെന്ത് കൊണ്ടാണെന്ന് ചോദിച്ചാല് എനിക്ക് തരാന് കഴിയുന്ന ഏറ്റവും നല്ല ഉത്തരം ഒരുപക്ഷേ നിങ്ങള്‍ക്ക് ബോധ്യപ്പെട്ടന്ന് വരില്ല സാര്. ഒറ്റയ്ക്ക് ഇരിക്കാന് ഞാന് ആഗ്രഹിക്കുന്നത് കൊണ്ട് ഒറ്റയ്ക്ക് ഇരിക്കുന്നു എന്നത് മാത്രമാണാ ഉത്തരം.\nഒറ്റയ്ക്കും കൂട്ടായും ഇരിക്കുന്ന നിരവധി ആളുകള് അതേ സ്ഥലത്ത് ഉണ്ടായിട്ടും ഇത്തരം ചോദ്യങ്ങള് ചില ‘ഒറ്റ’കളുടെ നേരെ മാത്രമുയരുന്നത് എന്തുകൊണ്ടായിരിക്കും? ഇത്തരം ചില ചോദ്യം ചെയ്യപ്പെടലുകളിലാണ് പ്രായം വെറും അക്കം മാത്രമാണെന്ന് തോന്നാറുള്ളത്. 24 വയസ്സായി എന്നത് കൊണ്ട് കാര്യമില്ല. 24 വയസ്സുകാരിയില് സമൂഹം ആഗ്രഹിക്കുന്ന, ആവശ്യപ്പെടുന്ന ശാരീരിക വളര്‍ച്ചയും വേണം നിങ്ങളുടെ വ്യക്തിത്വം അംഗീകരിച്ച് കിട്ടാന്. സ്വകാര്യത മാനിക്കപ്പെടാന്.\nഇല്ലെങ്കില് ഒരു പക്ഷേ റോഡ് പണിക്ക് വരുന്ന തമിഴ് പയ്യന്റെ കൂടെ ഒളിച്ചോടാന് വന്നതാണെന്നോ, വീട്ടുകാരുടെ കണ്ണുവെട്ടിച്ച് കറങ്ങി നടക്കുന്ന സ്‌കൂള് വിദ്യാര്‍ത്ഥിനിയാണെന്നോ മറ്റുള്ളവരെക്കുറിച്ചാലോചിച്ച് സദാ തല പുകയ്ക്കുന്ന, അതുമായി ബന്ധപ്പെട്ട് ഫാന്റസികള് പണിഞ്ഞുയര്‍ത്തുന്ന സമൂഹം ചിന്തിച്ചേക്കും. കഴിഞ്ഞ കാലങ്ങളില് ഏറ്റവും കൂടുതല് നേരിട്ടിട്ടുള്ള ചോദ്യം പ്ലസ്ടുവിനാണോ പഠിക്കുന്നത് എന്നാണ്. ചിരിച്ച് കൊണ്ട് മുഖത്ത് നോക്കി ചോദിക്കുന്ന ഇത്രയും അശ്‌ളീലത നിറഞ്ഞ മറ്റൊരു ചോദ്യം വേറെയുണ്ടോ എന്ന് തന്നെ സംശയമാണ്.


DigitalMalayali| ആത്മഹത്യ ചെയ്യുമെന്ന് ഭീഷണി മുഴക്കി ബന്ധുവായ പെൺകുട്ടിയെ പ്രണയത്തിൽ വീഴ്ത്തി; വിവാഹ വാഗ്ദാനം നല്‍കി പീഡിപ്പിച്ച് ഗര്‍ഭിണിയാക്കിയ 19കാരന് അറസ്റ്റില്\nDigital Malayali Web Desk December 04, 2020, 12:21 p.m.\nപ്രായപൂര്‍ത്തിയാകാത്ത പെണ്‍കുട്ടിയെ പ്രണയത്തില് വീഴ്ത്തിയത് ആത്മഹത്യ ചെയ്യുമെന്ന് ഭീഷണിപ്പെടുത്തി; വിവാഹ വാഗ്ദാനം നല്‍കി പീഡിപ്പിച്ച് ഗര്‍ഭിണിയാക്കിയ 19കാരന് അറസ്റ്റില്\nചെങ്ങന്നൂർ : പ്രായപൂർത്തിയാകാത്ത പെൺകുട്ടിയെ പ്രണയം നടിച്ച് പീഡിപ്പിച്ച് ഗർഭിണിയാക്കിയ പ്രതി അറസ്റ്റിൽ. ചെങ്ങന്നൂർ തിരുവൻവണ്ടൂർ ഇടയാടിപ്പറമ്പിൽ വിഷ്ണു ആണ് അറസ്റ്റിലായത്. ആത്മഹത്യ ചെയ്യുമെന്ന് ഭീഷണി മുഴക്കിയാണ് വിഷ്ണു ബന്ധുവായ പെൺകുട്ടിയെ പ്രണയത്തിൽ വീഴ്ത്തിയത്.\nലോക്ഡൗണ് സമയത്താണ് പെണ്‍കുട്ടി ചെങ്ങന്നൂര് തിരുവന്‍വണ്ടൂരുള്ള ബന്ധുവീട്ടില് എത്തുന്നത്. ഈ സമയത്താണ് പ്രതിയായ വിഷ്ണു പെണ്‍കുട്ടിയുമായി അടുപ്പത്തിലാകുന്നത്. നിരന്തരം പ്രണയ അഭ്യര്‍ഥന നടത്തിയിട്ടും വഴങ്ങാതിരുന്ന പെണ്‍കുട്ടിയെ ആത്മഹത്യാഭീഷണി മുഴക്കിയാണ് വിഷ്ണു വരുതിയിലാക്കുന്നത്. തുടര്‍ന്ന് വിവാഹ വാഗ്ദാനം നല്‍കി നിരന്തരം പീഡനത്തിന് ഇരയാക്കുകയായിരുന്നു. ശാരീരിക അസ്വസ്ഥതകളെ തുടര്‍ന്ന് വൈദ്യപരിശോധനയ്ക്ക് വിധേയയാക്കിയപ്പോഴാണ് പെണ്‍കുട്ടി ഗര്‍ഭിണിയാണെന്ന് അറിയുന്നത്. ബന്ധുക്കള് പരാതി നല്‍കിയതോടെ വിഷ്ണുവും കുടുംബവും വീട്ടില് നിന്ന് മുങ്ങി.\nഅന്വേഷണത്തിനിടെ പൊലീസിന് കിട്ടിയ രഹസ്യ വിവരം അനുസരിച്ച് തിരുവൻവണ്ടൂരിനടുത്തുള്ള ബന്ധുവീട്ടിൽ നിന്നും ഇയാളെ അറസ്റ്റു ചെയ്തു. പ്രതിയെ വൈദ്യപരിശോധനയ്ക്കു ശേഷം കോടതിയിൽ ഹാജരാക്കി റിമാൻഡ് ചെയ്തു .ചെങ്ങന്നൂർ സി ഐ ജോസ് മാത്യു, എസ് ഐ എസ്.വി ബിജു എന്നിവരുടെ നേതൃത്വത്തിലാണ് പ്രതിയെ അറസ്റ്റ് ചെയ്തത്.\nഭര്‍ത്താവിനെതിരെ പരാതിയുമായി പോയ അമ്മ പൊലീസ് സ്റ്റേഷനിലെ ഡ്രൈവറുമായി അടുപ്പത്തിലായി; ഒടുവില് മകള്‍ക്ക് നേരെ പീഡന ശ്രമം, ഉദ്യോഗസ്ഥന് സസ്പെന്‍ഷന്\nമകനെ അമ്മ പീഡിപ്പിച്ചുവെന്ന കേസില് വഴിത്തിരിവ്; അച്ഛനെതിരെ ഇളയകുട്ടിയുടെ മൊഴി നിര്‍ണായകമാവുന്നു\nകൊല്ലത്ത് പ്രായപൂര്‍ത്തിയാകാത്ത പെൺകുട്ടിയെ പീഡിപ്പിച്ചു, അമ്മയും കാമുകനായ പൂജാരിയും അറസ്റ്റില്; അമ്മ മറച്ചുവച്ചു പീഡനവിവരം പുറത്തറിഞ്ഞത് അമ്മൂമ്മ പരാതി നല്‍കിയതോടെ\nരാത്രികാലങ്ങളില് അമ്മയുടെ പെരുമാറ്റം മാറും; ഫോണിലെ അശ്ലീലം അച്ഛനെ മൂത്ത മകൻ അറിയിച്ചപ്പോൾ ഡിവോഴ്‌സായി; മകനെ പീഡിപ്പിച്ചത്4വര്‍ഷം, ക്രൂരത പുറംലോകം അറിഞ്ഞത് പിതാവിലൂടെ\nമിസ്ഡ് കോളില് അമ്മയുമായി അടുത്തു; മകളെയും കൊണ്ട് കാമുകനൊപ്പം പോയത് തൂക്കുപാലം കാണാൻ, ഫോൺ വന്ന് കാറിൽ നിന്നും പുറത്തിറങ്ങിയ സമയത്ത് പത്തു വയസുകാരിയെ പീഡിപ്പിക്കാന് ശ്രമിച്ച് അമ്മയുടെ കാമുകൻ; യുവാവ് അറസ്റ്റില്


ഉദ്യോഗസ്ഥരെ കൊല്ലാന് ഗൂഢാലോചന, ദിലീപിന്റെ മുന്‍കൂര് ജാമ്യഹര്‍ജി ഇന്ന് കോടതിയില് - Mangalam News Online\nPosted On: January 27, 2022 1:20 am IST\nകൊച്ചി>>നടിയെ ആക്രമിച്ചകേസിലെ അന്വേഷണ ഉദ്യോഗസ്ഥരെ കൊലപ്പെടുത്താന് ഗൂഢാലോചന നടത്തിയ കേസില് ദിലീപടക്കം ആറ് പ്രതികള് നല്‍കിയ മുന്‍കൂര് ജാമ്യഹര്‍ജി ഹൈക്കോടതി ഇന്ന് വീണ്ടും പരിഗണിക്കും. കേസില് ദിലീപിന്റെയും കൂട്ടുപ്രതികളുടെയും അറസ്റ്റ് ഇന്ന് വരെ തടഞ്ഞ കോടതി3ദിവസം ദിലീപ്, സഹോദരന് അനുപ് അടക്കമുള്ളവരെ ചോദ്യം ചെയ്യാന് അനുവദിച്ചിരുന്നു. അന്വേഷണ റിപ്പോര്‍ട്ട് മുദ്രവെച്ച കവറില് ഇന്ന് ഹാജരാക്കാനും ആവശ്യപ്പെട്ടിട്ടുണ്ട്. എന്നാല് പ്രതികളെ കസ്റ്റഡിയില് ചോദ്യം ചെയ്യണമെന്നും മുന്‍കൂര് ജാമ്യം നല്‍കരുതെന്നും പ്രോസിക്യൂഷന് ആവശ്യപ്പെടും.\nദിലീപ് അടക്കമുള്ള പ്രതികള് മൊബൈല് ഫോണുകള് ഒളിപ്പിച്ചെന്നും ഇത് കണ്ടെത്താന് കൂടുതല് ചോദ്യം ചെയ്യേണ്ടതുണ്ടെന്നുമുള്ളനിലപാടിലാണ് അന്വേഷണസംഘം. ഗൂഢാലോചനക്കേസെടുത്തതിനു പിന്നാലെ ദിലീപ്, സഹോദരന് അനൂപ്, സഹായി അപ്പു എന്നിവര് തങ്ങള് ഉപയോഗിച്ചിരുന്ന ഫോണ് മാറ്റിയെന്നും ഇത് തെളിവ് നശിപ്പിക്കാനാണെന്നുമാണ് ക്രൈം ബ്രാഞ്ച് നിലപാട്. എന്നാല് കേസ് കെട്ടിച്ചമച്ചതാണെന്നും ബാലചന്ദ്രകുമാര് തന്നെ പല തവണ ഭീഷണിപ്പെടുത്തിയിട്ടുണ്ടെന്നുമാണ് ദിലീപിന്റെ വാദം. ഫോണ് ഹാജരാക്കണം എന്നാവശ്യപ്പെട്ട് പ്രതിയായ തനിക്ക് നോട്ടീസ് നല്‍കാന് ക്രൈം ബ്രാഞ്ചിനു കഴിയില്ലെന്നും ചോദ്യം ചെയ്യലുമായി സഹകരിച്ചുവെന്നും ദിലീപ് കോടതിയെ അറിയിക്കും. ജസ്റ്റിസ് പി ഗോപിനാഥിന്റെ സിംഗിള് ബഞ്ചാണ് ജാമ്യാപേക്ഷ പരിഗണിക്കുക.\nവധ ഗൂഢാലോചന കേസ്; ദിലീപിന്റെ ഹര്‍ജിയില് ഇന്നും വാദം തുടരും\n‘നടിയെ ആക്രമിച്ച ദൃശ്യങ്ങള് കണ്ടിട്ടില്ല; ദിലീപുമായി സൗഹൃദമുണ്ട്’ : ശരത്\nസ്വന്തം ലേഖകൻ March 29, 2022\nദിലീപ് നാളെയും ചോദ്യംചെയ്യലിന് ഹാജരാകണമെന്ന് അന്വേഷണസംഘം\nസ്വന്തം ലേഖകൻ March 28, 2022\n7 മണിക്കൂര് നീണ്ട ദിലീപിന്റെ ചോദ്യം ചെയ്യല് പൂര്‍ത്തിയായി; നടിയെ ആക്രമിച്ച ദൃശ്യങ്ങള് കണ്ടിട്ടില്ലെന്ന് നടന്\nസ്വന്തം ലേഖകൻ January 27, 2022


കെവിനെ പുഴയില് മുക്കി കൊന്നതെന്ന് ഫോറന്‍സിക് വിദഗ്ധരുടെ മൊഴി | Kairali News | kairalinewsonline.com\nകെവിനെ പുഴയില് മുക്കി കൊന്നതെന്ന് ഫോറന്‍സിക് വിദഗ്ധരുടെ മൊഴി\nകെവിനെ പുഴയില് മുക്കി കൊന്നതെന്ന് ഫോറന്‍സിക് വിദഗ്ധരുടെ മൊഴി. പുഴയില് മുങ്ങുന്ന സമയത്ത് കെവിന് ബോധമുണ്ടായിരുന്നു. ശ്വാസകോശത്തില് എത്തിയ വെള്ളത്തിന്റെ അളവ് ചൂണ്ടിക്കാട്ടിയാണ് ഡോക്ടര്‍മാര് കോടതിയില് മൊഴി നല്‍കിയത്.\nപ്രതികള് കെവിനെ മര്‍ദ്ദിച്ച ശേഷം ഓടിച്ച് പുഴയില് ചാടിച്ച് കൊലപ്പെടുത്തിയെന്ന പ്രോസിക്യൂഷന് വാദം തെളിയിക്കുന്ന നിര്‍ണായക മൊഴിയാണ് വിചാരണ കോടതിക്കു മുന്നിലെത്തിയത്.\nകെവിന്റേത് അപകടമരണമോ ആത്മഹത്യയോ അല്ല എന്നാണ് മെഡിക്കല് ടീം കോടതിയില് മൊഴി നല്‍കിയത്. അരയ്‌ക്കൊപ്പം വെള്ളത്തില് സ്വമേധയാ കെവിന് മുങ്ങി മരിക്കില്ല. കെവിനെ പുഴയില് മുക്കി കൊന്നതാകാം. പുഴയില് മുങ്ങുന്ന സമയത്ത് കെവിന് ബോധമുണ്ടായിരുന്നു.\nശ്വാസകോശത്തില് എത്തിയ വെള്ളത്തിന്റെ അളവ് ചൂണ്ടിക്കാട്ടിയാണ് ഫോറന്‍സിക് വിദഗ്ധര് കോടതിയില് ഇക്കാര്യങ്ങള് വ്യക്തമാക്കി. കെവിന്റെ മൃതദേഹം പോസ്റ്റ്‌മോര്‍ട്ടം ചെയ്ത കോട്ടയം മെഡിക്കല് കോളേജില് ഡോക്ടര്‍മാരായ വി എം രാജീവ്, സന്തോഷ് ജോയ് മെഡിക്കല് ടീം ഡയറക്ടര് ഡോക്ടര് ശശികല എന്നിവരാണ് കോടതിയില് മൊഴി നല്‍കിയത്.\nകഴിഞ്ഞ വര്‍ഷം മേയ് 27നാണ് കോട്ടയം നാട്ടാശേരി സ്വദേശി കെവിനെ ഷാനു ചാക്കോയുടെ നേതൃത്വത്തിലുള്ള സംഘം തട്ടിക്കൊണ്ടു പോയത്. ഷാനുവിന്റെ സഹോദരി നീനുവിനെ രജിസ്റ്റര് വിവാഹം ചെയ്തതിന്റെ തൊട്ടടുത്ത ദിവസമായിരുന്നു സംഭവം.\n28 ന് പുലര്‍ച്ചെ കെവിന്റെ മൃതദേഹം ചാലിയേക്കര ആറില് കണ്ടെത്തി. ദുരഭിമാനക്കൊലയെന്ന് പ്രോസിക്യൂഷന് വാദിച്ച കേസില് കോട്ടയം പ്രിന്‍സിപ്പല് സെഷന്‍സ് കോടതിയില് അതിവേഗ വിചാരണ തുടരുകയാണ്.\nTags: CourtForencic expertskevin murder caseKottayam Medical College


മകൾ വിയോഗത്തിലും സെഞ്ച്വറി ഇപ്പോൾ അച്ഛനും മരണത്തിൽ :യുവ താരം ജീവിത ദുരന്തകഥയായി മാറുന്നു - volleyliveindia\nജീവിതത്തിൽ സംഭവിക്കുന്ന സന്തോഷങ്ങൾക്ക് അൽപ്പായുസ്സ് മാത്രം വിധിക്കപ്പെട്ട ആളുകൾ ഉണ്ടാകും, അക്കൂട്ടരിൽ ഒരാളാണ് ബറോഡ രഞ്ജി ക്രിക്കറ്റ് താരം വിഷ്ണു സോളങ്കി. ജീവിതത്തിൽ സംഭവിക്കുന്ന ദുഃഖകരമായ നിമിഷങ്ങൾ സ്വയം പരിശ്രമത്തിലൂടെ മറക്കാൻ ശ്രമിക്കുമ്പോൾ വീണ്ടും വീണ്ടും ദുഃഖവാർത്തകളെത്തി സോളങ്കിയെ പരീക്ഷിക്കുകയാണ്.\nകോവിഡ് പശ്ചാത്തലം മൂലം 2021-ൽ നടക്കേണ്ടിയിരുന്ന രഞ്ജി ട്രോഫി മത്സരങ്ങൾ 2022-ൽ നടത്താൻ തീരുമാനിച്ചപ്പോൾ ഇന്ത്യയുടെ ആഭ്യന്തര ക്രിക്കറ്റ് താരം വിഷ്ണു സോളങ്കി സന്തോഷവാനായിരുന്നു. ബറോഡ ടീമിന്റെ മികച്ച ബാറ്റർമാരിൽ ഒരാളായ സോളങ്കി, ഫെബ്രുവരി 6-ന് ടീമിനോപ്പം ചേർന്നു. ഫെബ്രുവരി 10-ന് അദ്ദേഹത്തെ തേടി മറ്റൊരു സന്തോഷ വാർത്ത കൂടി എത്തിയിരിക്കുന്നു. സോളങ്കിയുടെ ഭാര്യ പ്രസവിച്ചു, പെൺകുഞ്ഞ്.തനിക്കൊരു കുഞ്ഞ് പിറന്നതിന്റെ സന്തോഷം സോളങ്കിക്ക് ഉണ്ടായിരുന്നെങ്കിലും, ബറോഡ ടീമിനോപ്പമുള്ള പ്രാക്ടീസ് സെഷൻ നടക്കുന്നതിനാൽ അദ്ദേഹം അതിൽ ശ്രദ്ധ പുലർത്തി.\nഎന്നാൽ, ആ സന്തോഷത്തിന് ഒരു ദിവസം മാത്രമാണ് ആയുസ്സ് ഉണ്ടായിരുന്നത്. ഫെബ്രുവരി 11-ന് സോളങ്കിയുടെ ഒരു ദിവസം പ്രായമുള്ള കുഞ്ഞ് മരണപ്പെട്ടു. ദുഃഖവാർത്ത അറിഞ്ഞ ഉടനെ സോളങ്കി, തന്റെ ജന്മനാടയ വഡോദരയിൽ എത്തി. മകളുടെ അന്ത്യ കർമ്മങ്ങൾ പൂർത്തീകരിച്ച് മൂന്ന് ദിവസങ്ങൾക്ക് ശേഷം, സോളങ്കി ബറോഡ ടീമിനോപ്പം ചേർന്നു. ബറോഡയുടെ ആദ്യ മത്സരത്തിൽ കളിക്കാനാകാതിരുന്ന സോളങ്കി, രണ്ടാം മത്സരത്തിൽ കളിക്കുകയും, സെഞ്ച്വറി നേടി ടീമിനെ വിജയത്തിലെത്തിക്കുകയും ചെയ്തു.ഇപ്പോഴിതാ വഡോദരയിൽ നിന്ന് വീണ്ടുമൊരു മരണവാർത്ത സോളങ്കിയെ തേടി എത്തിയിരിക്കുകയാണ്. 75 കാരനായ അദ്ദേഹത്തിന്റെ പിതാവ് പർഷോത്തം സോളങ്കി അന്തരിച്ചു.\nമരണവാർത്ത അറിയുന്ന സമയം, വിഷ്ണു സോളങ്കി കട്ടക്കിൽ ഛത്തീസ്‌ഗഡിനെതിരെ ബാറ്റിംഗിന് ഇറങ്ങാൻ നിൽക്കുകയായിരുന്നു. സോളങ്കിയോട് കളിക്കാൻ ഇറങ്ങേണ്ട എന്നും നാട്ടിലേക്ക് മടങ്ങിക്കോളൂ എന്നും മാനേജ്മെന്റ് നിർദേശം നൽകിയെങ്കിലും, സമനിലയിലേക്ക് നീങ്ങിയ മത്സരത്തിൽ ബാറ്റ് ചെയ്യാൻ സോളങ്കി തരുമാനിച്ചു. അദ്ദേഹത്തിന്റെ പിതാവിന്റെ വിയോഗത്തിൽ ബറോഡ ടീം ആദരാഞ്ജലികൾ അർപ്പിച്ചു. വീഡിയോ കോളിലൂടെ സോളങ്കി പിതാവിന്റെ അന്ത്യകർമ്മങ്ങൾക്ക് കണ്ണീരോടെ സാക്ഷിയായി.


News4Kerala - Page 20 of 23 - News4Kerala provides latest news, breaking news, Videos from Kerala and the world. Also covering Business, Technology, Sports, Movies, photos, live news and breaking news from Kerala.\nകണ്ണൂരില് വാഹനാപകടത്തില് യുവതി മരിച്ചു\n> കണ്ണൂര് പാപ്പിനിശ്ശേരി ചുങ്കത്തിന് സമീപം വാഹനാപകടത്തില് യുവതി മരിച്ചു. ഭീമാ ജ്വല്ലറി ഉടമ ഗിരിരാജന്റെ മകന് കിരണിന്റെ ഭാര്യ സ്വാതി കിരണ്(32) ആണ് അപകടത്തില് പെട്ടത്. നിയന്ത്രണം വിട്ട ഇന്നോവ കാര് മരത്തിലിടിച്ചാണ് അപകടം സംഭവിച്ചത്. തിങ്കളാഴ്ച രാവിലെ 6.20 ഓടെയാണ് സംഭവം. കാറിലുണ്ടായിരുന്ന ഇവരുടെ മക്കളായ തൃഷ്ണ, ധനുഷ്, തീര്‍ഥന് എന്നിവര്‍ക്കാണ് പരിക്കേറ്റത്. ഇതില് തൃഷ്ണയുടെ നില ഗുരുതരമാണ്. ഡ്രൈവര് ഉറങ്ങിപ്പോയതാണ് അപകടകാരണമെന്ന് സംശയിക്കുന്നു. കോഴിക്കോട്ട് നിന്ന് മംഗലാപുരത്തേക്കുള്ള യാത്രാമധ്യേയാണ് അപകടം നടന്നത്. <\n> കര്‍ണ്ണാടകയിലെ ബിജെപി നേതാവിന്റെ വീട്ടില് നിന്നും സ്വര്‍ണ്ണവും വെള്ളിയും പിടികൂടി. കര്‍ണ്ണാടക ബിജെപി നേതാവ് കെ.എസ്.ഈശ്വരാപ്പയുടെ വീട്ടില് നിന്നാണ് ഏതാണ്ട് 37 കിലോ വെള്ളിയും 1.9കിലൊ സ്വര്‍ണ്ണവും പിടികൂടിയത്. ഇതു കൂടാതെ, ഈശ്വാരപ്പയുടെ വീട്ടില്‍നിന്ന് 10,90,000 രൂപയും പിടികൂടിയിട്ടുണ്ട്. ലോകായുക്ത പോലീസാണ് റെയ്ഡ് നടത്തിയത്. കര്‍ണ്ണാടക സംസ്ഥാനത്തെ ഡെപ്പ്യൂട്ടി ചീഫ് മിനിസ്റ്റര് കൂടിയാണ് ഈശ്വരാപ്പ. വന്‍തോതില് അഴിമതി നടത്തി പണം വാരികൂട്ടിയെന്ന റിപ്പോര്‍ട്ടറിനെത്തുടര്‍ന്നാണ് ലോകായുക്ത നേരിട്ട് റെയ്ഡ് നടത്താന് തീരുമാനിച്ചത്. ബാംഗ്ലൂരില്‍നിന്ന് 280 കിലോ മീറ്റര് അകലെയുള്ള ഷിമോഗയിലെ ലോകായുക്ത ഓഫീസ് നേരിട്ടാണ് ...\n> അരുന്ധതീ …. ഇത്തിരിപ്പോന്ന ഈ കൊച്ചു കേരളത്തിലെ കൊച്ചു കൊച്ചുകാര്യങ്ങള് വലുതാക്കി പറഞ്ഞു നീ വലിയ സാഹിത്യകാരിയായപ്പോള് …. ആദ്യ പുസ്തകത്തിന് തന്നെ എണ്ണപ്പെട്ട പുരസ്‌കാരം നേടിയപ്പോള്…..ഞങ്ങള് അഭിമാനിച്ചു… പലര്‍ക്കും പലവിധ വിയോജിപ്പുകള് ഉണ്ടെങ്കിലും,ഇ എം എസ് എന്ന മൂന്നക്ഷരം ,കേരളത്തിന്റെ ബൌദ്ധിക ഉന്നതിയുടെ പ്രതീകമാണ്… ജാതി മത രാഷ്ട്രീയ വ്യത്യാസമില്ലാതെ ഏലമ്മലയിലെ നംബൂരിശന്റെ നാട്ടില് ജനിച്ചതില് അഭിമാനിക്കുന്നവരാണ് ഞങ്ങള് മലയാളികളിലേറെയും… ആ ഈ എം എസ്സിനെ വക്രീകരിച്ചവതരിപ്പിച്ചു നീ വലിയവളായപ്പോള്, ആ സാഹിത്യത്തിലെ സൌന്ദര്യം മാത്രമേ ഞങ്ങള് ആസ്വദിച്ചുള്ളൂ.. ഭാവനയുടെ ...\nകോഴിക്കോട് ബീച്ച് ആശുപത്രിയില് ഇരട്ട കുട്ടികള് ഗര്‍ഭത്തില് മരിച്ചു\n> കോഴിക്കോട് ബെച് ആശുപത്രിയിലെ ഡോക്ടര്‍മാരുടെ അനാസ്ഥ മൂലം ഗര്‍ഭസ്ഥ ശിശുക്കള് മരിച്ചതായി പരാതി. കഴിഞ്ഞ മാസം മൂന്നിനായിരുന്നു കോഴിക്കോട് പുതിയങ്ങാടി ബീച്ച് സ്വദേശി സന്തോഷിന്റെ ഭാര്യ നീലിമയെ കോഴിക്കോട് ബീച്ച് ആശുപത്രിയില് പ്രവേശിപ്പിച്ചത്. തുടര്‍ന്നുള്ള പരിശോധനയിലാണ് ഇരട്ടക്കുട്ടികള് ആണെന്നും, അതില് ഒരു കുട്ടിക്ക് വരച്ച കുറവുണ്ടെന്നും വ്യക്തമാകുന്നത്. എന്നാല് അവിടെ മതിയായ ചികിത്സ ലഭ്യമാക്കിയില്ലെന്ന് സന്തോഷിന്റെ ബന്ടുക്കള് പറയുന്നു. കാല്‍സ്യം ഗുളികകള് മാത്രമാണ് ഹോസ്പിറ്റലില് നിന്നും നീലിമയ്ക്ക് നല്‍കിയത്. സ്ഥിതി വഷളായപ്പോള് നിര്‍ബന്ധ പൂര്‍വ്വം നീലിമയെ ബന്ധുക്കള് മെഡിക്കല് കോളെജിലേക്ക് കൊണ്ട് പോകുകയായിരുന്നു. ...\n> ദയയുടെ സഹാനുഭൂതിയുടെ ഒക്കെ ആള്‍രൂപമായി വാഴ്ത്തപ്പെടുന്ന ക്രിസ്തു യേശുവിന്റെ തിരുപ്പിറവി ആഘോഷിക്കാന് നാവികര് ഉടന് പുറപ്പെടും.ക്രിസ്മസ് ആഘോഷിക്കാന്. ചരിത്രത്തില് ചിലപ്പോഴെങ്കിലും ചില തിരിഞ്ഞുനോട്ടങ്ങള് ആവശ്യമായിവരും. അങ്ങനെ തിരിഞ്ഞുനോക്കുമ്പോള് കണ്ണില്‍പ്പെടുന്നത് യുദ്ധമാണെങ്കില് നമ്മള് നില്‍ക്കുക ആരുടെ പക്ഷത്താണ് എന്നത് വളരെ പ്രധാനമാണ്.കൊലപാതകികളെ കൊട്ടിഘോഷിച്ചു രക്ഷപെടുത്തി എടുക്കുന്നവരും,വത്തിക്കാനോട് കൂറുള്ള കര്‍ദിനാള്/പാതിരിമാരും , മന്ത്രിമാരും ഒന്ന് ചിന്തിക്കുന്നത് നല്ലതാണ്.ചരിത്രത്തില് ക്രിസ്മസ് ആഘോഷിച്ചത് മറക്കാനാകാത്ത പല വസ്തുതകളും ഉണ്ട്.അതില് ചിലതില് ഒരു രാഷ്ട്രം എന്ന നിലയില് ഇറ്റലി കൂടി പ്രതിസ്ഥാനത് വരുന്നു. ഒരല്പം ചരിത്രമാകാം ആദ്യം… രംഗം വിയറ്റ്‌നാം ...\n> ഡല്‍ഹിയില് പെണ്‍കുട്ടി കൂട്ട മാനഭംഗത്തിന് ഇരയായ സംഭവത്തില് പ്രതിഷേധിച്ച് വന് പ്രക്ഷോഭം നടക്കുകയാണ്. രാഷ്‌ട്രപതി ഭവനിലും പ്രധാനമന്ത്രിയുടെ ഓഫീസ് അടക്കം തന്ത്ര പ്രധാന മന്ത്രാലയങ്ങള് സ്ഥിതി ചെയ്യുന്ന റെയ്സീന കുന്നിലേക്ക് ആയിരക്കണക്കിന് പ്രതിഷേധക്കാര് പ്രകടനം നടത്തുകയാണ്. ഡല്‍ഹി അടുത്ത കാലങ്ങളില് കണ്ടത്തില് വച്ച് ഏറ്റവും വലിയ പ്രക്ഷോഭ പ്രകടനമാണ് ഇന്ന് നടക്കുന്നത്. രാഷ്ട്രപതി ഭവനും റെയ്‌സീന കുന്നും ഇതാദ്യമായാണ് ഇത്തരമൊരു സാഹചര്യം നേരിടുന്നത്. രാവിലെ ഒമ്പതരയോടെ ആരംഭിച്ച പ്രതിഷേധം ഉച്ചയ്ക്ക് ശേഷവും തുടര്‍ന്ന് കൊണ്ടിരിക്കുകയാണ്. പോലീസ് നിരവധി തവണ കണ്ണീര് വാതകവും ജലപീരങ്കിയും ...\n> കോഴിക്കോട്: നീതി നിഷേധത്തിനെതിരെ കോഴിക്കോട്ടെ മലയോര കര്‍ഷകര് അനിശ്ചിതകാല നിരാഹാര സമരത്തില്. വനഭൂമി കയ്യേറിയതിന്റെ പേരില് അധികൃതര് നീതി നിഷേധിച്ചതോടെ ഇവര്‍ക്ക് കിട്ടേണ്ട പല ആനുകൂല്യങ്ങളും ഇവര്‍ക്ക് നഷ്ടമയെന്നാണ് പറയുന്നത്. പത്തു വര്‍ഷമായി ഈ കര്‍ഷകരില് നിന്ന്നും ഇകുതി സ്വീകരിക്കാത്തതാണ് ദുരിതത്തിന് കാരണം. കോഴിക്കോട് കൊയിലാണ്ടി താലൂക്കിലെ കുരാച്ചുണ്ട്, ചക്കിട്ടപ്പാറ, കാന്തലാട് വില്ലേജുകളിലെ 200 ഓളം കര്‍ഷകരില് നിന്നും കഴിഞ്ഞ 2002 മുതല് നികുതി സ്വീകരിക്കാറില്ല. 1975 മുതല് പട്ടയം ലഭിച്ചതും, വര്‍ഷങ്ങളായി നികുതി സ്വീകരിച്ചതുമായ സ്ഥലമാണ് ഇത്. ഈ സ്ഥലം നേരത്തെ ...\nകെ. സുധാകരനെതിരായ വിജിലെന്‍സ് കേസ് കോടതി തള്ളി\n> ജഡ്ജി കോഴ വാങ്ങുന്നത് കണ്ടെന്ന പ്രസംഗത്തില് കെ.സുധാകരനെതിരെയുള്ള കേസ് പിന്‍വലിക്കണമെന്നാവശ്യപ്പെട്ട് നല്‍കിയ ഹര്‍ജി കോടതി തള്ളി. തിരുവനന്തപുരം വിജിലന്‍സ് കോടതിയാണ് കേസ് തള്ളിയത്. ഇതോടെ കേസില് സുധാകരനെതിരായ നിയമ നടപടികള് അവസാനിച്ചു. സുധാകരനെതിരെ കേസെടുക്കാന് കൂടുതല് തെളിവുകളില്ലെന്ന് വിജിലന്‍സ് നേരത്തെ കോടതിയില് റിപ്പോര്‍ട്ട് നല്‍കിയിരുന്നു. എന്നാല് ഈ റിപ്പോര്‍ട്ട് അങ്കീകരിക്കരുതെന്നും കേസില് തുടരന്വേഷണം നടത്തണമെന്നുമുള്ള ഹര്‍ജിയിലാണ് കോടതി ഇന്ന് വിധി പറഞ്ഞത്. ആര്. ബാലകൃഷ്ണപിള്ളയ്ക്ക് കൊട്ടാരക്കരയില് നടത്തിയ സ്വീകരണ ചടങ്ങില് പ്രസംഗിക്കവെയാണ് കെ.സുധാകരന്, ജഡ്ജിമാര് കൈകൂലി വാങ്ങുന്നതിന് താന് സാക്ഷിയാണെന്നു പറഞ്ഞത്. ...\nമോടി കൂട്ടി മോഡി\n> ഒരിക്കല് ഒരു നരേന്ദ്രന് കടല് കടന്നു പാശ്ചാത്യരുടെ മനസ്സുകളിലേക്ക് ഇറങ്ങി ചെന്നു പൌരസ്ത്യ സൌരഭ്യം വിളിച്ചോതുന്ന ഗംഭീര്യത്തോടെ, ചിക്കാഗോയില് നിന്നു ഭാരതത്തിന്റെ നേര്‍ക്ക് നോക്കാന് പാശ്ചാത്യരോടു ആഹ്വാനം ചെയ്തു .അതൊരു സിംഹ ഗര്‍ജനമായിരുന്നു, മറ്റൊരു നരേന്ദ്രന് പ്രതിസന്ധികളുടെ ചാരത്തില് നിന്നു എതിര്‍പ്പുകളെ പട്ടു പരവതാനിയാക്കി ഭരതത്തിന്റെ സിംഹ ഗര്‍ജനം ഗുജറാത്തിലൂടെ ലോകത്തിനു മുന്നിലെത്തിച്ചു . ആദ്യത്തെയാള് സ്വാമി വിവേകാനന്ദന് ആയിരുന്നെങ്കില് രണ്ടാമത്തെയാള് മറ്റാരുമല്ല 1950 സെപ്റ്റംബര് 17നു ദാമോദര്‍ദാസ് മുള്‍ചന്ദ് മോഡിയുടെയും ഹീരബെന്നിന്റെയും ആറ് മക്കളില് മൂന്നാമനായ് ജനിച്ച നരേന്ദ്ര ദാമോദരദാസ് മോഡി. ...\nപോളിയോ തുള്ളി മരുന്ന് വിതരണം നടത്തുന്ന നാല് സ്ത്രീകളെ കറാച്ചിയില് വെടിവെച്ചു കൊന്നു\n> കറാച്ചി: പോളിയോ തുള്ളിമരുന്ന് വിതരണം നടത്തുന്ന ആരോഗ്യപ്രവര്‍ത്തകരായ നാല് സ്ത്രീകളെ വെടിവെച്ചു കൊന്നു. പാകിസ്ഥാനിലെ കറാച്ചിയിലാണ് സംഭവം. യുഎന്നിന്റെ ഏജന്‍സിയായ യുണിസെഫിന്റെ ആഭിമുഖ്യത്തില് രാജ്യവ്യാപകമായി ത്രിദിന വാക്‌സിനേഷന് പരിപാടിക്കിടെയാണ് സ്ത്രീകളെ വെടിവെച്ചുകൊന്നത്. പോളിയോ പ്രതിരോധ പ്രവര്‍ത്തനം പാശ്ചാത്യ ഗൂഢാലോചനയെന്നാരോപിച്ച് അതിനെതിരെ പാക് താലിബാന് ഭീഷണി മുഴക്കിയിരുന്നു. എന്നാല് ആക്രമണത്തിനു പിന്നിലാരാണെന്ന് വ്യക്തമായിട്ടില്ല. ആക്രമണത്തെ തുടര്‍ന്ന് കറാച്ചിയിലെ പോളിയോ തുള്ളിമരുന്നു വിതരണം നിര്‍ത്തിവെച്ചതായി പാക് ആരോഗ്യ അധികൃതര് അറിയിച്ചു. <


പരാതി പരിഹാരത്തിന് – ദേശാഭിമാനി വാര്‍ത്ത | പത്രവാര്‍ത്തകള് - യൂണികോഡില്\n← വ്യാജ ആഡംബര വീട്: പിണറായി പരാതി നല്‍കി\nകെ.എസ്.ആര്.ടി.സിയില് ഓണ്‍ലൈന് ടിക്കറ്റ് →\nനവംബര് 18, 2009 · 6:16 am\nപരാതി പരിഹാരത്തിന് – ദേശാഭിമാനി വാര്‍ത്ത\nകേന്ദ്ര വിദേശകാര്യ സഹമന്ത്രി ഷൌട്ഔട് ഡോട് ഇന് സൈറ്റ് ഉദ്ഘാടനം ചെയ്യുന്നു\nപരാതി പരിഹാരത്തിന് ‘ഫോര് ദി പീപ്പിള്’ സ്റൈലിലൊരു വെബ്സൈറ്റ്\nതിരു: ‘ഫോര് ദി പീപ്പിള്’ സിനിമയിലെ നായകകഥാപാത്രങ്ങള് അനീതിക്കും തിന്മകള്‍ക്കും എതിരെ പോരാടാന് ആരംഭിച്ചത് ഇന്റര്‍നെറ്റില് ഒരു പരാതി സൈറ്റ് തുടങ്ങിയായിരുന്നു. കൂടുതല് പരാതികള് ലഭിക്കുന്നത് ആരെക്കുറിച്ചാണോ അവരെ ഫോര് ദി പീപ്പിള് അടിച്ചൊതുക്കി. അത്തരം ഒരു സംരംഭത്തിനാണ് ട്രിവാന്‍ഡ്രം ബ്ളോഗേഴ്സ് ഗ്രൂപ്പ് http://shoutout.in എന്ന വെബ്സൈറ്റിലൂടെ തുടക്കമിട്ടിരിക്കുന്നത്. ഉടായിപ്പ് ഏര്‍പ്പാട് കാട്ടുന്നവര് ഇതുകേട്ട് പേടിക്കണ്ട. നിയമം കൈയിലെടുക്കാനൊന്നും ഇവരില്ല. അനീതിക്കും തിന്മകള്‍ക്കുമെതിരെ അഭിപ്രായരൂപീകരണം നടത്തി അധികാരികളെ അറിയിക്കുക മാത്രമേ ലക്ഷ്യമിടുന്നുള്ളൂ. അതും ഉപഭോക്തൃപരാതികള് മാത്രം. വെബ്സൈറ്റിന്റെ ഉദ്ഘാടനം കേന്ദ്ര വിദേശകാര്യ സഹമന്ത്രി ശശി തരൂര് ചൊവ്വാഴ്ച തിരുവനന്തപുരത്ത് നടന്ന ചടങ്ങില് ഉദ്ഘാടനം ചെയ്തു. വാങ്ങുന്ന സാധനങ്ങളിലോ ഉപയോഗപ്പെടുത്തുന്ന സേവനങ്ങളിലോ തട്ടിപ്പും വെട്ടിപ്പുമെല്ലാം ഇതിലൂടെ സമൂഹത്തോട് വിളിച്ചുപറയാം. അങ്ങനെ ഏത് വിഷയത്തിലാണോ കൂടുതല് പരാതികള് ലോഡ് ചെയ്യപ്പെടുന്നത് എന്നത് ബ്ളോഗേഴ്സ് ഗ്രൂപ്പ് പരിശോധിച്ച് തുടര്‍ന്ന് അധികാരികളുടെ ശ്രദ്ധയില്‍പ്പെടുത്തും. ഇങ്ങനെ തീര്‍ത്തും ജനാധിപത്യപരമായ മാര്‍ഗത്തിലൂടെയാണ് പുതിയ പരാതി സൈറ്റിന്റെ പ്രവര്‍ത്തനം. ഇനി അധികാരികള് പരാതികള് അവഗണിച്ചാലും പരാതികള് പരസ്പരം പങ്കുവച്ച് തട്ടിപ്പുകള്‍ക്കും വെട്ടിപ്പുകള്‍ക്കുമെതിരെ സ്വയം ജാഗ്രതപാലിക്കുകയെങ്കിലും ചെയ്യാമല്ലോ എന്നാണ് ഇവര് പറയുന്നത്. ചന്ദ്രകുമാര്, ചന്ദ്രശേഖരന്‍നായര്, ശ്രീകണ്ഠകുമാര് പിള്ള എന്നിവരാണ് ഇങ്ങനെയൊരു സൈറ്റിന്റെ ആശയം അവതരിപ്പിച്ചത്.\nTagged as ഷൌട്ട് ഔട്


നഗരത്തിൽ ഇനി വേഗത്തിൽ എത്താം; സിറ്റി ഷട്ടിൽ സർവീസിന് തുടക്കം | Azchavattom Online USA\nതിരുവനന്തപുരം നഗരത്തിന് പുറത്തുള്ള യാത്രാക്കാർക്ക് വേണ്ടി കെഎസ്ആർടിസി ആരംഭിച്ച സിറ്റി ഷട്ടിൽ സർവീസിന് തുടക്കമായി. പാപ്പനംകോട് നടന്ന ചടങ്ങിൽ മന്ത്രി വി.ശിവൻകുട്ടി സർവീസ് ഉദ്ഘാടനം ചെയ്തു. ചടങ്ങിൽ അധ്യക്ഷത വഹിച്ച ഗതാഗതമന്ത്രി ആന്റണി രാജു സിറ്റിസർക്കുലർ, സിറ്റി ഷട്ടിൽ സർവീസുകളിൽ ആരംഭിച്ച ടുഡേ ടിക്കറ്റ് പുറത്തിറക്കി. നഗരത്തിലെ ആശുപത്രികൾ, ഓഫീസുകൾ, വാണിജ്യകേന്ദ്രങ്ങൾ എന്നിവിടങ്ങളിലേക്ക് ആരംഭിച്ച സിറ്റി സർവീസിന്റെ രണ്ടാം ഘട്ടമായാണ് കെഎസ്ആർടിസി സിറ്റി ഷട്ടിൽ.\nകെഎസ്ആർടിസിക്ക് പുതു ജീവൻ വച്ചതായി ഫ്ലാഗ് ഓഫ് നിർവഹിച്ച മന്ത്രി വി ശിവൻകുട്ടി പറഞ്ഞു. കെഎസ്ആർടിസിയെ രക്ഷിക്കാൻ വകുപ്പ് മന്ത്രിയും, സിഎംഡിയും നൂറ് മൈൽ സ്പീഡിൽ ഓടുകയാണ്. ആ ജാഗ്രത ജീവനക്കാരുടെ ഭാഗത്തും വേണം. പൊതുജനങ്ങൾക്ക് കെഎസ്ആർടിസിയോടുള്ള ഇഷ്ട്ടം വർധിപ്പിക്കാൻ ജീവനക്കാർ ശ്രദ്ധിക്കണമെന്നും മന്ത്രി പറഞ്ഞു.\nജനുവരി 15 വരെ ഒറ്റ സർക്കിൾ സർവീസ് അനുവദിച്ചിരുന്ന 10 രൂപ ടിക്കറ്റ് മാർച്ച് 31 വരെ നീട്ടിയതായി ചടങ്ങിൽ അധ്യക്ഷത വഹിച്ച ഗതാഗതമന്ത്രി ആന്റണി രാജുവും അറിയിച്ചു. യാത്രക്കാർ കൂടുതൽ സഹകരിച്ചാൽ ഇനിയും 10 രൂപ ടിക്കറ്റിന്റെ കാലാവധി നീട്ടും. നഗരത്തിൽ പാരിസ്ഥിതിക പ്രശ്നം കുറയ്ക്കാനായി കെഎസ്ആർടിസി ഇനി വാങ്ങുന്ന ഇലക്ട്രിക് ബസുകളും, സിഎൻജി ബസുകളും നഗരത്തിലെ സർവീസിന് നൽകുമെന്നും മന്ത്രി പറഞ്ഞു. പഞ്ചായത്തുകളുടെ ആവശ്യപ്രകാരം സർവീസ് ആരംഭിക്കുന്ന ഗ്രാമവണ്ടി പദ്ധതിയുടെ അന്തിമതീരുമാനം എടുത്തതായും ഏപ്രിൽ മാസം സർവീസ് ആരംഭിക്കുമെന്നും മന്ത്രി അറിയിച്ചു.\nPreviousധീരജിന്റെ കൊലപാതകം; പ്രതികൾക്കായി കോടതിയിൽ കസ്റ്റഡി അപേക്ഷ നൽകി പൊലീസ്\nNextപ്രതിരോധത്തിനു കയ്യടി; ബ്ലാസ്റ്റേഴ്സിനു ജയം; പോയിന്റ് പട്ടികയിൽ ഒന്നാമത്


പൊതുമേഖലാ ഓഹരി വില്പന: ഈ വര്‍ഷം ലക്ഷ്യം കണ്ടേക്കില്ല\nഹോംNationalപൊതുമേഖലാ ഓഹരി വില്പന: ഈ വര്‍ഷം ലക്ഷ്യം കണ്ടേക്കില്ല\nന്യൂഡല്‍ഹി: നടപ്പു സാമ്പത്തിക വര്‍ഷം (2019-20) പൊതുമേഖലാ സ്ഥാപനങ്ങളുടെ ഓഹരികള് വിറ്റഴിച്ച് 1.05 ലക്ഷം കോടി രൂപ നേടുകയെന്ന കേന്ദ്രസര്‍ക്കാരിന്റെ ലക്ഷ്യം പൂവണിഞ്ഞേക്കില്ല. നടപ്പുവര്‍ഷം ഇതുവരെ 17,364.26 കോടി രൂപ മാത്രമാണ് പൊതുമേഖലാ ഓഹരി വില്പനയിലൂടെ സര്‍ക്കാരിന് ലഭിച്ചത്.\nഎയര് ഇന്ത്യ, ബി.പി.സി.എല്., കണ്ടെയ്‌നര് കോര്‍പ്പറേഷന് ഒഫ് ഇന്ത്യ (കോണ്‍കോര്) എന്നിവയാണ് ഈ വര്‍ഷം സര്‍ക്കാരിന്റെ വില്പന പട്ടികയിലുള്ള വമ്പന് കമ്പനികള്. എന്നാല്, സാമ്പത്തിക വര്‍ഷം അവസാനിക്കാന് ഒരു ത്രൈമാസം (ജനുവരിമാര്‍ച്ച്) മാത്രം ശേഷിക്കേ, ഇവയുടെ വില്പന നടപടികള് പൂര്‍ണമാകുമെന്ന പ്രതീക്ഷ ധനമന്ത്രാലയത്തിനുമില്ല. ഇവയുടെ വില്പന കൂടി ഉള്‍പ്പെടുത്തി, അടുത്ത സാമ്പത്തിക വര്‍ഷത്തെ (202021) പൊതുമേഖലാ ഓഹരി വില്പന വരുമാന ലക്ഷ്യം 1.50 ലക്ഷം കോടി രൂപയായി നിശ്ചയിക്കാന് സര്‍ക്കാര് ആലോചിക്കുന്നുണ്ട്.\nഎയര് ഇന്ത്യ, ബി.പി.സി.എല്., കോണ്‍കോര് എന്നിവയുടെ ഓഹരികള് വിറ്റഴിക്കാനുള്ള പ്രത്യക്ഷ നടപടികളിലേക്ക് കേന്ദ്രം ഇനിയും കടന്നിട്ടില്ല. നടപ്പുവര്‍ഷം താത്പര്യപത്രം ക്ഷണിക്കുന്നത് ഉള്‍പ്പെടെയുള്ള നടപടികളെടുത്താലും, വില്പന പൂര്‍ണമാകാന് അടുത്തവര്‍ഷം ആദ്യപകുതിയെങ്കിലും വേണ്ടിവരും. അതുകൊണ്ട്, നടപ്പുവര്‍ഷത്തെ ലക്ഷ്യത്തില് 50,000 കോടി രൂപയുടെ വരെ കുറവും സര്‍ക്കാര് വിലയിരുത്തുന്നു. ഭെല്, ഷിപ്പിംഗ് കോര്‍പ്പറേഷന് ഒഫ് ഇന്ത്യ തുടങ്ങിയവയാണ് നടപ്പുവര്‍ഷത്തെ വില്പന പട്ടികയിലുള്ള കമ്പനികള്.\nഎയര് ഇന്ത്യ, ബി.പി.സി.എല്., കോണ്‍കോര് എന്നീ വന് വില്പനകളാണ് ഈവര്‍ഷം സര്‍ക്കാര് ലക്ഷ്യമിടുന്നത്. വില്പന നടപടി ഇനിയും തുടങ്ങിയിട്ടില്ല. വില്പന നീക്കം ഉടന് തുടങ്ങിയാലും സെബിയുടെ ഉള്‍പ്പെടെ മാനദണ്ഡങ്ങള് പാലിച്ച് അത് പൂര്‍ണമാകാന് സമയമെടുക്കും. നടപ്പുവര്‍ഷം ഇനി ശേഷിക്കുന്നത് മൂന്നുമാസം (ജനുവരിമാര്‍ച്ച്) മാത്രമെന്നിരിക്കേ, ലക്ഷ്യം കാണാന് സര്‍ക്കാരിന് കഴിഞ്ഞേക്കില്ല.\nനടപ്പുവര്‍ഷം ധനക്കമ്മി ജി.ഡി.പിയുടെ 3.3 ശതമാനമായി നിയന്ത്രിക്കുകയാണ് കേന്ദ്രത്തിന്റെ ലക്ഷ്യം. പൊതുമേഖലാ ഓഹരികള് വിറ്റഴിച്ച് ലക്ഷ്യമിടുന്ന വരുമാനം നേടാനായില്ലെങ്കില് ധനക്കമ്മി 'നിയന്ത്രണരേഖ' കടന്ന് കുതിക്കും.


കേരളത്തിലെ അഞ്ച് ജില്ലകളില് കോവിഡ് വ്യാപനം അതിരൂക്ഷം, പരിശോധന കുറയുന്നു; ആരോഗ്യവകുപ്പിന് മുന്നിലുള്ളത് കനത്ത വെല്ലുവിളി – Utharadesam\nOctober 9, 2020 Published Time: 4:59 PM\nതിരുവനന്തപുരം: കേരളത്തിലെ അഞ്ച് ജില്ലകളില് കോവിഡ് വ്യാപനം അതിരൂക്ഷം. തിരുവനന്തപുരം, കൊല്ലം, എറണാകുളം, കോഴിക്കോട്, മലപ്പുറം ജില്ലകളിലാണ് കോവിഡ് വ്യാപനം തീവ്രമായിരിക്കുന്നത്. തിരുവനന്തപുരത്ത് ഇതുവരെയുള്ള ഏറ്റവും ഉയര്‍ന്ന പ്രതിദിന രോഗനിരക്ക് രേഖപ്പെടുത്തിയത് ഞായറാഴ്ചയാണ്. 1119 പേര്‍ക്കാണ് അന്ന് കൊവിഡ് സ്ഥിരീകരിച്ചത്. അന്ന് കോഴിക്കോട് ജില്ലയില് ആയിരുന്നു രോഗികളുടെ ഏറ്റവും ഉയര്‍ന്ന നിരക്ക് രേഖപ്പെടുത്തിയത്, 1164.\nതിരുവനന്തപുരത്ത് ചൊവ്വാഴ്ച വരെ 39,301 പേരാണ് കൊവിഡ് ബാധിച്ച് ചികിത്സയിലുള്ളത്. എറണാകുളം (22,790), കോഴിക്കോട് (23,783), മലപ്പുറം (26,898) എന്നിങ്ങനെയാണ് മറ്റ് മൂന്ന് ജില്ലകളിലെ കണക്ക്. ഈ നാല് ജില്ലകളിലുമായി കഴിഞ്ഞ 15 ദിവസത്തിനിടെ 10,000ന് മുകളില് കൊവിഡ് കേസുകളാണ് റിപ്പോര്‍ട്ട് ചെയ്തത്. 15 ദിവസത്തിനിടെ എറണാകുളത്ത് മാത്രം 11,000 പേര്‍ക്കാണ് പുതിയതായി രോഗം ബാധിച്ചത്. കഴിഞ്ഞയാഴ്ച ജില്ലയില് രണ്ട് തവണ രോഗികളുടെ എണ്ണം 1000 കടക്കുകയും ചെയ്തു. കേരളത്തില് കോവിഡ് രോഗം കണ്ടെത്താന് നടത്തുന്ന പരിശോധനകളില് പോസിറ്റീവാകുന്നവരുടെ ഏറ്റവും ടെസ്റ്റ് പോസിറ്റിവിറ്റി റേറ്റ് (ടി.പി.ആര്) ഇപ്പോള് 15 ശതമാനം മാത്രമാണ്. കോവിഡ് പരിശോധനകളുടെ ക്ഷമത സംബന്ധിച്ച സൂചകമായ ടി.പി.ആര് പരിശോധനകള് കുറയുന്നത് ആശങ്ക സൃഷ്ടിക്കുന്നുണ്ട്. രോഗം അതിരൂക്ഷമായി വ്യാപിക്കാന് ഇത് കാരണമാകുമെന്നാണ് വിലയിരുത്തപ്പെടുന്നത്. ടി.പി.ആറിലൂടെയാണ് കൊവിഡിന്റെ വ്യാപനത്തോത് വിലയിരുത്തുന്നത്. ലോകാരോഗ്യ സംഘടനയുടെ മാനദണ്ഡം അനുസരിച്ച് ടി.പി.ആര് അഞ്ച് ശതമാനമായി നില്‍ക്കുന്നതാണ് അഭികാമ്യം. എന്നാല് 10 ശതമാനത്തില് കൂടാനും പാടില്ല.\nരോഗം കണ്ടെത്താന് നടത്തുന്ന പ്രതിദിന പരിശോധനകള് 50,000 ആയി ഉയര്‍ത്തിയെങ്കിലും ഇത് സ്ഥിരമായി നിലനിര്‍ത്തുന്നതില് ആരോഗ്യവകുപ്പിന് വീഴ്ച സംഭവിക്കുന്നു. തിങ്കളാഴ്ച 38,696 ടെസ്റ്റുകള് മാത്രമാണ് നടത്താനായത്. അതേസമയം, കഴിഞ്ഞ ഒരാഴ്ചയ്ക്കിടെ പരിശോധന ശരാശരി 56,000 ആയി നിലനിര്‍ത്താനായത് ആരോഗ്യവകുപ്പിന്റെ മികവുമാണ്.


ജോളിയെയും കൂട്ടു പ്രതികളെയും ഇന്ന് കോടിയില് ഹാജരാക്കും ; 11 ദിവസം കസ്റ്റഡിയില് വേണമെന്ന് ക്രൈംബ്രാ - Samakalika Malayalam\nജോളിയെയും കൂട്ടു പ്രതികളെയും ഇന്ന് കോടതിയില് ഹാജരാക്കും ; 11 ദിവസം കസ്റ്റഡിയില് വേണമെന്ന് ക്രൈംബ്രാഞ്ച്\nBy സമകാലിക മലയാളം ഡെസ്‌ക് | Published: 10th October 2019 07:13 AM |\nകോഴിക്കോട് : കൂടത്തായി കൂട്ടക്കൊലക്കേസില് റിമാന്‍ഡില് കഴിയുന്ന പ്രതികളായ ജോളി ജോസഫ്, എം എസ് മാത്യു, പ്രജുകുമാര് എന്നിവരെ ഇന്ന് കോടതിയില് ഹാജരാക്കും. താമരശ്ശേരി കോടതിയിലാണ് പ്രതികളെ ഹാജരാക്കുക. പ്രതികളെ ഇന്ന് ഹാജരാക്കാന് ആവശ്യപ്പെട്ട് താമരശ്ശേരി ജുഡീഷ്യല് ഒന്നാം ക്ലാസ് മജിസ്‌ട്രേറ്റ് കോടതി ഇന്നലെ പ്രൊഡക്ഷന് വാറണ്ട് പുറപ്പെടുവിച്ചിരുന്നു.\nപ്രതികളെ കസ്റ്റഡിയില് വേണമെന്ന് ആവശ്യപ്പെട്ട് ക്രൈംബ്രാഞ്ച് ഡിവൈഎസ്പി ഹരിദാസന് ഇന്നലെ കോടതിയില് അപേക്ഷ നല്‍കിയിരുന്നു. പ്രതികളെ 11 ദിവസം കസ്റ്റഡിയില് വേണമെന്നാണ് അപേക്ഷയില് ആവശ്യപ്പെട്ടിട്ടുള്ളത്. പൊന്നാമറ്റം തറവാട്ടിലെ ടോം തോമസ്, അന്നമ്മ, റോയി തോമസ്, അന്നമ്മയുടെ സഹോദരന് മാത്യു മഞ്ചാടിയില്, ടോം തോമസിന്റെ സഹോദരപുത്രന്റെ ഭാര്യ സിലി, മകല് അല്‍ഫൈന് എന്നിവരുടെ മരണങ്ങളും റിമാന്‍ഡ് റിപ്പോര്‍ട്ടിലും കസ്റ്റഡി അപേക്ഷയിലും വിവരിച്ചിട്ടുണ്ട്.\nഈ മരണങ്ങളില് ജോളിയുടെയും മറ്റും കുറ്റം തെളിയിക്കാന് കൂടുതല് ചോദ്യം ചെയ്യലും തെളിവെടുപ്പും ആവശ്യമുണ്ടെന്ന് പൊലീസ് അപേക്ഷയില് വ്യക്തമാക്കുന്നു. വില്ലേജ് ഓഫീസ്, പഞ്ചായത്ത് ഓഫീസ്, എന്‍ഐടി, ബ്യൂട്ടിപാര്‍ലര് തുടങ്ങി ജോളി പോയിരുന്ന സ്ഥലങ്ങളിലെത്തി തെളിവെടുപ്പിനാണ് ക്രൈംബാഞ്ചിന്റെ പദ്ധതി. അതേസമയം കേസിലെ പ്രതിയായ മാത്യുവിന്റെ ജാമ്യാപേക്ഷയും കോടതി ഇന്ന് പരിഗണിക്കും. കേസിലെ മുഖ്യപ്രതി ജോളിക്ക് വേണ്ടി അഡ്വ. ആളൂര് വക്കാലത്ത് ഒപ്പിട്ടിട്ടുണ്ട്. എന്നാല് ആളൂരിനെ സമീപിച്ചിട്ടില്ലെന്ന് ജോളിയുടെ സഹോദരനും വ്യക്തമാക്കിയിരുന്നു.\nക്രൈംബ്രാഞ്ച് ജോളി ജോസഫ് കൂടത്തായി കൂട്ടക്കൊല


മത സ്പർദ്ധ വളർത്തുന്ന തരത്തിൽ പ്രസംഗം ; എൻ.കെ.പ്രേമചന്ദ്രന് ജില്ലാ കലക്ടറുടെ താക്കീത്.. - The Kerala Online\nPosted on April 15, 2019 April 15, 2019 Author Chief Editor\tComments Off on മത സ്പർദ്ധ വളർത്തുന്ന തരത്തിൽ പ്രസംഗം ; എൻ.കെ.പ്രേമചന്ദ്രന് ജില്ലാ കലക്ടറുടെ താക്കീത്..\nമത സ്പർദ്ധ വളർത്തുന്ന തരത്തിൽ പ്രസംഗിച്ചതിനു കൊല്ലത്തെ യു.ഡി.എഫ് സ്ഥാനാർത്ഥി എൻ.കെ.പ്രേമചന്ദ്രന് ജില്ലാ കലക്ടറുടെ താക്കീത് . ശബരിമലയിൽ സ്ത്രീകളെ കയറ്റിയപോലെ പള്ളികളിലും എൽ.ഡി.എഫ് സർക്കാർ സ്ത്രീകളെ കയറ്റാൻ ശ്രമിച്ചെന്നായിരുന്നു പ്രേമചന്ദ്രന്‍റെ പ്രസംഗം .\nസി.പി.എം സംസ്ഥാന സമിതിയംഗം കെ.വരദരാജനാണ് കളക്ടർക്ക് പരാതി നൽകിയത് . പരാതിയുടെ അടിസ്ഥാനത്തില് ജില്ലാ കളക്ടർ എൻ.കെ.പ്രേമചന്ദ്രനോട് വിശദീകരണം ആവശ്യപ്പെട്ടിരുന്നു . ഇനി ഇത്തരം പ്രസംഗം ആവർത്തിച്ചാൽ കർശന നടപടിയെടുക്കുമെന്നും ജില്ലാ കലക്ടർ താക്കീത് ചെയ്തു .\nഅയോധ്യാകേസ്: കോടതിവിധി സംയമനത്തോടെ സ്വീകരിക്കണം- പാണക്കാട് സയ്യിദ് ഹൈദരലി ശിഹാബ് തങ്ങള്.\nമലപ്പുറം: ദശാബ്ദങ്ങളായി തുടരുന്ന അയോധ്യാകേസിലെ സുപ്രീംകോടതി വിധിവരുന്ന പശ്ചാത്തലത്തിൽ സമാധാനവും സൗഹാർദവും നിലനിർത്താൻ എല്ലാവരും പ്രതിജ്ഞാബദ്ധരായിരിക്കണമെന്ന് മുസ്ലിം ലീഗ് സംസ്ഥാന പ്രസിഡന്റും സമസ്ത കേരള ജം ഇയ്യത്തുൽ ഉലമ വൈസ് പ്രസിഡന്റുമായ പാണക്കാട് സയ്യിദ് ഹൈദരലി ശിഹാബ് തങ്ങൾ അഭ്യർഥിച്ചു. രാജ്യത്തെ പരമോന്നത നീതിപീഠം ഇക്കാര്യത്തിൽ കൈക്കൊള്ളുന്ന തീരുമാനം ഏതുതരത്തിലായാലും വിധിയെ സംയമനത്തോടെ അഭിമുഖീകരിക്കണം. അസഹിഷ്ണുതയും പ്രകോപനവും സൃഷ്ടിക്കാനുള്ള ശ്രമങ്ങളുണ്ടായാൽ അതിൽ വശംവദരാവരുത്. മുസ്ലിങ്ങളുടെ ആരാധനാലയമെന്നതിനൊപ്പം രാജ്യത്തിന്റെ മഹത്തായ മതേതര പൈതൃകത്തിന്റെ പ്രതീകംകൂടിയാണ് ബാബറി മസ്ജിദ്. മസ്ജിദിന്റെയും […]


കോവിഡ് -19: ഇന്ത്യയില് 24 മണിക്കൂറിനിടെ 41,831 പുതിയ കേസുകളും 541 മരണങ്ങളും - Malayalam Daily News\nന്യൂഡൽഹി: കഴിഞ്ഞ 24 മണിക്കൂറിനുള്ളിൽ രാജ്യത്ത് 41,831 പുതിയ കോവിഡ് -19 കേസുകൾ വന്നതോടെ മൊത്തം അണുബാധ കേസുകളുടെ എണ്ണം 3,16,55,824 ആയി ഉയർന്നു. അതേസമയം വാക്സിൻ എടുത്ത ആളുകളുടെ എണ്ണം രാജ്യം 47 കോടി കവിഞ്ഞു. കേന്ദ്ര ആരോഗ്യ മന്ത്രാലയം ഞായറാഴ്ച പുതുക്കിയ ഡാറ്റയിലാണ് ഈ വിവരം നൽകിയത്.\nകഴിഞ്ഞ 24 മണിക്കൂറിനുള്ളിൽ രാജ്യത്ത് അണുബാധ മൂലം 541 പേർ കൂടി മരിച്ചതോടെ മരണസംഖ്യ 4,24,351 ആയി ഉയർന്നു.\nകേന്ദ്ര ആരോഗ്യ മന്ത്രാലയത്തിന്റെ പുതുക്കിയ ഡാറ്റ പ്രകാരം രാവിലെ 8 മണി വരെ, രാജ്യത്ത് സജീവമായ കേസുകളുടെ എണ്ണം തുടർച്ചയായ അഞ്ചാം ദിവസവും വർദ്ധിച്ചു. ഈ രോഗത്തിന് ചികിത്സയിൽ കഴിയുന്ന രോഗികളുടെ എണ്ണം 4,10,952 ആയി ഉയർന്നു. ഇത് മൊത്തം അണുബാധയുടെ 1.30 ശതമാനമാണ്. കോവിഡ് -19 ൽ നിന്നുള്ള ദേശീയ വീണ്ടെടുക്കൽ നിരക്ക് 97.36 ശതമാനമാണ്.\nഡാറ്റ അനുസരിച്ച്, പ്രതിദിന അണുബാധ നിരക്ക് 2.34 ശതമാനമാണ്. പ്രതിവാര അണുബാധ നിരക്ക് 2.42 ശതമാനമാണ്.\n17,89,472 സാമ്പിളുകൾ ശനിയാഴ്ച പരിശോധിച്ചതായി മന്ത്രാലയം അറിയിച്ചു, രാജ്യത്ത് ഇതുവരെ നടത്തിയ മൊത്തം കോവിഡ് -19 ടെസ്റ്റുകളുടെ എണ്ണം 46,82,16,510 ആയി.\nഈ രോഗത്തിൽ നിന്ന് സുഖം പ്രാപിച്ചവരുടെ എണ്ണം 3,08,20,521 ആയി ഉയർന്നു, അതേസമയം മരണനിരക്ക് 1.34 ശതമാനമാണ്. ഇതുവരെ 47.02 കോടി ഡോസ് കോവിഡ് -19 വാക്സിൻ രാജ്യത്ത് നൽകിയിട്ടുണ്ട്.\nഡാറ്റ പ്രകാരം, പകർച്ചവ്യാധി മൂലം കഴിഞ്ഞ 24 മണിക്കൂറിനുള്ളിൽ ജീവൻ നഷ്ടപ്പെട്ട 541 പേരിൽ 225 പേർ മഹാരാഷ്ട്രയിലും 80 പേർ കേരളത്തിലും മരിച്ചു.\nകോവിഡ് -19 കാരണം രാജ്യത്ത് ഇതുവരെ 4,24,351 പേർ മരിച്ചു. അതിൽ മഹാരാഷ്ട്രയിൽ 1,32,791, കർണാടകയിൽ 36,562, തമിഴ്നാട്ടിൽ 34,076, ഡൽഹിയിൽ 25,053, ഉത്തർപ്രദേശിൽ 22,756, പശ്ചിമ ബംഗാളിൽ 18,136, 16,293 പഞ്ചാബില് 16,293.\nലോകമെമ്പാടുമുള്ള കേസുകൾ 19.78 കോടി കവിഞ്ഞു; 42.17 ലക്ഷത്തിലധികം ആളുകൾ മരിച്ചു\nജോൺസ് ഹോപ്കിൻസ് യൂണിവേഴ്സിറ്റി പുറത്തുവിട്ട കണക്കുകൾ പ്രകാരം, ലോകമെമ്പാടുമുള്ള കൊറോണ വൈറസ് അണുബാധ 19,78,74,924 ആയി വർദ്ധിക്കുകയും 42,17,422 പേർക്ക് ഇതുവരെ ജീവൻ നഷ്ടപ്പെടുകയും ചെയ്തു.\nലോകമെമ്പാടുമുള്ള പകർച്ചവ്യാധി ഏറ്റവും കൂടുതൽ ബാധിച്ച രാജ്യമാണ് അമേരിക്ക. ഇതുവരെ 3,49,78,461 അണുബാധകൾ ഇവിടെ റിപ്പോർട്ട് ചെയ്യപ്പെട്ടിട്ടുണ്ട്, മരണസംഖ്യ 6,13,157 ആയി ഉയർന്നു.\nഅണുബാധ ബാധിച്ച രണ്ടാമത്തെ രാജ്യം ഇന്ത്യയാണ്. ഇന്ത്യയ്ക്ക് ശേഷം അണുബാധ ബാധിച്ച മൂന്നാമത്തെ രാജ്യമായ ബ്രസീലിൽ ഇതുവരെ 1,99,17,855 അണുബാധകൾ കണ്ടെത്തി, 5,56,370 പേർ മരിച്ചു.\nഫ്രാൻസിൽ 61,90,334 അണുബാധ കേസുകൾ റിപ്പോർട്ട് ചെയ്യപ്പെട്ടിട്ടുണ്ട്, ബ്രസീലിന് ശേഷം ഏറ്റവും കൂടുതൽ ബാധിക്കപ്പെട്ട നാലാമത്തെ വ്യക്തിയാണ് 1,12,055 പേർ. ഫ്രാൻസിന് ശേഷം ഏറ്റവും കൂടുതൽ ബാധിക്കപ്പെട്ട അഞ്ചാമത്തെ രാജ്യമായ റഷ്യ 61,85,249 അണുബാധ കേസുകൾ റിപ്പോർട്ട് ചെയ്തപ്പോൾ 1,55,952 രോഗികൾ മരിച്ചു.\nറഷ്യയ്ക്ക് ശേഷം ഏറ്റവും കൂടുതൽ ബാധിക്കപ്പെട്ട ആറാമത്തെ രാജ്യമായ ബ്രിട്ടനിൽ 58,83,421 പുതിയ അണുബാധ കേസുകൾ രജിസ്റ്റർ ചെയ്യുകയും 1,29,949 പേർക്ക് ജീവൻ നഷ്ടപ്പെടുകയും ചെയ്തു.\nബ്രിട്ടനുശേഷം ഏറ്റവും കൂടുതൽ ബാധിക്കപ്പെട്ട ഏഴാമത്തെ രാജ്യമായ തുർക്കിയിൽ 57,27,045 അണുബാധ കേസുകളും 51,332 മരണങ്ങളും റിപ്പോർട്ട് ചെയ്തു. തുർക്കിക്ക് ശേഷം ഏറ്റവും കൂടുതൽ ബാധിക്കപ്പെട്ട എട്ടാമത്തെ രാജ്യമായ അർജന്റീനയിൽ 49,29,764 അണുബാധ കേസുകൾ രേഖപ്പെടുത്തിയപ്പോൾ 1,05,721 മരണങ്ങൾ സംഭവിച്ചു.\nഅർജന്റീനയ്ക്ക് ശേഷം ഏറ്റവും കൂടുതൽ ബാധിക്കപ്പെട്ട9-ാമത്തെ രാജ്യമായ കൊളംബിയയിൽ 47,85,320 അണുബാധ കേസുകളും 1,20,723 മരണങ്ങളും റിപ്പോർട്ട് ചെയ്തിട്ടുണ്ട്.\nകൊളംബിയയ്ക്ക് ശേഷം ഏറ്റവുമധികം ബാധിക്കപ്പെട്ട 10 -ാമത്തെ രാജ്യമായി സ്പെയിൻ മാറി, അവിടെ 44,47,044 അണുബാധ കേസുകൾ റിപ്പോർട്ട് ചെയ്യപ്പെട്ടിട്ടുണ്ട് (ശനിയാഴ്ച വരെ), ഈ പകർച്ചവ്യാധി 81,486 പേർ മരണപ്പെട്ടു.\nAMERICA INDIA KERALA WORLD\nMar 7, 2022 . 0\nഇന്ത്യയിലെ കോവിഡ് കേസുകൾ കുറഞ്ഞു; കഴിഞ്ഞ 24 മണിക്കൂറിനുള്ളിൽ 4,362 പുതിയ അണുബാധകൾ\nന്യൂഡൽഹി: ഇന്ത്യയിലെ കോവിഡ് കേസുകൾ കുറഞ്ഞുവരുന്നതായി റിപ്പോര്‍ട്ട്. ഇന്ന് (തിങ്കളാഴ്ച) 4,362 പുതിയ കേസുകളാണ് രജിസ്റ്റർ ചെയ്തത്. ഞായറാഴ്ച 5,476 പുതിയ...


വിവാഹ ചിത്രങ്ങള് പങ്കുവെച്ച് ജസ്പ്രീത് ബുമ്ര | Jasprit Bumrah marries sports presenter Sanjana Ganesan\nവിവാഹ ചിത്രങ്ങള് പങ്കുവെച്ച് ജസ്പ്രീത് ബുമ്ര\nഞായറാഴ്ച ഗോവയില് നടന്ന സ്വകാര്യ ചടങ്ങിലായിരുന്നു വിവാഹം. ചടങ്ങിന് അടുത്ത ബന്ധുക്കളും സുഹൃത്തുക്കളും മാത്രമാണ് പങ്കെടുത്തത്. വിവാഹ ഒരുക്കങ്ങൾക്കായി ബുമ്രക്ക് ഇംഗ്ലണ്ടിനെതിരായ നാലാം ടെസ്റ്റിലും ടി20 പരമ്പരയിലും വിശ്രമം അനുവദിച്ചിരുന്നു.\nGoa, First Published Mar 15, 2021, 5:20 PM IST\nബറോഡ: ഇന്ത്യൻ ക്രിക്കറ്റ് താരം ജസ്പ്രീത് ബുമ്ര വിവാഹിതനായി. സ്പോര്‍ട്സ് അവതാരകയും മുന് മിസ് ഇന്ത്യ ഫൈനലിസ്റ്റുമായ സഞ്ജന ഗണേശനാണ് വധു. വിവാഹ വാര്‍ത്തയും ചിത്രങ്ങളും ബുമ്ര തന്നെയാണ് സമൂഹമാധ്യമങ്ങളിലൂടെ ആരാധകരുമായി പങ്കുവെച്ചത്.\nനേരത്തേ, മലയാളിയും നടിയുമായ അനുപമ പരമേശ്വരനും ബുമ്രയും വിവാഹിതരാവുമന്ന തരത്തിൽ വാർത്തകൾ പുറത്ത് വന്നിരുന്നു. എന്നാല് അനുപമയുടെ കുടുബം ഇത് നിഷേധിക്കുകയും ചെയ്തു.


ഭാവനയുടെ പരമ്പരാഗത ലുക്കും സ്റ്റൈലിഷ് ലുക്കും കണ്ടുമുട്ടിയാല് എന്ത് സംഭവിക്കും | Bhavana's Tradition Look Meets Style - Malayalam Filmibeat\n4 min ago മുരളിച്ചേട്ടന് അതംഗീകരിച്ചു! സുരേഷ് ഗോപിക്കൊപ്പം കളിയാട്ടത്തില് അഭിനയിച്ചതിനെക്കുറിച്ച് ലാല്!\n28 min ago അവസാന കാലം കഴിഞ്ഞത് ഹിന്ദി ട്യൂഷനെടുത്ത്, സിനിമയെ വെല്ലും ഈ നടിയുടെ ജീവിതം\n46 min ago ധീരജ് ഡെന്നി നായകനാവുന്ന കര്‍ണന് നെപ്പോളിയന് ഭഗത് സിംഗ്! ടൈറ്റില് പോസ്റ്റര് പുറത്ത്\n1 hr ago എമ്പുരാന് അങ്ങേക്ക് സമര്‍പ്പിക്കുന്നു! ഭരത് ഗോപിയെ ഓര്‍മ്മിച്ച് പൃഥ്വിരാജ്! പോസ്റ്റ് വൈറലാവുന്നു!\nNews ദേശവിരുദ്ധര്‍ക്ക് ബിരിയാണിയല്ല, വെടിയുണ്ട നല്‍കും': അനുരാഗ് ഠാക്കൂറിനെ ആവര്‍ത്തിച്ച് കര്‍ണാടക മന്ത്ര\n| Updated: Tuesday, October 29, 2019, 11:50 [IST]\nകന്നഡ സിനിമാ നിര്‍മാതാവുമായിട്ടുള്ള വിവാഹത്തോടെ മലയാള സിനിമയില് നിന്നും താല്‍കാലികമായി ഇടവേള എടുത്തിരിക്കുകയാണ് നടി ഭാവന. ഇടക്കാലത്ത് ടെലിവിഷന് പരിപാടിയിലൂടെ ഭാവന വീണ്ടും കേരളത്തില് എത്തിയെങ്കിലും കന്നഡ സിനിമയിലാണ് സജീവമായിരിക്കുന്നത്. ഇപ്പോള് നായികയായി അഭിനയിക്കുന്ന സിനിമകളുടെ തിരക്കിലാണ് നടി.\nസോഷ്യല് മീഡിയയില് സജീവമായിരിക്കാറുള്ള ഭാവന പുതിയ ചിത്രങ്ങള് ആരാധകര്‍ക്കായി പങ്കുവെക്കാറുണ്ട്. ഇപ്പോഴിതാ രസകരമായൊരു ചിത്രവുമായിട്ടാണ് നടി എത്തിയിിരിക്കുന്നത്. തനിക്ക് ഏറ്റവും പ്രിയപ്പെട്ട കോട്ട് ധരിച്ച് നില്‍ക്കുന്ന ചിത്രമായിരുന്നു നടി പുറത്ത് വിട്ടത്. അതിനൊപ്പം ട്രെഡീഷണല് കമ്മലും നെറ്റിച്ചുട്ടിയും ധരിച്ചിരുന്നു. 'പരമ്പരാഗത ലുക്കിനെ കണ്ട സ്റ്റൈലിഷ് ലുക്ക്' എന്ന ക്യാപ്ഷനോടെയാണ് നടി ചിത്രം പോസ്റ്റ് ചെയ്തിരിക്കുന്നത്.\nഏതോ ഷൂട്ടിങിന് വേണ്ടിയുള്ള തയ്യാറെടുപ്പിനിടെ കാരവനില് നിന്നുള്ളതാണെന്ന് സൂചിപ്പിച്ച് കൊണ്ടാണ് ഭാവന ഫോട്ടോ പങ്കുവെച്ചത്. 99 എന്ന മൂവിയാണ് ഭാവനയുടേതായി അവസാനം തിയറ്ററുകളിലേക്ക് എത്തിയത്. തമിഴിലെ സൂപ്പര് ഹിറ്റ് ചിത്രം 96 ന്റെ കന്നഡ റീമേക്ക് ആയിരുന്നു 99.\nഇനി ഇന്‍സ്‌പെക്ടര് വിക്രം, ഭജറങ്കി2എന്നീ ചിത്രങ്ങളാണ് വരാനിരിക്കുന്നത്. ഇതെല്ലാം കന്നഡയിലുള്ളത്. 2017 ല് റിലീസിനെത്തിയ ആദം ജോണ് ആണ് ഭാവന അവസാനം മലയാളത്തില് അഭിനയിച്ച സിനിമ. നല്ല കഥാപാത്രങ്ങള് ലഭിച്ചാല് താന് ഇനിയും മലയാളത്തിലേക്ക് അഭിനയിക്കാന് വരുമെന്ന കാര്യം ഭാവന തന്നെ പറഞ്ഞിട്ടുണ്ട്.\nBhavana's Tradition Look Meets Style


Friday, 10 May 2019 20:25\nപൂരത്തിന് മുന്നോടിയായി നഗരത്തില് അലഞ്ഞു നടക്കുന്ന കന്നുകാലികളെ മുന് വര്‍ഷങ്ങളിലേതുപോലെ സംരക്ഷിക്കുമെന്നും\nതൃശൂര് പൂരത്തിന് മുന്നോടിയായി നഗരത്തില് അലഞ്ഞു നടക്കുന്ന കന്നുകാലികളെ മുന് വര്‍ഷങ്ങളിലേതുപോലെ സംരക്ഷിക്കുമെന്നും ഈ വിഷയത്തെ കുറിച്ച് പഠിക്കാന് കമ്മിറ്റി രൂപീകരിച്ച് നിയമാനുസൃതമായ നടപടികളുമായി മുന്നോട്ടു പോകുമെന്നും മേയര് അജിതാ വിജയന് കൗണ്‍സില് യോഗത്തില് അറിയിച്ചു. തൃശൂര് നഗരത്തില് അലഞ്ഞു തിരിയുന്ന കന്നുകാലികളെ ലേലം ചെയ്യാനുള്ള തീരുമാനത്തിനെതിരെ മുന് മേയര് കെ.രാധാകൃഷ്ണന് നല്‍കിയ കത്തിനെ അടിസ്ഥാനമാക്കി നടന്ന ചര്‍ച്ചയ്ക്ക് മറുപടി പറയുകയായിരുന്നു മേയര്. പശുവിനെ ലേലം ചെയ്ത് നല്‍കുമെന്ന് പറഞ്ഞ് താന് പത്രസമ്മേളനം നടത്തിയിട്ടില്ല. നിയപരമായി തദ്ദേശസ്വയംഭരണ സ്ഥാപനങ്ങള്‍ക്കാണ് പൗണ്ടറുകള് സ്ഥാപിച്ച് മൃഗങ്ങളെ സംരക്ഷിക്കേണ്ട ചുമതലയെന്നും അതിന്റെ ഭാഗമായി പൗണ്ടറുകള് സ്ഥാപിക്കേണ്ടതുണ്ടെന്നും മേയര് പറഞ്ഞു. പശുക്കളെ കൊല്ലാന് എല്.ഡി.എഫ് തീരുമാനിച്ചു കഴിഞ്ഞുവെന്നാണ് പ്രതിപക്ഷം ആരോപിക്കുന്നതെന്നും എന്നാല് 1961ലെ ക്യാറ്റില് പൗണ്ട് നിയമം വഴി ഇവയെ സംരക്ഷിക്കണമെന്നു തന്നെയാണ് തങ്ങളുടെ നിലപാടെന്ന് വര്‍ഗീസ് കണ്ടംകുളത്തി പറഞ്ഞു.\nFriday, 10 May 2019 20:24\nഇലഞ്ഞിക്കൂട്ടമെന്ന മ്യൂസിക്കല് ബാന്റിന്റെ തൃശൂര് പൂരത്തെ വരവേല്‍ക്കുന്ന സംഗീത ആല്‍ബം പുറത്തിറക്കി\nഇലഞ്ഞിക്കൂട്ടമെന്ന മ്യൂസിക്കല് ബാന്റിന്റെ ആഭിമുഖ്യത്തില് തൃശൂര് പൂരത്തെ വരവേല്‍ക്കുന്ന സംഗീത ആല്‍ബം പുറത്തിറക്കി. അനൂപ് വെള്ളാറ്റഞ്ഞൂര് രചനയും സംഗീതവും നിര്‍വ്വഹിച്ച ആല്‍ബം തൃശൂര് പൂരത്തിന്റെ സമസ്ത ഭാവങ്ങളേയും അടയാളപ്പെടുത്തുന്നു. സുമേഷ് മഴുവഞ്ചേരിയാണ് സംഗീതാലാപനം നടത്തിയത്. തൃശൂരിലെ സംഗീത പ്രേമികളായ ഈ കൂട്ടായ്മയുടെ പ്രഥമ സംരംഭമായ ആല്‍ബം അഡ്വ.തേറമ്പില് രാമകൃഷ്ണന് പ്രകാശനം ചെയ്തു. പ്രകാശന ചടങ്ങില് ആല്‍ബത്തിന്റെ സംഗീതത്തിനനുസരിച്ച് ശ്രീദുര്‍ഗാ നൃത്തവിദ്യാലയത്തിലെ വിദ്യാര്‍ത്ഥികളവതരിപ്പിച്ച നൃത്താവിഷ്‌കാരം ശ്രദ്ധേയമായി. ശ്രീരാഗ് ഡെന്നീസ്, ശ്രീജിത്ത് വെള്ളാറ്റഞ്ഞൂര്, സി.സുന്ദര്‍ദാസ്, കാര്‍ത്തിക്, ജോസ് പോള്, റിജോയ്, ജോണ്‍സന്, സ്വാതി വാസുദേവ് എന്നിവരാണ് മറ്റ് അണിയറ പ്രവര്‍ത്തകര്. പ്രവീണാണ് ആല്‍ബത്തിന് ദൃശ്യാവിഷ്‌കാരമൊരുക്കിയത്.\nFriday, 10 May 2019 20:23\nഏക ദിന ശില്പശാല നടന്നു\nചേലക്കര : പഴയന്നൂര് പഞ്ചായത്തില് ആരോഗ്യ ജാഗ്രതാ യജ്ഞത്തിന്റെ ഭാഗമായി ഏക ദിന ശില്പശാല നടന്നു. പഴയന്നൂര് ബ്ലോക്ക് പഞ്ചായത്ത് പ്രസിഡന്റ് വി തങ്കമ്മ ഉദ്ഘാടനം നിര്‍വഹിച്ചു. ആരോഗ്യ വിദ്യാഭ്യാസ സ്റ്റാന്റിംഗ് കമ്മിറ്റി ചെയര്‍പേഴ്‌സണ് സുമിത്ര ഉണ്ണികൃഷ്ണന് അധ്യക്ഷത വഹിച്ചു. ജൂനിയര് ഹെല്‍ത്ത് ഇന്‍സ്പെക്ടര് അനു കെ.പയസ്, പഴയന്നൂര് പഞ്ചായത്ത് വൈസ് പ്രസിഡന്റ് എം പത്മകുമാര്, തുടങ്ങിയവര് സംസാരിച്ചു\nഎടത്തിരുത്തി സര്‍വ്വീസ് സഹകരണ ബാങ്ക് കെയര് ഹോം പദ്ധതിയില് ഉള്‍പ്പെടുത്തി രണ്ട് കുടുംബങ്ങള്‍ക്ക് വീട് നിര്‍മ്മിച്ച് നല്‍കി\nകയ്പമംഗലം : എടത്തിരുത്തി സര്‍വ്വീസ് സഹകരണ ബാങ്ക് കെയര് ഹോം പദ്ധതിയില് ഉള്‍പ്പെടുത്തി പ്രളയത്തില് വീട് തകര്‍ന്ന രണ്ട് കുടുംബങ്ങള്‍ക്ക് വീട് നിര്‍മ്മിച്ച് നല്‍കി. പൈനൂ ശിവന്ത അയ്യപ്പന്, പുല്ലാട്ട് സരള എന്നിവര്‍ക്കാണ് 480 ചതുരശ്ര അടിയില് വീട് നിര്‍മ്മിച്ച് നല്‍കിയത്. ബാങ്ക് പ്രസിഡന്റ് പ്രശോഭിതന് മുനപ്പില് താക്കോല് ദാനം നിര്‍വ്വഹിച്ചു. ബേബി ശിവദാസന് അദ്ധ്യക്ഷത വഹിച്ചു. കൊടുങ്ങല്ലൂര് സഹകരണ സംഘം അസിസ്റ്റന്റ് രജിസ്ട്രാര് സി.കെ.ഗീത മുഖ്യാതിഥിയായി.സിനില സലാം, കെ.ബി. ബീന, ഇ.ആര്.റഷീദ് എന്നിവര് സംസാരിച്ചു.\nമഴക്കാലപൂര്‍വ്വ ശുചീകരണ പ്രവര്‍ത്തനങ്ങളുടെ എടത്തിരുത്തി പഞ്ചായത്ത് തല ഉദ്ഘാടനം നിര്‍വ്വഹിച്ചു\nകയ്പമംഗലം : മഴക്കാലപൂര്‍വ്വ ശുചീകരണ പ്രവര്‍ത്തനങ്ങളുടെ എടത്തിരുത്തി പഞ്ചായത്ത് തല ഉദ്ഘാടനം ചെന്ത്രാപ്പിന്നിയില് ഇ.ടി. ടൈസണ് എം.എല്.എ. നിര്‍വ്വഹിച്ചു. പഞ്ചായത്ത് പ്രസിഡന്റ് ബൈന പ്രദീപ് അദ്ധ്യക്ഷത വഹിച്ചു. പഞ്ചായത്ത് സെക്രട്ടറി പി.വൈ. സാജിത, മെഡിക്കല് ഓഫീസര് ഡോ.കെ.ആര്.നിധീഷ്, സി.ഡി.എസ്.ചെയര്‍പേഴ്‌സണ് ഐഷാബി മുഹമ്മദ് തുടങ്ങിയവര് പങ്കെടുത്തു. കയ്പമംഗലം പഞ്ചായത്ത് തല ഉദ്ഘാടനം കൂരിക്കുഴി പ്രാഥമികാരോഗ്യകേന്ദ്രത്തില് ഇ.ടി. ടൈസണ് എം.എല്.എ. നിര്‍വഹിച്ചു. പഞ്ചായത്ത് പ്രസിഡന്റ് ടി.വി.സുരേഷ് ബാബു അദ്ധ്യക്ഷത വഹിച്ചു.\nFriday, 10 May 2019 20:21\nകടങ്ങോട് പഞ്ചായത്ത് ശുചീകരണ പ്രവര്‍ത്തനങ്ങളുടെ ഭാഗമായി കിടങ്ങൂര് സെന്ററിലെ കാനകള് ശുചീകരിച്ചു\nഎരുമപ്പെട്ടി : കടങ്ങോട് പഞ്ചായത്ത് ശുചീകരണ പ്രവര്‍ത്തനങ്ങളുടെ ഭാഗമായി കിടങ്ങൂര് സെന്ററിലെ കാനകള് ശുചീകരിച്ചു. വൈസ് പ്രസിഡന്റ് സുഗിജ സുമേഷ് ഉദ്ഘാനം ചെയ്തു. ആശാ വര്‍ക്കര്‍മാരായ പ്രേമാ രവി, ബല്‍ക്കീസ്, ഉഷ സത്യന്, തൊഴിലുറപ്പ് തൊഴിലാളികള്, അംഗനവാടി വര്‍ക്കേഴ്‌സ്, കുടുംബശ്രീ, ആരോഗ്യദായക വളണ്ടിയര്‍മാര് എന്നിവര് പങ്കെടുത്തു.\nFriday, 10 May 2019 20:20\nഒരു നൂറ്റാണ്ടിന്റെ നിറവുണ്ട് ചിത്രന് നമ്പൂതിരിപ്പാടിന്റെ പൂരം സ്മൃതികള്‍ക്ക്\nഒരു നൂറ്റാണ്ടിന്റെ നിറവുണ്ട് വിദ്യാഭ്യാസ വിചക്ഷണനും സാംസ്‌കാരിക പ്രവര്‍ത്തകനുമായ ചിത്രന് നമ്പൂതിരിപ്പാടിന്റെ പൂരം സ്മൃതികള്‍ക്ക്. ആ ഓര്‍മകള് വര കൊണ്ട് അടയാളപ്പെടുത്തുകയാണ് ചിത്രകലാ അധ്യാപകനായ പി.എസ്.ഗോപി.\nFriday, 10 May 2019 20:19\nലിയന്നൂര് മര്‍ച്ചന്റ്‌സ് അസോസിയേഷന്റെ വാര്‍ഷികപൊതുയോഗവും ആദരണീയവും ഉദ്ഘാടനം ചെയ്തു\nഎരുമപ്പെട്ടി : പുലിയന്നൂര് മര്‍ച്ചന്റ്‌സ് അസോസിയേഷന്റെ വാര്‍ഷികപൊതുയോഗവും ആദരണീയവും വേലൂര് പഞ്ചായത്ത് പ്രസിഡന്റ് ഷേര്‍ലി ദിലീപ് കുമാര് ഉദ്ഘാടനം ചെയ്തു. അസോസിയേഷന് പ്രസിഡന്റ് ഇ.എസ് വില്‍സണ് അധ്യക്ഷനായി.മലയാള നിരൂപണ സാഹിത്യത്തില് ഡോക്ടറേറ്റ് കരസ്ഥമാക്കിയ ഡോ. റോയ് മാത്യു, കര്‍ഷക പ്രതിഭ പി.സി. രവീന്ദ്രന് എന്നിവരെ യോഗത്തില് ആദരിച്ചു. സെക്രട്ടറി റെന്നി പുലിയന്നൂര്, വൈസ് പ്രസിഡന്റ് സുധ ദിനേശന് എന്നിവര് സംസാരിച്ചു.\nFriday, 10 May 2019 20:17\nപൂരത്തിന്റെ മനോഹാരിതയും ആവേശവും വാരിവിതറുന്നതാണ് കുടമാറ്റം\nതൃശൂര് പൂരത്തിന്റെ മനോഹാരിതയും ആവേശവും വാരിവിതറുന്നതാണ് കുടമാറ്റം. പൂരത്തെ ഏറെ ആകര്‍ഷണീയമാക്കുന്ന കുടമാറ്റത്തിനായി മുത്തുക്കുടകളും വര്‍ണക്കുടകളുമെല്ലാം അണിയറയില് ഒരുങ്ങുകയാണ്. കണ്ണഞ്ചിപ്പിക്കുന്ന വര്‍ണ്ണങ്ങളും കൗതുകവും കരവിരുതുകളുമെല്ലാം കൂട്ടിയിണങ്ങുന്ന കാഴ്ചയാണ് കുടമാറ്റം. കുടമാറ്റം കാണണമെങ്കില് തൃശൂര് പൂരത്തിന്റെ കുടമാറ്റം തന്നെ കാണണം. തെക്കോട്ടിറക്കം കഴിഞ്ഞ് ഭഗവതിമാര് മുഖാമുഖം നിന്ന് വര്‍ണ്ണകുടകളും നിലക്കുടകളും സ്‌പെഷ്യല് കുടകളും ആനപ്പുറത്ത് ഉയര്‍ത്തുമ്പോള് ജനം ആര്‍ത്തുവിളിക്കും.\nതൃശൂര് പൂരത്തിന് ഇലഞ്ഞിത്തറ മേളത്തില് 20 വര്‍ഷമായി നിറസാന്നിദ്ധ്യമാണ് ഈ കലാകാരന്മാര്\nഅന്തിക്കാട് : തൃശൂര് പൂരത്തിന് ഇലഞ്ഞിത്തറ മേളത്തില് 20 വര്‍ഷമായി നിറസാന്നിദ്ധ്യമാണ് ഈ കലാകാരന്മാര്. അന്തിക്കാട് വടക്കേക്കര ക്ഷേത്രവാദ്യ കലാസമിതിയംഗങ്ങളായ ഇവര് തൃശൂര് പൂരത്തിന്റെ നാദവിസ്മയത്തില് ലയിച്ചിട്ട് രണ്ട് പതിറ്റാണ്ട് . രിത്രമുറങ്ങുന്ന അന്തിക്കാടിന്റെ ആവേശമാണ് ഈ കലാകാരന്മാര്. പൂരങ്ങളുടെ പൂരമായ തൃശൂര് പൂരത്തിന് താളമേളമൊരുക്കി ആസ്വാദക മനസുകളില് ആവേശപൂത്തിരി കത്തിക്കുന്നതില് ഒരു പങ്ക് ഇവര്‍ക്കുമുണ്ട്. 24 വര്‍ഷം മുന്‍പ് പിറവിയെടുത്ത അന്തിക്കാട് വടക്കേകര ക്ഷേത്രവാദ്യ കലാസമിതി അംഗങ്ങളാണിവര്. പഴുവില് രഘുമാരാരുടെ ചിട്ടയായ പരിശീലന കളരിയില് നിന്നാണ് ഇവരുടെ രംഗപ്രവേശം. പാറമേക്കാവിന്റെ ഇലഞ്ഞിത്തറ മേളത്തിനു മാറ്റു കൂട്ടുന്നത് ഇവരാണ്. പെരുവനം കുട്ടന്‍മാരാരുടെ കൂടെയാണ് ഇവര് ഉത്സവപ്പറമ്പുകളില് കൊട്ടി തിമിര്‍ക്കുന്നത്.


ചിത്രകാരി കെട്ടിടത്തിന് മുകളില് നിന്നും ചാടി മരിച്ചു - Janayugom Online\nHome / Latest News / ചിത്രകാരി കെട്ടിടത്തിന് മുകളില് നിന്നും ചാടി മരിച്ചു\nചിത്രകാരി കെട്ടിടത്തിന് മുകളില് നിന്നും ചാടി മരിച്ചു\nPosted on November 28, 2017, 12:31 pm\nചിത്രകാരി കെട്ടിടത്തിന് മുകളില് നിന്നും ചാടി മരിച്ചു.\nതമിഴ്‌നാട് ശിവഗംഗ സ്വദേശിനിയായ വല്ലിയമ്മ വി (34) ആണ് മരിച്ചത്. മാര്‍ത്തഹള്ളിയിലെ സെസ്‌ന ബിസിനസ് പാര്‍ക്കിലെ അലോഫ്റ്റ് ഹോട്ടലിന്റെ ഒമ്പതാം നിലയില് നിന്നാണ് യുവതി ചാടി മരിച്ചത്. തിങ്കളാഴ്ച രാവിലെ 11. 30 നാണ് സംഭവം.\nപെയിന്റിംഗ് ചെയ്യുന്ന യുവതി പെയിന്റിംഗ് കിറ്റുമായാണ് ചാടിയതെന്ന് വൈറ്റ് ഫീല്‍ഡ് ഡി സി പി അബ്ദുല് അഹദ് പറഞ്ഞു. ഞായാറാഴ്ച രാവിലെയാണ് ഇവര് ഹോട്ടലില് മുറിയെടുത്തത്. എന്നാല് ആത്മഹത്യാ കുറിപ്പ് കണ്ടെത്തിയിട്ടില്ല. സംഭവത്തെ കുറിച്ച് കൂടുതല് പഠിക്കുകയാണെന്നും അന്വേഷണം നടത്തുമെന്നും അദ്ദേഹം കൂട്ടിച്ചേര്‍ത്തു.\nഎന്നാല് വീട്ടില് വിവരമറിയിച്ചിട്ടുണ്ടെന്ന് പോലീസ് പറഞ്ഞു. റിയല് എസ്റ്റേറ്റ് വ്യവസായിയാണ് യുവതിയുടെ ഭര്‍ത്താവ്. ഇവര്‍ക്ക് 10 വയസുള്ള ഒരു മകനുണ്ട്. അതേസമയം പ്രാഥമിക അന്വേഷണത്തില് യുവതിയ്ക്ക് കടുത്ത വിഷാദ രോഗമുണ്ടായിരുന്നതായി പോലീസ് വ്യക്തമാക്കി.\nഇവാങ്ക ട്രംപ് ഹൈദരാബാദിലെത്തി\nപേര് ഭീകരരുടെ പട്ടികയില് നിന്ന് നീക്കണം; ഹാഫിസ് സഈദ്\nപ്രവാസി മലയാളികളുടെ പൊതുവേദിയായി ലോക കേരളസഭ\nചെങ്ങന്നൂരില് വാഹനാപകടം; നാല് മരണം\nറിഫൈനറിയുടെ പോളിയോള് പ്ലാന്റ് : പൊതുജനാഭിപ്രായം സമാഹരിക്കല് പ്രഹസനമെന്ന് പരാതി


ഒഴിവുകൾ റിപ്പോർട്ട് ചെയ്യുന്നതിൽ ചരിത്രം സൃഷ്ടിച്ച് റവന്യു വകുപ്പ് – Kairali News | Kairali News Live l Latest Malayalam News\nഒഴിവുകൾ റിപ്പോർട്ട് ചെയ്യുന്നതിൽ ചരിത്രം സൃഷ്ടിച്ച് റവന്യു വകുപ്പ്. ഇന്നും 104 സർവേയർ ഒഴിവുകൾ റിപ്പോർട്ട് ചെയതു. റവന്യു വകുപ്പിൽ 10 ദിവസത്തിനുളളില് 590 ഒഴിവുകൾ പി.എസ്.സിക്ക് റിപ്പോർട്ട് ചെയ്ത് ചരിത്രം സൃഷ്ടിച്ചിരിക്കുകയാണ്. സർക്കാരിന്റെ പ്രഖ്യാപിത നയമാണ് ഒഴിവുകൾ പി.എസ്.സി ക്ക് റിപ്പോർട്ട് ചെയ്യുകയെന്നത്.\nഅക്ഷരാര്‍ത്ഥത്തില് ആ നയം അതിവേഗത്തില് നടപ്പിലാക്കുകയാണ് റവന്യു വകുപ്പ്. റവന്യു മന്ത്രിയായി യുവജന നേതാവ് കെ.രാജൻ അധികാരമേറ്റയുടൻ തന്നെ വകുപ്പിൽ ഒഴിഞ്ഞു കിടക്കുന്ന തസ്തികകളെ കുറിച്ച് റിപ്പോർട്ട് ചോദിച്ച് നടപടിയാരംഭിച്ചിരുന്നു. ആഗസ്റ്റ്4ന് അവസാനിക്കുന്ന റാങ്ക് ലിസ്റ്റുകളിൽ നിന്ന് പരമാവധി ഉദ്യോഗാർത്ഥികൾക്ക് ജോലി നൽകുവാനുള്ള ശ്രമമാണ് റവന്യു വകുപ്പ് നടത്തിയത്.\nഅതിന്റെ ഭാഗമായി പത്ത് ദിവസത്തിനുളളില് 590 ഒഴിവുകൾ റിപ്പോർട്ട് ചെയ്യാനായി സാധിച്ചത്. ആദ്യമായി എൽഡിസി ലിസ്റ്റിൽ നിന്ന് 340 പേരെ എടുക്കുന്നതിനുള്ള തീരുമാനമാണ്. ഉയർന്ന തസ്തികകളെ ഡീ കേഡർ ചെയ്തും റിട്ടയർമെന്റ് ഒഴിവുകളും കണക്കാക്കിയാണ് ഒഴിവുകൾ കണ്ടെത്തിയത്.\nഅതിനു ശേഷം സർവ്വെ വകുപ്പിൽ കാലങ്ങളായി ഒഴിഞ്ഞു കിടക്കുന്നതും റാങ്ക് ലിസ്ററ് ഇല്ലാത്തതുമായ ഡ്രാഫ്റ്റ്സ്മാൻ തസ്തികകളെ പരിവർത്തനം ചെയ്ത് സർവേയർ തസ്തികകളാക്കി റിപ്പോർട്ട് ചെയ്തു. സർവ്വെയിൽ തന്നെ വിവിധ തസ്തികകളിലേക്കായി ഉന്നത തസ്തികകളെ ഡീ കേഡർ ചെയ്ത് 24 ഒഴിവുകളും റിപ്പോർട്ട് ചെയ്യുകയുണ്ടായി.\nആഗസ്റ്റ്3ന് വീണ്ടും പരിശോധിച്ച് സർവെയർ തസ്തികയില് 102 ഒഴിവുകൾ കണ്ടെത്തുകയും ത്വരിതഗതിയില് തന്നെ ആഗസ്റ്റ്3ന് തന്നെ ആ ഒഴിവുകൾ പി എസ് സിക്ക് റിപ്പോർട്ട് ചെയ്തു. അതു കൂടാതെ വിവിധ ജില്ലകളിലായി വാഹനമില്ല എന്ന കാരണത്താല് റിപ്പോർട്ട് ചെയ്യാതിരുന്ന 15 ഡ്രൈവർമാരുടെ ഒഴിവുകൾ വാഹനമുള്ള സ്ഥലത്തേക്ക് നിശ്ചയിച്ച് റിപ്പോർട്ട് ചെയ്യുകയും ചെയ്തു. അങ്ങനെ 590 ഒഴിവുകൾ പിഎസ് സിക്ക് റവന്യു വകുപ്പ് സൃഷ്ടിച്ച് റിപ്പോർട്ട് ചെയ്തു.\nTags: job vacancyk rajan


വീണ്ടും വീണ്ടും ജനിച്ചും മരിച്ചും ഒരു നക്ഷത്രം : Deepika.com Special News\n2014 ൽ നടന്ന ഒരു കാര്യമാണ്. അധ്യാപകനും വാനനിരീക്ഷകനുമായ അയർ അർക്കാവി ആകാശത്ത് ഒരു പുതിയ നക്ഷത്രത്തെ കണ്ടെത്തി.\nഅടുത്തുള്ള മറ്റു നക്ഷത്രങ്ങളേക്കാളുമൊക്കെ ചുവന്ന്, തിളങ്ങി നിൽക്കുന്ന നക്ഷത്രത്തെ കണ്ടപ്പോൾ അർക്കാവി ഒരു കാര്യം ഉറപ്പിച്ചു. ഇതൊരു സൂപ്പർനോവയാണ്. അധികം താമസിക്കാതെ നക്ഷത്രം പൊട്ടിത്തെറിച്ച് സൗരയുഥത്തിൽനിന്ന് അപ്രത്യക്ഷമാകും. അതുകൊണ്ടുതന്നെ ആ നക്ഷത്രത്തിനുവേണ്ടി കൂടുതൽ സമയം കളയാൻ അർക്കാവി തയാറായിരുന്നില്ല. എന്നാൽ അർക്കാവിയുടെ റോബട്ടിക് ടെലസ്കോപ്പ് ആ നക്ഷത്രത്തിന്‍റെ ചലനങ്ങളെല്ലാം ഒപ്പിയെടുത്തുകൊണ്ടിരുന്നു.\n2015 ൽ അർക്കാവി തന്‍റെ ഒരു വിദ്യാർഥിയോട് ടെലസ്കോപ്പിൽ റിക്കാർഡ് ചെയ്യപ്പെട്ട ദൃശ്യങ്ങൾ പരിശോധിക്കാൻ ആവശ്യപ്പെട്ടു. ദൃശ്യങ്ങൾ പരിശോധിച്ചപ്പോൾ ആ വിദ്യാർഥി കണ്ടത് ലോകത്ത് ഇതുവരെ ആരും കണ്ടിട്ടില്ലാത്ത കാഴ്ചകളായിരുന്നു. പൊട്ടിത്തെറിച്ച് ഇല്ലാതാകേണ്ട ആ നക്ഷത്രം ഇടയ്ക്ക് മങ്ങുകയും വീണ്ടും പൂർവാധികം തിളക്കത്തോടെ തിരിച്ചെത്തുകയും ചെയ്യുന്നു. നക്ഷത്രം വീണ്ടും വീണ്ടും സൂപ്പർനോവയാകുന്നത് കേട്ടുകേൾവി പോലുമില്ലാത്ത സംഭവമായിരുന്നു. അതുകൊണ്ട് അദ്ദേഹം ആ നക്ഷത്രത്തെ കൂടുതൽ നിരീക്ഷിക്കാൻ തുടങ്ങി.\nകഴിഞ്ഞ രണ്ടു വർഷങ്ങൾ തുടർച്ചയായി നടത്തിയ പഠനത്തിന്‍റെ റിപ്പോർട്ടുകൾ ഇപ്പോൾ പുറത്തുവിട്ടിരിക്കുകയാണ്. സാധാരണ സൂപ്പർനോവ ഘട്ടത്തിലായാൽ 100 ദിവസം ആകാശത്ത് ജ്വലിച്ച് നിന്നിട്ട് നക്ഷത്രങ്ങൾ പൊട്ടിത്തെറിക്കും. എന്നാൽ അർക്കാവിയുടെ നക്ഷത്രം വർഷങ്ങളായി സൂപ്പർനോവയായി തുടരുകയാണ്.\nഇതിനിടയിൽ അഞ്ചുതവണ നക്ഷത്രത്തിന്‍റെ തിളക്കത്തിൽ മാറ്റം വന്നിട്ടുണ്ട്.ഇതുവരെ കണ്ടിട്ടില്ലാത്ത ഒരു പ്രതിഭാസമായതിനാൽ ഇതെങ്ങനെ വിശദീകരിക്കണമെന്ന് അറിയാതെ വിഷമിക്കുകയാണ് ശാസ്ത്രലോകം. 1954 ൽ ഇതേ സ്ഥലത്ത് ഒരു നക്ഷത്രം പൊട്ടിത്തെറിച്ചിരുന്നതായും ശാസ്ത്രജ്ഞർ കണ്ടെത്തിയിട്ടുണ്ട്.


വെറും7സെന്റിൽ 1000 sqft ഒരുക്കിയ മലപ്പുറത്തെ ഈ വീട് കാണാം - Kolo\nTotal Cost 𝟮𝟳 𝐋𝐚𝐤𝐡𝐬\nTotal Plot 𝟳 𝐂𝐞𝐧𝐭\nമലപ്പുറം മുള്ളൻപാറയിൽ വീതി കുറഞ്ഞ പ്ലോട്ടെന്ന വെല്ലുവിളിയെ മറികടന്ന് നിർമിച്ച സമീറിന്റെ വീടാണിത്. ഒറ്റനില വീട് മതി എന്ന ഗൃഹനാഥന്റെ ആഗ്രഹപ്രകാരം നിർമിച്ച വീട്ടിൽ ലിവിങ്, ഡൈനിങ്, രണ്ടു ബെഡ്റൂമുകൾ, കിച്ചൻ എന്നിവ ഉൾക്കൊള്ളുന്നു.\nഏറെ വിസ്തൃതിയും സൗകര്യമുള്ളതുമായ മുറികൾ, കാറ്റും വെളിച്ചവും കടന്നു വരുന്ന അകത്തളങ്ങൾ എന്നിവ ഈ വീടിന്റെ പ്രത്യേകതകളാണ്. മിനിമൽ ശൈലിയിലൊരുക്കിയിരിക്കുന്ന വീട് 1000 സ്ക്വയർഫീറ്റിലാണുള്ളത്. ബജറ്റിനേക്കാൾ വെല്ലുവിളിയായി നിന്ന പ്ലോട്ടിൽ 27 ലക്ഷത്തിനാണ് വീട് നിർമ്മിച്ചത്. മഞ്ചേരിയിലെ ലെസാറ ഡിസൈനേഴ്സിലെ നവാസാണ് ഈ വീട് രൂപകല്പന ചെയ്തത്.\nവീതി കുറഞ്ഞ പ്ലോട്ട്\nവീതി കുറഞ്ഞ് പുറകിലേക്ക് നീണ്ട് കിടക്കുന്ന ഏഴ് സെന്റ് പ്ലോട്ട് തന്നെയാണ് ബജറ്റിനേക്കാൾ ഏറെ വെല്ലുവിളിയായത്. ദീർഘചതുരത്തിലാണെങ്കിലും വീതിയില്ലാത്ത പ്ലോട്ടായതിനാൽ ആഗ്രഹപ്രകാരം സ്പേഷ്യസായ വീട് വയ്ക്കുവാൻ സാധിക്കില്ലെന്ന് പലരും പറഞ്ഞ് പിന്തിരിപ്പിച്ചു. ആ ഇടയ്ക്കാണ് ബന്ധുവും ഇന്റീരിയർ ഡിസൈനറുമായ നവാസിനെ വീടുപണി ഏൽപ്പിക്കുന്നത്. ആ കൂടിച്ചേരൽ സമകാലിക ശൈലിയിൽ പുത്തനൊരു വീട് എന്ന ആശയത്തിന് തിരികൊളുത്തി.\nപരമ്പരാഗത ശൈലിയെ അനുസ്മരിക്കും വിധമാണ് എക്സ്റ്റീരിയർ. ഒാഫ് വൈറ്റ് നിറത്തിന് വേർതിരിവ് നൽകാൻ മസ്റ്റർഡ് യെല്ലോ നിറമാണ് എലവേഷനിൽ ഉപയോഗിച്ചത്. ടെറാക്കോട്ട ഫിനിഷിലുള്ള ക്ലാഡിങ്ങും എക്സ്റ്റീരിയറിന് ചാരുതയേകുന്നു. ഒറ്റനിലയാണെങ്കിലും രണ്ടുനിലയായി തോന്നിക്കുന്നു എന്നതാണ് പ്രത്യേകത. മുകളിൽ നൽകിയ സീറ്റിങ് ഏരിയ ഇതിന് സഹായിക്കുന്നു.\nവീടിനോട് അൽപം മാറിയാണ് പോർച്ചെങ്കിലും വീടുമായി ബന്ധിപ്പിക്കാൻ ലാൻഡ്സ്കേപ്പ് നൽകി. ഗേറ്റും മതിലും മൊത്തത്തിലുള്ള ഡിസൈൻ നയത്തോട് ചേരുന്നവയാണ്. സിറ്റൗട്ടിലേക്ക് കയറുന്നിടത്തുള്ള തൂണുകൾ ഏവരുടേയും ശ്രദ്ധ പിടിച്ചു പറ്റുന്നു. ത്രികോണാകൃതിലുള്ള തൂണുകൾക്ക് നാച്ചുറൽ സ്റ്റോൺ ക്ലാഡിങ്ങ് നൽകിയത് പരുക്കൻ പ്രതീതി ജനിപ്പിക്കുന്നുണ്ട്. ട്രസ് വർക്ക് ചെയ്ത സിറ്റൗട്ടിൽ വിട്രിഫൈഡ് ടൈലും ഗ്രാനൈറ്റും ഫ്ളോറിങ്ങിന് ടെരഞ്ഞെടുത്തു\nവിശാലമായ അകത്തളം വിശാലമായ അകത്തളമാണ് അകത്തേക്ക് ക്ഷണിക്കുന്നത്. എൽ ഷേപ്പിലാണ് ലിവിങ്ങും ഡൈനിങ്ങും ഒരുക്കിയത്. രണ്ടിടത്തിരുന്നാലും കാണാവുന്ന തരത്തിൽ ടിവി യൂണിറ്റ് സ്ഥാപിച്ചു. കോൺട്രാസ്റ്റ് നിറമായ ഇലക്ട്രിക് ബ്ലൂ നിറം കൊണ്ടാണ് ഫർണിഷിങ്ങ്. സീലിങ്ങിൽ ജിപ്സവും ചുമരിൽ വാൾപേപ്പറും തറയിൽ മാറ്റ് വുഡ് ഫിനിഷും ചെയ്തു.\nഡൈനിങ്ങിന് സമീപത്താണ് സ്റ്റെയർകേസുള്ളത്. ഒലീവ് ഗ്രീൻ നിറമാണ് ഇവിടുത്തെ ഹൈലൈറ്റ്. ലാൻഡിങ്ങിൽ വലിയൊരു ഒാപ്പണിങ് നൽകി സൂര്യപ്രകാശത്തെ അകത്തേക്ക് ക്ഷണിക്കുന്നുണ്ട്.\nകിടപ്പുമുറികളിൽ റൂം സ്പേയ്സ് നീക്കിവച്ചിട്ടുണ്ട്. ബെഡ് സ്പേയ്സിന്റെ മുകൾഭാഗം ജിപ്സം -ഗ്ലാസ് ഉപയോഗിച്ച് ഫാൾസ് സീലിങ്ങ് ചെയ്തു. ആകെ രണ്ട് കിടപ്പുമുറിയാണ് ഈ വീട്ടിലുള്ളത്. മാസ്റ്റർ ബെഡ്റൂമിൽ മാത്രമേ ബാത്റൂം നൽകിയിട്ടുള്ളൂ. ആവശ്യാനുസരണം മുകൾനിലയിൽ രണ്ടു കിടപ്പുമുറി കൂട്ടിച്ചേർക്കാവുന്ന രീതിയിലാണ് വീടിന്റെ രൂപകൽപന.\nലളിതമായ ശൈലി കിച്ചനും പിൻതുടരുന്നു. ഗ്രാനൈറ്റ് കൊണ്ട് കൗണ്ടർടോപ്പും പ്ലൈവുഡ് കൊണ്ട് കിച്ചൻ ക്യാബിനറ്റുകളും.\nവീടിനകത്തേക്ക് സമൃദ്ധമായി കാറ്റും വെളിച്ചവും കടന്നു വരുവാൻ കൂടുതൽ ജനാലകൾ കൊടുത്തു. ക്രോസ് വെന്റിലേഷനും ഉറപ്പാക്കി. വീടിനുള്ളിലെ വായുസഞ്ചാരം ത്വരിതഗതിയിലാക്കാൻ സ്റ്റെയർ ഏരിയയിൽ ട്രെസ് വർക്ക് ചെയ്ത് ഒാടുകൾ വിരിച്ചു. ഗ്ലാസ് ഓടുകളും എത്തിയതോടെ പകൾ സമയം ഊർജ ഉപഭോഗം കുറയ്ക്കാനുമായി.


തലമുറകള്‍ക്ക് കരുത്തായി താജുല് ഉലമയുടെ ആദര്‍ശ ഒര്‍മകള്; ആറാമത് ഉറൂസിന്റെ ധന്യതയില് എട്ടിക്കുളം - Muhimmath\nArticles Kerala Popular\nതലമുറകള്‍ക്ക് കരുത്തായി താജുല് ഉലമയുടെ ആദര്‍ശ ഒര്‍മകള്; ആറാമത് ഉറൂസിന്റെ ധന്യതയില് എട്ടിക്കുളം\non 20:460Comment\nസ്വാതന്ത്യാനന്തര കേരള മുസ്ലിം സാമൂഹികാവസ്ഥ പഠന വിധേയമാക്കിയവര് അറുപതുകളിലെ കേരളീയ മുസ്ലിം സാഹചര്യം വിശദീകരിക്കുന്നുണ്ട്. നിറകുടങ്ങളായ ആലിമീങ്ങള് ദീനിവിദ്യാഭ്യാസവും ദര്‍സുമായി മാത്രം ബന്ധപ്പെട്ട് മതപ്രബോധന മേഖലയില് ശ്രദ്ധയൂന്നുമ്പോള് ഭൗതിക വിജ്ഞാനം മാത്രം നേടിയ സമ്പന്ന വിഭാഗം ഡോക്ടര്‍മാരും എന്‍ജിനീയര്‍മാരും മറ്റു ഉന്നത മേഖലകളിലുള്ളവരും മതവുമായി യാതൊരു ബന്ധവുമില്ലാതെ പരിഷ്‌കാരങ്ങളുടെ പിറകെ പോകുന്നു.\nഭൗതിക വിദ്യാഭ്യാസത്തിന്റെ അഭാവമാണ് മുസ്ലിംകള് അധഃപതിക്കാന് കാരണമെന്ന നിലയില് പ്രചാരമഴിച്ച് വിട്ട് മോഡേണ് എയ്ജ് സൊസൈറ്റിയും മറ്റുമുണ്ടാക്കി പണ്ഡിതരെ താറടിച്ച് കാണിക്കാനുള്ള ശ്രമങ്ങളും വ്യാപകമായിരുന്നു.\nജനങ്ങളുടെ ആശ്രയത്തില് ജീവിക്കാനല്ലാതെ ഒന്നിനും കൊള്ളാത്തവരാണ് മുസ്ലിയാക്കന്മാര് എന്ന പരിഷ്‌കരണവാദികളുടെ പതിവ് പരിഹാസങ്ങള്‍ക്ക് മതവും ഭൗതികവും സമന്വയിപ്പിച്ച ഒരുപറ്റം സ്ഥാപനങ്ങള് വളര്‍ത്തിയെടുത്തുകൊണ്ടാണ് പണ്ഡിതര് പകരം ചോദിച്ചത്. ആ പരീക്ഷണത്തിന്റെ ആദ്യത്തെ കാല്‍വെയ്പ്പും വളര്‍ച്ചയും വികാസവുമെല്ലാം ഉണ്ടായത് മാലിക്ദീനാറിന്റെ പാരമ്പര്യം പേറുന്ന കാസര്‍കോടിന്റെ മണ്ണില് ജാമിഅ സഅദിയ്യ അറബിയ്യയിലൂടെയായിരുന്നു.\nസഅദിയ്യ സാധിച്ചെടുത്ത ആദര്‍ശ വിപ്ലവത്തിന്റെ മുന്നണിയില് വര്‍ത്തിച്ച രണ്ട് മഹത്തുക്കളാണ് താജുല് ഉലമ ഉള്ളാള് തങ്ങളും നൂറുല് ഉലമ എം.എ ഉസ്താദും. എം.എ ഉസ്താദിന്റെ ചോരയും നീരുമാണ് സഅദിയ്യയുടെ ഓരോ അംശവുമെങ്കില് അതിന്റെ ആത്മാവായിരുന്നു താജുല് ഉലമ. പണ്ഡി ലോതകത്തെ ആ മഹാ വിളക്കില് നിന്ന് ഊര്‍ജ്ജം സ്വീകരിച്ചാണ് നൂറുല് ഉലമ സഅദിയ്യയെ നാല് പതിറ്റാണ്ട് കാലം കാത്ത് സൂക്ഷിച്ച് നമുക്ക് കൈമാറിയത്.\nകണ്ണിയത്ത് ഉസ്താദായിരുന്നു താജുല് ഉലമയുടെ മഹാഗുരു. കണ്ണിയത്തിന്റെ അനുഗ്രഹാശിസ്സുകളോടെയായിരുന്നു ഓരോ ചലനങ്ങളും. പ്രതിസന്ധിവേളകളില് തങ്ങള് വാഴക്കാട്ട് പോയി ഉസ്താദിന്റെ അനുഗ്രഹവും സമ്മതവും വാങ്ങിവരും. 1989ല് സമസ്ത രണ്ടായി മാറുകയും താജുല് ഉലമയും കണ്ണിയത്ത് ഉസ്താദും രണ്ടു ഭാഗത്തേക്കാണെന്ന പ്രചാരണം ശക്തമാവുകയും ചെയ്തപ്പോഴും കണ്ണിയത്ത് ഉസ്താദ് പ്രിയ ശിഷ്യന് എല്ലാ ആശീര്‍വാദവും നല്‍കി ഒപ്പം നിന്നു.\nഉള്ളാള് തങ്ങളുടെ ഭൗതിക ശരീരം മണ്ണിലേക്ക് മടങ്ങിയത് കണ്ണിയത്ത് ഉസ്താദ് വഫാത്തായ റബീഉല് ആഖിര് രണ്ടിനാണ്. ഒരു കാലഘട്ടത്തിന്റെ ഇതിഹാസമെഴുതിയ പണ്ഡിതകേസരികളുടെ വിയോഗ ദിനം ഒരുമാസം തൊട്ടടുത്ത ദിനങ്ങളിലായി വന്നത് യാദൃശ്ചികമാവാന് വഴിയില്ല. റബീഉല് ആഖിര് ഒന്നിന് താജുല് ഉലമയുടെ വിയോഗം, രണ്ടിന് കണ്ണിയത്ത് ഉസ്താദ്, മൂന്നിന് ശംസുല് ഉലമ. അവസാനം നൂറുല് ഉലമ. റബീഉല് ആഖിറില് വിട ചൊല്ലിയ മുന്‍ഗാമികളായ മഹത്തുക്കള്‍ക്കൊപ്പം അനുസ്മരണ പ്രാര്‍ത്ഥനകള് ഇവര്‍ക്ക് ഒന്നിച്ചു ലഭിക്കുകയാണ് ഇതിലൂടെ...\nതങ്ങള്‍ക്ക് ഇത്രമേല് മഹത്വം ലഭിക്കാന് കാരണം പലതാണ്. നബി(സ) തങ്ങളുടെ മുപ്പത്തിയെട്ടാമത്തെ പൗത്രന് കൂടിയായ ഉള്ളാള് തങ്ങള് കേരളത്തില് ജീവിച്ചിരുന്ന സയ്യിദുമാരില് പ്രായം ചെന്ന പണ്ഡിതരും നേതാവുമായിരുന്നു. ബുഖാറയില് നിന്നും വിജ്ഞാനവെളിച്ചവുമായി വന്ന ബുഖാരി സാദാത്തീങ്ങളില് പ്രമുഖന്. ഒരു നൂറ്റാണ്ടിനോടടുത്ത കര്‍മ്മസാഫല്യം. ജീവിത വിശുദ്ധിയുടെ പര്യായം. ആദര്‍ശകാര്യത്തില് അഡ്ജസ്റ്റുമെന്റുകള്‍ക്ക് തയ്യാറാകാതിരുന്ന നേതാവ്. അല്ലാഹുവിനെയല്ലാതെ ഒരു സൃഷ്ടിയെയും ഭയക്കാതെ ജീവിക്കാന് തങ്ങള്‍ക്ക് സാധിച്ചു.\nഉള്ളാള് തങ്ങളുടെ സാന്നിധ്യവും പ്രാര്‍ത്ഥനയും സ്ഥൈര്യവും അനേകായിരങ്ങള്‍ക്ക് ആവേശം പകര്‍ന്നു. പണ്ഡിതരെ സംഘടിതരാക്കുന്നതിലും മദ്രസകളെ ആധുനികവത്കരിക്കുന്നതിലും മതാധ്യാപകരെ പ്രാപ്തരാക്കുന്നതിലും കാന്തപുരത്തിനും നൂറുല് ഉലമക്കുമൊപ്പം താജുല് ഉലമയുടെ നേതൃത്വമുണ്ടായിരുന്നു. കേരളത്തില് കഴിഞ്ഞ നാല്‍പതാണ്ടുകള്‍ക്കിടയില് ജീവിച്ച പ്രമുഖരെല്ലാം ഞങ്ങളുടെ നേതാവ് എന്ന് ഉള്ളാള് തങ്ങളെ അഭിസംബോധന ചെയ്തത് വെറുതെയല്ല. എല്ലാവര്‍ക്കും താങ്ങും തണലുമായാണ് തങ്ങള് ജീവിച്ചത്. സ്‌നേഹം പകര്‍ന്നും ശാസനയിലൂടെയും സമൂഹത്തെ സത്വഴിയിലേക്ക് കൈപിടിച്ചു നടത്തുകയായിരുന്നു തങ്ങള്.\nനേതൃഗുണം കൊണ്ട് അനുഗ്രഹീതമായിരുന്നു തങ്ങളുടെ ബുഖാരി കുടുംബം. ഹിജ്‌റ ഏഴാം നൂറ്റാണ്ടില് യമനിലെ ഹളര്‍മൗത്തില്‍നിന്നും കേരളത്തിലെത്തിയ അഹ്മദ് ജലാലുദ്ദീന് ബുഖാരി തങ്ങളുടെ പിന്‍തലമുറയിലാണ് ഹിജ്‌റ 1341 റബീഉല് അവ്വല് 25 വെള്ളിയാഴ്ച കോഴിക്കോട് ഫറോഖിനു സമീപം കരുവന്‍തുരുത്തിയില് സയ്യിദ് അബ്ദുര്‍റഹ്മാന് അല്‍ബുഖാരി കുഞ്ഞിക്കോയ തങ്ങള് ജനിക്കുന്നത്. പിതാവ് സയ്യിദ് അബൂബക്കര് ചെറുകുഞ്ഞിക്കോയ തങ്ങള് നാടു മുഴുവന് അംഗീകരിക്കുന്ന മഹാനാണ്. അതുപോലെ പുകള്‍പെറ്റതായിരുന്നു മാതാവും. കൊന്നാര് തങ്ങള്‍മാരില് അഗ്രഗണ്യനായ അഹ്മദ് കുഞ്ഞു തങ്ങള് ബുഖാരിയുടെ മകന് അബ്ദുര്‍റഹ്മാന് ബുഖാരിയുടെ മകള് ഹലീമ കുഞ്ഞി ബീവിയാണ് ഉള്ളാള് തങ്ങളുടെ മാതാവ്.\nകൊച്ചുപ്രായത്തില് തന്നെ ആത്മീയ പഠനത്തില് മുഴുകി. കരുവന്‍തുരുത്തിയിലെ പുത്തന്‍വീട്ടില് മുഹമ്മദ് മുസ്ലിയാരില്‍നിന്ന് പ്രാഥമിക പഠനം. പൊന്നനായിലെ കൊടിമ്പിയകത്ത് മുഹമ്മദ് മുസ്ലിയാര്, പറവണ്ണ മൊയ്തീന് മുസ്ലിയാര്, കോടമ്പുഴ മുഹമ്മദ് മുസ്ലിയാര്, അവറാന് മുസ്ലിയാര്, കണ്ണിയത്ത് അഹ്മദ് മുസ്ലിയാര്, കടേരി അബ്ദുല് കമാല് മുസ്ലിയാര്, തൃക്കരിപ്പൂര് തങ്കയം ബാപ്പു മുസ്ലിയാര്, ഇ.കെ. അബൂബക്കര് മുസ്ലിയാര്, ശൈഖ് ആദം ഹസ്‌റത്ത്, ശൈഖ് ഹസന് ഹസ്രത്ത് തുടങ്ങിയ ഉന്നതശീര്‍ഷരായ പണ്ഡിതരില് നിന്ന് നീണ്ട രണ്ടു പതിറ്റാണ്ടിന്റെ വിജ്ഞാനതപസ്യ. വെല്ലൂര് ബാഖിയാത്തില് നിന്നും ഉന്നത റാങ്കോടെ പൊതുരംഗത്തേക്ക്.\nതെന്നിന്ത്യയുടെ അജ്മീറെന്നറിയപ്പെടുന്ന ഉള്ളാള് ദര്‍ഗാ മസ്ജിദില് സേവനം തുടങ്ങിയ തങ്ങള് മുദരീസും പ്രിന്‍സിപ്പലുമായി ആറു പതിറ്റാണ്ടിന്റെ സേവനം. ആയിരക്കണക്കായ ശിഷ്യഗണങ്ങള്. അവരില് ആലിക്കുഞ്ഞി ഉസ്താദ്, ബേക്കല് ഉസ്താദ് തുടങ്ങി ഉന്നത പണ്ഡിതരായ ഒരുപാട് ശിഷ്യന്മാര്.... അവരുടെ ശിഷ്യന്മാരും മറ്റുമായി നാലു പണ്ഡിത തലമുറ. മശാഇഖുമാരില് നിന്ന് ലഭിച്ച ത്വരീഖത്തുകള് ആയിരങ്ങള്‍ക്ക് പകര്‍ന്നു നല്‍കാനും തങ്ങള് തയ്യാറായി. അതുവഴി ആയിരക്കണക്കിനു ആത്മീയ ശിഷ്യഗണങ്ങളും അനുയായികളും തങ്ങള്‍ക്ക് സ്വന്തം.\nസര്‍വ്വാദരണീയനും നയതന്ത്രനുമായ നേതാവ്. വിവിധ പ്രശ്‌നങ്ങളുമായി തങ്ങളുടെ മുമ്പിലെത്തിയവര്‍ക്ക് വെറുംകയ്യോടെ തിരിച്ചുപോകേണ്ടിവന്നില്ല. ഭാരങ്ങള് ഇറക്കിവെക്കാന് ഒരു അഭയകേന്ദ്രമായി അവര് തങ്ങളെ കണക്കാക്കി. സാധാരണക്കാര് മുതല് മുഖ്യമന്ത്രിമാരും രാജ്യത്തിന്റെ പ്രധാനമന്ത്രിമാരും തങ്ങള്‍ക്ക് മുഖം കാണിക്കാന് കാത്തുനിന്നു. ഐക്യത്തിന്റെ നയതന്ത്ര അംബാസഡറായി തങ്ങള് വര്‍ത്തിച്ചു.\nസമസ്ത കേരള ജംഇയ്യത്തുല് ഉലമക്ക് കൂടുതല് സജീവത പകരാന് താജുല്‍ഉലമയുടെ നായകത്വം സഹായകമായി. 1956 ല് തങ്ങള് സമസ്തയിലേക്ക് കടന്നുവന്നത് മുതല് എന്നും മുന്‍തൂക്കം ആ സയ്യിദിന്റെ ശബ്ദത്തിനായിരുന്നു. എസ് വൈ എസ് രൂപീകരണം, വിദ്യാഭ്യാസ ബോര്‍ഡിന്റെ വികാസം, എസ് എസ് എഫിന്റെ ഉത്ഭവം തുടങ്ങിയവയിലെല്ലാം ഉള്ളാള് തങ്ങളുടെ അഭിപ്രായങ്ങള്‍ക്ക് വലിയ വിലയാണുണ്ടായിരുന്നത്.\n1971 ല് അവിഭക്ത കണ്ണൂര് ജില്ലാ ജംഇയ്യത്തുല് ഉലമ തുടങ്ങിവെച്ച മതഭൗതിക സമന്വയ വിദ്യാഭ്യാസ ആശയത്തിനു പിന്നില് താജുല് ഉലമയുടെയും നൂറുല് ഉലമയുടെയും കരങ്ങളാണുണ്ടായിരുന്നത്. ജാമിഅ സഅദിയ്യ, മര്‍കസ് തുടങ്ങിയ സ്ഥാപനങ്ങളിലൂടെ പിന്നീടത് എം.എ. ഉസ്താദിന്റെയും കാന്തപുരം ഉസ്താദിന്റെയും നേതൃത്വത്തില് അഖിലേന്ത്യാ തലത്തിലേക്ക് വ്യാപിച്ചിരിക്കുകയാണ്.\nകേരളത്തില് മാത്രം അഞ്ഞൂറിലേറെ സ്ഥാപനങ്ങള്, അധിക സ്ഥാപനങ്ങളുടെയും ഉപദേശകനോ നായകനോ ആയി തങ്ങള് മുമ്പിലുണ്ടായിരുന്നു. മലബാറിന്റെ അഭിമാനമായ സഅദിയ്യ കല്ലട്ര ഹാജി കൈമാറിയത് താജുല് ഉലമയുടെ കരങ്ങളിലേക്കായിരുന്നു. അന്നുമുതല് വഫാത്ത് വരെ നാലു പതിറ്റാണ്ടുകാലം ഉള്ളാള് തങ്ങളുടെ കരങ്ങളില് സഅദിയ്യ സുഭദ്രമായി മുന്നേറി.\nനേതൃഗുണവും സൗമ്യ ശീലവും കൊണ്ട് പുകള്‍പെറ്റവരായിരുന്നു തങ്ങളുടെ കുടുംബം. അമ്മാവനായ സയ്യിദ് ബീച്ചാന്‍കുട്ടി തങ്ങള് ഇന്ത്യന് സ്വാതന്ത്ര്യ സമരചരിത്രത്തിലെ മിന്നുന്ന താരമാണ്. തങ്ങള് എന്ന പദംപോലും ഉച്ചരിക്കാന് ബ്രിട്ടീഷുകാര് പേടിമൂലം അനുവദിക്കാത്ത കാലത്ത് അധിനിവേശങ്ങള്‍ക്കെതിരെ ഒറ്റയാള് പോരാട്ടം നടത്തിയ പൂര്‍വികരുടെ പാരമ്പര്യവുമായാണ് ആധുനികതയുടെ അധിനിവേശനീക്കങ്ങള്‍ക്കെതിരെ ഉള്ളാള് തങ്ങള് പടനയിച്ചത്.\nതങ്ങളുടെ ആറാമത് ഉറൂസ് മുബാറക് ഡിസംബര് 29, 30 ജനുവരി 1 തിയ്യതികളില് നടക്കുമ്പോള് തലമുറകള്‍ക്ക് കരുത്തായി ആദര്‍ശ ധീരതയുടെ കഥകളുറങ്ങുന്ന എട്ടിക്കുളത്ത് ഒരിക്കല് കൂടി ആദര്‍ശ സമൂഹം ഒത്തു കൂടുകയാണ്.\nപി.ബി. ബഷീര്, പുളിക്കൂര്


kane williamson crosses 500 runs mark - Malayalam MyKhel\n» ലോകകപ്പ്: ആ റെക്കോര്‍ഡ് ഇനി വില്യംസണും സ്വന്തം... ന്യൂസിലന്റ് നിരയിലെ ഒന്നാം നമ്പര് താരം\nPublished: Tuesday, July 9, 2019, 23:51 [IST]\nലോകകപ്പിലെ ആ റെക്കോര്‍ഡ് ഇനി വില്യംസണ് സ്വന്തം | Oneindia Malayalam\nലണ്ടന്: ഇംഗ്ലണ്ട് ലോകകപ്പില് മിന്നുന്ന നേട്ടം ഒരിക്കല് കൂടി സ്വന്തമാക്കിയിരിക്കുകയാണ് ന്യൂസിലന്റ് നായകന് കെയ്ന് വില്യംസണ്. ടൂര്‍ണമെന്റില് 500 റണ്‍സ് നേട്ടം സ്വന്തമാക്കിയിരിക്കുകയാണ് വില്യംസണ്. ഇന്ത്യക്കെതിരായ സെമി ഫൈനല് പോരാട്ടത്തിലാണ് വില്യംസണ് ഈ നേട്ടം സ്വന്തമാക്കിയത്. ഈ ലോകകപ്പില് ഈ നേട്ടം സ്വന്തമാക്കുന്ന ആദ്യ ന്യൂസിലന്റ് ബാറ്റ്‌സ്മാനാണ് വില്യംസണ്. കഴിഞ്ഞ തവണത്തെ ലോകകപ്പില് മാര്‍ട്ടിന് ഗുപ്ടിലായിരുന്നു 500 റണ്‍സിന് മുകളില് നേടിയ താരം.\nഇന്ത്യക്കെതിരെ കളിക്കാനിറങ്ങുന്നതിന് മുമ്പ് 481 റണ്‍സായിരുന്നു വില്യംസണിന്റെ സമ്പാദ്യം. ഗ്രൂപ്പ് ഘട്ടത്തിലെ നിര്‍ണായകമായ രണ്ട് മത്സരങ്ങളില് വില്യംസണ് സെഞ്ച്വറി നേടിയിട്ടുണ്ട്. ഇന്ത്യക്കെതിരെയും ആ ഫോം വില്യംസണ് ആവര്‍ത്തിച്ചു. 67 റണ്‍സാണ് കിവീസ് ക്യാപ്റ്റന് മത്സരത്തില് സ്‌കോര് ചെയ്തത്. റോസ് ടെയ്‌ലര്‍ക്കൊപ്പം ടീമിന്റെ ടോപ് സ്‌കോററാവാനും വില്യംസണ് മത്സരത്തില് സാധിച്ചു.\nടൂര്‍ണമെന്റില് 548 റണ്‍സാണ് ഇതുവരെ വില്യംസണ് നേടിയത്. ഇതുവരെ 600 റണ്‍സിന് മുകളില് മൂന്ന് താരങ്ങള് നേടിയിട്ടുണ്ട്. ഇന്ത്യയുടെ രോഹിത് ശര്‍മയാണ് ഒന്നാം സ്ഥാനത്ത്. സച്ചിന് ടെണ്ടുല്‍ക്കറിന്റെ റെക്കോര്‍ഡാണ് രോഹിത്ത് ലക്ഷ്യമിടുന്നത്. ഓസ്‌ട്രേലിയയുടെ ഡേവിഡ് വാര്‍ണര്, ബംഗ്ലാദേശിന്റെ ഷാക്കിബ് അല് ഹസന് എന്നിവരാണ് 600 റണ്‍സില് കൂടുതല് നേടിയിട്ടുള്ള താരങ്ങള്.\nടോപ് സ്‌കോറര് പട്ടികയില് നാലാം സ്ഥാനത്താണ് വില്യംസണ് ഉള്ളത്. 36ാം ഓവറില് യൂസവേന്ദ്ര ചാഹലിന്റെ പന്തിലാണ് വില്യംസണ് പുറത്തായത്. ആദ്യ സെമിയില് ടോസ് നേടിയ കിവീസ് ബാറ്റിംഗ് തിരഞ്ഞെടുക്കുകയായിരുന്നു. തുടക്കത്തില് ഗുപ്ടിലിനെ നഷ്ടമായ ശേഷം നിക്കോള്‍സിനെ കൂട്ടുപിടിച്ചാണ് വില്യംസണ് ഇന്നിംഗ്‌സ് കെട്ടിപ്പടുത്തത്. റോസ് ടെയ്‌ലര്‍ക്കൊപ്പം ചേര്‍ന്നതോടെയാണ് മത്സരത്തില് ന്യൂസിലന്റ് 200 റണ്‍സിന് മുകളില് നേടാന് സാധിച്ചത്.\nRead more about: icc world cup 2019 world cup 2019 kane williamson india newzealand ഇന്ത്യ ന്യൂസിലന്റ്\nStory first published: Tuesday, July 9, 2019, 23:51 [IST]


ആദ്യം ശോഭന, പിന്നാലെ മോഹൻലാലും സുരേഷ് ഗോപിയും : Cinema News\nSaturday, July 18, 2020 4:16 PM IST\nഓരോ തവണ കാണുന്പോഴും പ്രേക്ഷകരെ വീണ്ടും ഹരം കൊള്ളിക്കുന്ന ചിത്രങ്ങൾ വളരെ വിരളമാണ്. എത്ര കണ്ടാലും മതിവരാത്ത ചിത്രങ്ങളിലൊന്നാണ് ഫാസിൽ സംവിധാനം ചെയ്ത മലയാളത്തിലെ എവർഗ്രീൻ ഹിറ്റ് മണിച്ചിചിത്രത്താഴ്. റിലീസ് ചെയ്ത് 25 വർഷങ്ങൾ പിന്നിട്ടിട്ടും മോഹൻലാലിന്‍റെ സണ്ണിയും സുരേഷ് ഗോപിയുടെ നകുലനും ശോഭനയുടെ ഗംഗയുമെല്ലാം പ്രേക്ഷകരെ ഇപ്പോഴും ആകർഷിക്കുകയാണ്.\nഈ മാന്ത്രിക ചിത്രത്തെക്കുറിച്ച് സിനിമാപ്രേമികൾ അറിയാത്ത ചില പിന്നാന്പുറ കഥകൾ സംവിധായൻ ഫാസിൽ തന്നെ തുറന്നു പറഞ്ഞിരുന്നു. ഒരഭിമുഖത്തിലായിരുന്നു മണിച്ചിത്രത്താഴിലെ രസകരമായ അനുഭവങ്ങൾ അദ്ദേഹം പങ്കുവച്ചത്.\nസിനിമയുടെ ചർച്ചകൾ തുടങ്ങിവച്ച സമയത്ത് തന്നെ അതിലെ നായികയായി തന്‍റെ മനസിലുണ്ടായിരുന്നത് ശോഭനയായിരുന്നുവെന്ന് ഫാസിൽ വ്യക്തമാക്കുന്നു. മോഹൻലാൽ അടക്കമുള്ളവർ പോലും വന്നതു പിന്നെയാണ്. സിനിമയുടെ ചർച്ചകൾ തുടങ്ങി കുറച്ചു ദിവസങ്ങൾ കഴിഞ്ഞപ്പോൾ തന്നെ നാഗവല്ലി എന്ന കഥാപാത്രത്തിലേക്ക് ഞങ്ങൾ കയറി.\nനാഗവല്ലി ഒരു നർത്തകി ആയിരിക്കണമെന്നു തീരുമാനിച്ചപ്പോൾ തന്നെ മനസിലേക്ക് വന്നത് ശോഭനയുടെ മുഖമാണ്. ചിത്രത്തിലൊരിടത്തും നാഗവല്ലിയെ കാണിക്കുന്നില്ല. നാഗവല്ലിയുടെ ഒരു പ്രതിബിംബത്തെ മാത്രമാണ് ശോഭനയിലൂടെ അവതരിപ്പിക്കുന്നത്.\nതിരക്കഥ രൂപപ്പെടുന്പോൾ മുതൽ മനസിലേക്ക് വന്ന ഒരേയൊരു അഭിനേതാവ് ശോഭന മാത്രമായിരുന്നു. മോഹൻലാലും സുരേഷ് ഗോപിയും ഉൾപ്പടെ ബാക്കിയെല്ലാ നടീനടന്മാരും പിന്നീടു വന്നുചേർന്നതാണെന്നാണ് ഫാസിൽ വ്യക്തമാക്കിയത്.


മാഞ്ചസ്റ്റര് സിറ്റിയുടെ ക്യാപ്റ്റനാവാന് കെവിന് ഡി ബ്രൂയിന്; പ്രഖ്യാപനം ഉടന് - Malayalam MyKhel\n» മാഞ്ചസ്റ്റര് സിറ്റിയുടെ ക്യാപ്റ്റനാവാന് കെവിന് ഡി ബ്രൂയിന്; പ്രഖ്യാപനം ഉടന്\nUpdated: Thursday, July 18, 2019, 17:33 [IST]\nലണ്ടന്: പുതിയ സീസണില് മാഞ്ചസ്റ്റര് സിറ്റിയെ നയിക്കാന് കെവിന് ഡി ബ്രൂയിന്. വിന്‍സെന്റ് കോംപാനി ക്ലബ്ബ് വിട്ടതോടെ ഒഴിവ് വന്ന നായകസ്ഥാനത്തേക്കാണ് ഡി ബ്രൂയിന് എത്തുന്നത്. ഇത് സംബന്ധിച്ച് ഔദ്യോഗിക പ്രഖ്യാപനവും ഉടന് ഉണ്ടാകും. നായകസ്ഥാനം ഏറ്റെടുക്കുന്നതില് സന്തോഷവാനാണെന്നും ടീമിന്റെ ഏത് തീരുമാനവും അംഗീകരിക്കുന്നുവെന്നും ബ്രൂയിന് പറഞ്ഞു. മധ്യനിരയില് സിറ്റി പരിശീലകന് പെപ് ഗാര്‍ഡിയോളയുടെ വിശ്വസ്തനാണ് ബ്രൂയിന്.\n2015മുതല് സിറ്റിയുടെ നിര്‍ണ്ണായക താരമാണ് ഈ ബെല്‍ജിയം താരം. അവസരങ്ങള് സൃഷ്ടിക്കുന്നതിലെ മിടുക്കിനൊപ്പം വേഗതയും ബ്രൂയിനിന്റെ മികവാണെന്നാണ് പെപ് ഗാര്‍ഡിയോളയുടെ അഭിപ്രായം. ടീമിനെ ഒത്തിണക്കത്തോടെ കൊണ്ടുപോകാന് അദ്ദേഹത്തിന് സാധിക്കുമെന്ന് പ്രതീക്ഷിക്കുന്നതായും അദ്ദേഹം പറഞ്ഞു. സിറ്റിക്കുവേണ്ടി 117 മത്സരങ്ങള് കളിച്ചിട്ടുള്ള ഈ 28കാരന് 23 ഗോളും നേടിയിട്ടുണ്ട.് നേരത്തെ ചെല്‍സിക്കുവേണ്ടിയും വോള്‍സ്ബര്‍ഗിനുവേണ്ടിയും താരം ബൂട്ടണിഞ്ഞിട്ടുണ്ട്.ബെല്‍ജിയം ദേശീയ ടീമിനൊപ്പം 70 മത്സരത്തില് നിന്ന് 16 ഗോളും ബ്രൂയിന് നേടിയിട്ടുണ്ട്.\nഅവസാന രണ്ട് സീസണിലും പ്രീമിയര് ലീഗ് കിരീടത്തില് മുത്തമിട്ട സിറ്റി ഇത്തവണ ഹാട്രിക്കാണ് ലക്ഷ്യമിടുന്നത്. ടീമിലെ മുഖ്യ കളിക്കാരെയെല്ലാം നിലനിര്‍ത്തിയാണ് സിറ്റിയുടെ വരവ്.പ്രീ സീസണ് മത്സരത്തില് വെസ്റ്റ് ഹാമിനോട് ജയിച്ച് സിറ്റി വരവറിയിച്ച് കഴിഞ്ഞു. സെര്‍ജിയോ അഗ്യൂറോ,ഗബ്രിയേല് ജീസസ് എന്നിവര് ദേശീയ ടീമിനൊപ്പമുള്ള പ്രവര്‍ത്തനം കഴിഞ്ഞ് ക്ലബ്ബിനൊപ്പം ചേര്‍ന്നിട്ടുണ്ട്.ചാമ്പ്യന്‍സ് ലീഗില് പ്രതീക്ഷക്കൊത്ത് ഉയരാന് സിറ്റിക്ക് സാധിച്ചിട്ടില്ല. ഈ ചീത്തപ്പേര് മാറ്റുകയാണ് ഈ സീസണില് പരിശീലകന് മുന്നിലുള്ള പ്രധാന വെല്ലുവിളി.\nസിറ്റിയെ തരിപ്പണമായി ലെസ്റ്റര്, ബയേണ് മ്യൂണിക്കിന് തോല്‍വി, ബാഴ്‌സലോണയ്ക്കും പിഎസ്ജിക്കും ജയം\n30 min ago IPL 2020: ദയനീയം രാഹുല്, ഈ അബദ്ധം ആരും കാണിക്കില്ല! ക്യാപ്റ്റന്‍സിക്കെതിരേ സച്ചിന്\n1 hr ago ഐപിഎല്: യുഎഇയില് കളി ജയിക്കണമെങ്കില്3കാര്യങ്ങള് നിര്‍ണായകം, ഏറ്റവും വലിയ പ്രശ്‌നം ഇക്കാര്യം!!\n1 hr ago IPL 2020: കോലി, റെയ്‌ന, ഇനി രോഹിത്തും എലൈറ്റ് ക്ലബ്ബില്- നേട്ടം ബൗണ്ടറിയിലൂടെ\nStory first published: Thursday, July 18, 2019, 17:28 [IST]


Microsoft, Windows Phone Marketplace, Applications over 70,000, മൈക്രോസോഫ്റ്റ്, വിന്‍ഡോസ് ഫോണ് മാര്‍ക്കറ്റ്പ്ലേസ്, ആപ്ലിക്കേഷന് 70,000 കവിഞ്ഞു - Malayalam Gizbot\nവിന്‍ഡോസ് ഫോണ് മാര്‍ക്കറ്റ്പ്ലേസില് 70,000 ആപ്ലിക്കേഷനുകള്\n| Updated: Friday, April 12, 2013, 10:34 [IST]\nമൊബൈല് ആപ്ലിക്കേഷന് സ്റ്റോറായ വിന്‍ഡോസ് ഫോണ് മാര്‍ക്കറ്റ്പ്ലേസില് 70,000 ആപ്ലിക്കേഷനുകള് കവിഞ്ഞതായി മൈക്രോസോഫ്റ്റ് അറിയിച്ചു. പ്രതിദിനം 300 ആപ്ലിക്കേഷനുകള് എന്ന നിരക്കിലാണ് ആപ്ലിക്കേഷന് സ്റ്റോറിന്റെ വളര്‍ച്ച.\nഡിസംബറില് 50,000 ആപ്ലിക്കേഷനുകളും ജനുവരിയില് 60,000 ആപ്ലിക്കേഷനുകളുമാണ് വിന്‍ഡോസ് ഫോണ് മാര്‍ക്കറ്റ്പ്ലേസില് ഉണ്ടായിരുന്നത്.\nആപ്ലിക്കേഷനുകളുടെ കാര്യത്തില് വിന്‍ഡോസ് മാര്‍ക്കറ്റ്പ്ലേസ് മറ്റ് പ്ലാറ്റ്‌ഫോമുകളേക്കാളും വളരെ പിന്നിലാണ്. നിലയില് ആന്‍ഡ്രോയിഡ്, ഐഒഎസ് പ്ലാറ്റ്‌ഫോമുകള്‍ക്ക് അഞ്ച് ലക്ഷത്തിനടുത്ത് ആപ്ലിക്കേഷനുകള് വീതമുണ്ട്.\nമൈക്രോസോഫ്റ്റും ഈ രണ്ട് പ്ലാറ്റ്‌ഫോമും തമ്മില് ഇപ്പോഴും ഏറെ അന്തരമുണ്ടെങ്കിലും ആപ്ലിക്കേഷനുകളുടെ എണ്ണം കൂടിയത് വിന്‍ഡോസ് ഉപയോക്താക്കള്‍ക്ക് കുറച്ചൊരാശ്വാസമാകും.\nവമ്പൻ ക്യാഷ്ബാക്ക് ഓഫറുമായി ബി.എസ്.എന്.എല് രംഗത്ത്


ജന്മദിനത്തില് ദത്തെടുത്തത് കാഴ്ച വൈകല്യമുള്ള പുലിയെ; പതിനേഴുകാരിയായ വേദാംഗി മാതൃകയാകുന്നത് ഇങ്ങനെ - Kerala Views\nമുംബൈ: ജന്മദിനത്തില് കാഴ്ച വൈകല്യമുള്ള പുലിയെ ദത്തെടുത്ത് 17കാരി. മുംബൈ സബര്‍ബന് കലക്ടറുടെ മകളാണ് ജന്മദിനത്തില് കാഴ്ച വൈകല്യമുള്ള പുലിയെ ദത്തെടുത്തത്. 17കാരിയായ വേദാംഗിയാണ് ജന്മദിനത്തില് പുലിയുടെ സംരക്ഷണം ഏറ്റെടുത്തത്. മുംബൈ സബര്‍ബന് കലക്ടര് മിലിന്ദ് ബോറിക്കറിന്റെ മകളാണ് വേദാംഗി.\nപശ്ചിമ ഘട്ട മലനിരയില് നിന്നാണ് പുലിയെ കണ്ടെടുത്തത്. 2012ല് കരിമ്ബ് തോട്ടത്തില് ആളിപടര്‍ന്ന തീ മൂലം ഉണ്ടായ അപകടത്തിലാണ് പുലിയുടെ രണ്ടു കണ്ണുകളുടെയും കാഴ്ച നഷ്ടമായത്. നിലവില് സഞ്ജയ് ഗാന്ധി നാഷണല് പാര്‍ക്കില് പുനരധിവസിപ്പിച്ചിരിക്കുകയാണ് പുലിയെ. 2019ലാണ് ആദ്യമായി വന്യമൃഗത്തെ ദത്തെടുക്കണമെന്ന ആഗ്രഹം പെണ്‍കുട്ടി പ്രകടിപ്പിച്ചത്. തുടര്‍ന്ന് നടത്തിയ അന്വേഷണത്തില് വനംവകുപ്പ് ഉദ്യോഗസ്ഥരാണ് പെണ്‍കുട്ടിയുടെ സഹായത്തിന് എത്തിയത്.\nഅടുത്തിടെ വന്യമൃഗങ്ങളെ ഒരു വര്‍ഷം സ്‌പോണ്‍സര് ചെയ്യുന്നതിന് സര്‍ക്കാര് അനുമതി നല്‍കിയിട്ടുണ്ട്. വ്യക്തികള്‍ക്കും സ്ഥാപനങ്ങള്‍ക്കും സംരക്ഷണം ഏറ്റെടുക്കാനുള്ള അനുമതിയാണ് നല്‍കിയത്. പുലി ആരോഗ്യനില വീണ്ടെടുത്തതില് സന്തോഷിക്കുന്നതായി മിലിന്ദ് ബോറിക്കര് പറയുന്നു.\nഅന്താരാഷ്‍ട്ര വിമാന സര്‍വീസുകള്‍ക്ക് ഏര്‍പ്പെടുത്തിയിരിക്കുന്ന വിലക്ക് തുടരും; വിലക്ക് നീക്കുന്ന കാര്യത്തില് അറിയിപ്പ് പിന്നീടെന്ന് സൗദി അറേബ്യ


news | കോവിഡ് വൈറസ് ഇല്ലെന്നും കേൾക്കുന്നതെല്ലാം ഗൂഢാലോചനയെന്നും പറഞ്ഞ് നടന്ന ടാൻസാനിയൻ പ്രസിഡന്റ് 61-ാം വയസ്സിൽ അന്തരിച്ചത് കോവിഡ് ബാധിച്ചോ? ഒരു മാസമായി കാണാനില്ലാതിരുന്ന പ്രസിഡന്റിന്റെ മരണം സ്ഥിരീകരിച്ചെങ്കിലും കാരണം പറയാതെ വൈസ് പ്രസിഡന്റ് - MarunadanMalayalee.com\nകോവിഡ് വൈറസ് ഇല്ലെന്നും കേൾക്കുന്നതെല്ലാം ഗൂഢാലോചനയെന്നും പറഞ്ഞ് നടന്ന ടാൻസാനിയൻ പ്രസിഡന്റ് 61-ാം വയസ്സിൽ അന്തരിച്ചത് കോവിഡ് ബാധിച്ചോ? ഒരു മാസമായി കാണാനില്ലാതിരുന്ന പ്രസിഡന്റിന്റെ മരണം സ്ഥിരീകരിച്ചെങ്കിലും കാരണം പറയാതെ വൈസ് പ്രസിഡന്റ്\nMarch 18, 202109:05 AM IST Permalink\nനയ്‌റോബി: ടാൻസാനിയൻ പ്രസിഡന്റ് ജോൺ മഗുഫുളിയുടെ മരണത്തിൽ സംശങ്ങൾ ഏറെ. കോവിഡ് പുല്ലാണെന്ന് പറഞ്ഞ് മാസ്‌ക്ക് ധരിക്കാൻ വിസമ്മതിച്ച ടാൻസാനിയൻ പ്രസിഡന്റ് ജോൺ മഗുഫുളി കോവിഡ് ബാധിച്ച് അതീവ ഗുരുതരാവസ്ഥയിലാണെന്ന് റിപ്പോർട്ടുണ്ടായിരുന്നു.\nകോവിഡ് വൈറസ് ഇല്ലെന്നും കേൾക്കുന്നതെല്ലാം ഗൂഢാലോചനയെന്നും പറഞ്ഞ് നടന്ന ടാൻസാനിയൻ പ്രസിഡന്റ് 61-ാം വയസ്സിൽ അന്തരിച്ചത് കോവിഡ് ബാധിച്ചോ എന്ന സംശയമാണ് ചർച്ചയാകുന്നത്. ഒരു മാസമായി കാണാനില്ലാതിരുന്ന പ്രസിഡന്റിന്റെ മരണം സ്ഥിരീകരിച്ചെങ്കിലും കാരണം പറയാതെ വൈസ് പ്രസിഡന്റ് ദൂരുഹതകൾക്ക് പുതിയ തലം നൽകുന്നു.\nകോവിഡില്ലെന്ന് വിശ്വസിക്കുകയും പ്രചരിപ്പിക്കുകയും ചെയ്ത നേതാവായിരുന്നു ടാൻസാനിയൻ പ്രസിഡന്റ്. ഈ സാഹചര്യത്തിലാണ് കോവിഡ് സംശയമെന്നതാണ് നിർണ്ണായകം. അതുകൊണ്ടാണ് ടാൻസാനിയയും ഇക്കാര്യത്തിൽ മൗനം തുടരുന്നത്. ഇതോടെയാണ് സംശയങ്ങളും ചർച്ചകളും പുതിയ തലത്തിലെത്തുന്നത്.\nഹൃദയസംബന്ധമായ അസുഖങ്ങളെ തുടർന്നാണ് മരണം എന്നാണ് ഔദ്യോഗിക വിശദീകരണം. കഴിഞ്ഞ രണ്ടാഴ്ചയോളമായി പൊതു ഇടത്തിൽ മഗുഫുളി പ്രത്യക്ഷപ്പെട്ടിരുന്നില്ല. ഇതോടെ പ്രസിഡന്റിന് കോവിഡ് പോസിറ്റിവായെന്ന നിലയിൽ റിപ്പോർട്ടുകൾ വന്നിരുന്നു. എന്നാൽ പ്രസിഡന്റിന്റെ ആരോഗ്യ പ്രശ്നങ്ങൾ എന്ന വാർത്തകൾ മാർച്ച് 12ന് ഭരണകൂടം തള്ളി. അധികാരത്തിലിരിക്കുമ്പോൾ മരിക്കുന്ന ആദ്യ ടാൻസാനിയൻ പ്രസിഡന്റാണ് മഗുഫുളി.\nഇന്ത്യയിൽ രഹസ്യ കേന്ദ്രത്തിലാണ് ജോൺ മഗുഫുളിയെ ചികിത്സിക്കുന്നതെന്നും റിപ്പോർട്ടെത്തി. ഇത് വ്യാജമായിരുന്നു. ടാൻസാനിയൻ പ്രതിപക്ഷ നേതാവ് ടുണ്ടു ലിസ്സുവാണ് ആരോപണവുമായി രംഗത്തെത്തിയിരുന്നത്. കെനിയയിലെ നെയ്‌റോബിയിൽ ചികിത്സയിലായിരുന്ന ജോൺ മഗുഫുളിയെ കൂടുതൽ വിദഗ്ദ്ധ ചികിത്സയ്ക്കായി ഇന്ത്യയിൽ എത്തിച്ചതായുള്ള വിവരം തന്റെ പക്കലുണ്ടെന്ന് ലിസ്സു അവകാശപ്പെട്ടിരുന്നു. ഈ സാഹചര്യത്തിലാണ് മരണം ദുരൂഹമാകുന്നത്.\nഅതേസമയം ഇതുസംബന്ധിച്ച വാർത്തകൾ പ്രചരിക്കുമ്പോഴും ഇതേക്കുറിച്ച് പ്രതികരിക്കാൻ ഇന്ത്യയോ ടാനസാനിയയോ തയ്യാറായിട്ടില്ലായിരുന്നു. കോവിഡ് പുല്ലാണെന്നും മാസ്‌ക്ക് ധരിക്കൽ ഉൾപ്പടെയുള്ള പ്രതിരോധ പ്രവർത്തനങ്ങൾ ആവശ്യമില്ലെന്നും ജോൺ മഗുഫുളി പറഞ്ഞത് വൻ വാർത്താ പ്രാധാന്യം നേടിയിരുന്നു. കോവിഡ് അതിതീവ്രമായിരുന്ന സമയത്താണ് ടാൻസാനിയൻ പ്രസിഡന്റ് ഈ വിവാദ പ്രസ്താവന നടത്തിയത്. ഫെബ്രുവരി 27ന് ശേഷം ജോൺ മഗുഫുളി പൊതുവേദികളിൽ പ്രത്യക്ഷപ്പെട്ടിരുന്നില്ല.\nബുൾഡോസർ എന്ന അറിയപ്പെടുന്ന മഗുഫുളി കെനിയയിൽ ചികിത്സയിലുണ്ടെന്ന് അവിടുത്തെ ചില മാധ്യമങ്ങൾ കഴിഞ്ഞ ആഴ്ച റിപ്പോർട്ട് ചെയ്തിരുന്നു. മഗുഫുളി വെന്റിലേറ്റർ സഹായത്തോടെ ചികിത്സയിലാണെന്ന് ചില രാഷ്ട്രീയ നയതന്ത്ര വൃത്തങ്ങളെ ഉദ്ദരിച്ചാണ് കെനിയൻ മാധ്യമങ്ങൾ റിപ്പോർട്ട് ചെയ്തത്. കോവിഡിനെ തുരത്താൻ പ്രാർത്ഥനയും ആവിപിടുത്തവും മതിയെന്നായിരുന്നു ജോൺ മഗുഫുളി തുടക്കം മുതൽ പറഞ്ഞിരുന്നു. ഇതിലൂടെ ടാൻസാനിയക്കാർക്ക് കോവിഡിനെ മറികടക്കാനാകുമെന്നായിരുന്നു അദ്ദേഹം പറഞ്ഞിരുന്നത്. ഇത് അന്താരാഷ്ട്ര മാധ്യമങ്ങൾ വലിയ പ്രാധാന്യത്തോടെ വാർത്തയാക്കിയിരുന്നു.\nആഫ്രിക്കയുടെ സമ്പത്തുകൊള്ളയടിക്കാനുള്ള പാശ്ചാത്യ രാജ്യങ്ങളുടെ ഗൂഢ പദ്ധതിയാണ് കോവിഡും വാക്‌സിനേഷനുമെന്ന് ജോൺ മഗുഫുളി ആരോപിച്ചിരുന്നു. കോവിഡ് പ്രതിരോധ പ്രവർതതനങ്ങളിൽ കഴിഞ്ഞ ദിവസങ്ങളിൽ വേണ്ടത്ര പ്രാധാന്യം ടാൻസാനിയയിൽ നൽകുന്നില്ല. പ്രതിദിന കോവിഡ് കണക്കുകൾ പ്രസിദ്ധീകരിക്കുന്നതിന് നേരത്തെ തന്നെ പ്രസിഡന്റെ ജോൺ മഗുഫുളി വിലക്ക് ഏർപ്പെടുത്തിയിരുന്നു.\nമാലിക്കിന് പിറന്നാൾ ആശംസകൾ നേർന്ന് സാനിയ മിർസ


ബിജു രമേശ് സർക്കാറുമായി ഒത്തുകളിക്കുന്നുവെന്ന് കേരള കോൺഗ്രസ് എം | Daily Indian Herald\nNovember 22, 2015 1:36 pm By : Indian Herald Staff\nതിരുവനന്തപുരം: ബാർ ഉടമ ബിജു രമേശ് സർക്കാറുമായി ഒത്തുകളിക്കുന്നുവെന്ന് കേരളാ കോൺഗ്രസ് എം. നിയമ വിരുദ്ധമായി ബിജു രമേശ് പണിത കെട്ടിടം പൊളിക്കുന്നതുമായി ബന്ധപ്പെട്ട കേസ് റവന്യൂ വകുപ്പ് അട്ടിമറിക്കുന്നുവെന്നാണ് മാണി വിഭാഗത്തിന്‍റെ ആരോപണം. കെട്ടിടം പൊളിക്കുന്നത് സംബന്ധിച്ച് ഉടൻ നടപടി വേണമെന്ന് ആവശ്യപ്പെട്ട് കേരള കോൺഗ്രസ് എം നേതാവ് ജോസഫ് എം പുതുശേരി മുഖ്യമന്ത്രിക്ക് കത്ത് നൽകി. ഒന്നരമാസമായി ഫയൽ റവന്യൂ വകുപ്പ് പിടിച്ച് വെച്ചിരിക്കുകയാണെന്നും ബിജു രമേശിന് െെഹകോടതി അനുവദിച്ച സ്റ്റേക്കെതിരെ അപ്പീൽ നൽകണമെന്നും കത്തിൽ ചൂണ്ടിക്കാട്ടുന്നു.\nബിജുവിനെതിരായ കേസ് അട്ടിമറിക്കാന് രാഷ്ട്രീയ- ഉദ്യോഗസ്ഥ തലത്തില് ശ്രമം നടക്കുന്നതായി കേരളാ കോണ്‍ഗ്രസ് പരാതിയില് പറയുന്നുണ്ട്.ആഗസ്റ്റ് 22നാണ്, കിഴക്കേക്കോട്ടയിലെ രാജധാനി ബില്‍ഡിംഗ്സ് പൊളിക്കാന് ജില്ലാ ഭരണകൂടം ഉത്തരവിട്ടത്. തെക്കനംകര കനാല് കൈയേറി നിര്‍മിച്ചതാണെന്നും 2005ലെ ദുരന്തനിവാരണനിയമം അനുസരിച്ച് പൊളിച്ചുമാറ്റണമെന്നുമായിരുന്നു ഉത്തരവ്. എന്നാല്, ഇതിനെതിരെ ബിജു രമേശ് ഹൈക്കോടതിയ സമീപിച്ച് സ്റ്റേ വാങ്ങി. ഈ സ്റ്റേയ്ക്കെതിരെ അപ്പീല് നല്‍കാനുള്ള കാലാവധി അവസാനിക്കാറായിട്ടും സര്‍ക്കാര് നടപടിയൊന്നും സ്വീകരിക്കുന്നില്ലെന്ന് കേരളാ കോണ്‍ഗ്രസ് പരാതിയില് പറയുന്നു. അപ്പീല് കാലാവധി കഴിയുന്നതുവരെ ഫയല് മുക്കാന് റവന്യു വകുപ്പ് ശ്രമിക്കുന്നു എന്നും കേരളാ കോണ്‍ഗ്രസ്ആക്ഷേപം ഉന്നയിച്ചിട്ടുണ്ട്.\nബാര് കോഴയുമായി ബന്ധപ്പെട്ട് ആരോപണമുന്നയിച്ചു സര്‍ക്കാരിനെ സമ്മര്‍ദത്തിലാക്കിയ ബിജു രമേശിനെ മന്ത്രിസഭയിലെ ചിലര് സഹായിക്കുന്നുവെന്നു എക്സൈസ് മന്ത്രി കെ. ബാബുവും നേരത്തെ മുഖ്യമന്ത്രിയോടു പരാതിപ്പെട്ടിരുന്നു. അതേ വികാരമാണ് കേരളാ കോണ്‍ഗ്രസും ഇപ്പോള് പ്രകടിപ്പിച്ചിരിക്കുന്നത്. അപ്പീല് നല്‍കുന്നതിന് മുന്നോടിയായി എ.ഡി.എമ്മിനോടു ചീഫ് സെക്രട്ടറി റിപ്പോര്‍ട്ട് ആവശ്യപ്പെട്ടിരുന്നു. ഒരാഴ്ചയ്ക്കുള്ളില് തന്നെ റിപ്പോര്‍ട്ട് അഡ്വക്കേറ്റ് ജനറലിനു കൈമാറുകയും ചെയ്തു. എന്നാല്, അപ്പീല് നല്‍കാന് കൂടുതല് വിശദാംശങ്ങള് വേണമെന്ന് ആവശ്യപ്പെട്ട് ഈ ഫയല് റവന്യു വകുപ്പിലേക്ക് അയയ്ക്കുകയായിരുന്നു. ഒരു മാസം കഴിഞ്ഞിട്ടും റവന്യു വകുപ്പ് വിശദാംശങ്ങള് നല്‍കിയില്ല. ഇതോടെയാണ് അപ്പീല് നല്‍കുന്നത് വൈകിയത്.\nതിരുവനന്തപുരത്തെ വെള്ളക്കെട്ട് ഒഴിവാക്കാനുള്ള ഓപ്പറേഷൻ അനന്തയുടെ ഭാഗമായി നടത്തിയ പരിശോധനയിലാണ് കിഴക്കേക്കോട്ടയിലെ ബിജു രമേശിന്‍റെ ഉടമസ്ഥതയിലുള്ള രാജധാനി ബിൽഡിങ് അനധികൃതമായി നിർമിച്ചതാണെന്നു കണ്ടെത്തിയത്. തുടർന്നു കെട്ടിടത്തിന്‍റെ ഒരുഭാഗം പൊളിച്ചുമാറ്റാൻ ഉത്തരവിട്ടു. ഇതിനെതിരെ ബിജു രമേശ് ഹൈകോടതിയെ സമീപിച്ചു. ദുരന്തനിവാരണ നിയമം ഉപയോഗിക്കേണ്ടതിന്‍റെ ആവശ്യകത എന്താണെന്ന് സർക്കാർ വിശദീകരിക്കണമെന്ന ചൂണ്ടിക്കാട്ടി കോടതി സ്റ്റേ അനുവദിക്കുകയായിരുന്നു.\nTags: bar bribe case, Biju Ramesh, bjp, building, congress, k babu, KM Mani, ldf, local election, operation anantha, rajadhani, udf, vs, vs achuthanandan\nകെ ബാബുവിന്റെ വീട്ടിലെ റെയ്ഡിനെക്കുറിച്ച് ജേക്കബ്ബ് തോമസ് പറയുന്നതിങ്ങനെ


വസ്തുക്കളുടെ തത്ത്വം ദര്‍ശിക്കണം (220)\nകഴിഞ്ഞ വേനല്‍ക്കാലത്തെ രാജയോഗപ്രസംഗങ്ങള് കേട്ടവര്‍ക്ക് അത് വേറെ ഒരുതരം യോഗമാണെന്നറിവാന് താല്പര്യമുണ്ടാകും. ഇപ്പോള് നാം എടുത്തുവരുന്ന ഈ യോഗത്തിന്റെ പ്രധാനഭാഗം ഇന്ദ്രിയവിജയമാണ്. ഇന്ദ്രിയങ്ങള് മനസ്സിനെ ചലിപ്പിക്കാത്തവിധം അവയെ നിശ്ശേഷം വശത്താക്കിയാല് യോഗി തന്റെ ലക്ഷ്യത്തിലെത്തി എന്നു പറയാം. “മനോഗതങ്ങളായ മിഥ്യാഭിലാഷങ്ങളെല്ലാം കയ്യൊഴിച്ചാല് മര്‍ത്ത്യന് അമര്‍ത്ത്യനാകുന്നു. ഇവിടെത്തന്നെ ബ്രഹ്‌മൈക്യമുണ്ടാകുന്നു. ഹൃദയഗ്രന്ഥികളെല്ലാം അറുത്തുവിട്ടാല് മര്‍ത്ത്യന് അമര്‍ത്ത്യനാകുന്നു. ഈ ജന്‍മത്തില്‍ത്തന്നെ ബ്രഹ്മാനന്ദം അനുഭവിക്കുന്നു.” ഇവിടെ, ഈ ഭൂമിയില്, മറ്റെങ്ങുമല്ല.\nഇവിടെ കുറഞ്ഞൊന്നു പറയാനുണ്ട്. വേദാന്തവും മറ്റു പൗരസ്ത്യദര്‍ശനങ്ങളും പരലോകത്തില്‍മാത്രം ദൃഷ്ടിവെച്ച് ഐഹികസുഖദുഃഖങ്ങളെ ഗണിക്കുന്നില്ലെന്നു സാധാരണമായി നിങ്ങള് കേട്ടിരിക്കും. ഈ അഭിപ്രായം തീരെ തെറ്റാണ്. പൗരസ്ത്യവിചാരഗതി മനസ്സിലാക്കാത്തവരും അതു ഗ്രഹിക്കത്തക്ക ബുദ്ധിശക്തിയില്ലാത്തവരുമാണ് അങ്ങനെ പറയുന്നത്. നേരെമറിച്ച് ഞങ്ങളുടെ തത്ത്വജ്ഞാനികള്‍ക്കു പരലോകത്തില് ഭ്രമം ഒട്ടുമില്ല: അവിടെ ജീവികള് അല്പം കരയും, ചിരിക്കും, പിന്നെ മരിക്കും: അത്രേയുള്ളൂ. ആ ലോകങ്ങള് നിസ്സാരങ്ങള്. ഇങ്ങനെയാണ് ഞങ്ങളുടെ ശാസ്ത്രങ്ങളില് കാണുന്നത്. നമുക്കു ബലമില്ലാത്ത കാലത്തോളം ഈ അനുഭവങ്ങള് ആവശ്യമാണ്: എന്നാല് സത്യമായുള്ളത് ഇവിടെയുണ്ട്. മനുഷ്യന്റെ ആത്മാവിലുണ്ട്. ഇവിടെ ആത്മഹത്യ ചെയ്തതുകൊണ്ടും ബന്ധനിവൃത്തിയാവില്ലെന്ന് എടുത്തുപറയുന്നുണ്ട്. ശരിയായ മാര്‍ഗ്ഗം ഏതാണെന്നു കാണ്‍മാന് പ്രയാസം. പ്രവൃത്തിസാമര്‍ത്ഥ്യം പാശ്ചാത്യര്‍ക്കുള്ളതുപോലെ ഹിന്ദുക്കള്‍ക്കുമുണ്ട്. ജീവിതാദര്‍ശങ്ങളിലേ ഭേദമുള്ളൂ. ഒരു കൂട്ടര് പറയുന്നു; “വിചിത്രമായ ഭവനം നിര്‍മ്മിക്കുക, ബുദ്ധിയെ സംസ്‌കരിക്കുക, ഇതെല്ലാമല്ലാതെ ജീവിതത്തില് മറ്റെന്തുണ്ട്?” ഈ കാര്യങ്ങള് നേടുന്നതില് അവര് സമര്‍ത്ഥരുമാണ്. മറുവശത്ത് ഹിന്ദുക്കള് പറയുന്നു; “ലോകത്തെപ്പറ്റിയ യഥാര്‍ത്ഥജ്ഞാനം ആത്മജ്ഞാനമാണ്. അതു തത്ത്വദര്‍ശനമാണ്.” അതുകൊണ്ട് അതില് ഏര്‍പ്പെട്ടു രസിപ്പാനാണ് അവരാഗ്രഹിക്കുന്നത്.\nഅമേരിക്കയില് ഒരു വലിയ അജ്ഞേയവാദിയുണ്ടായിരുന്നു: വളരെ നല്ല മനുഷ്യന്, അത്യുദാരന്, ഒന്നാംതരം പ്രാസംഗികന്, അദ്ദേഹം മതത്തെപ്പറ്റി പ്രസംഗിച്ചു; മതം നിഷ്ര്പയോജനം, പരലോകത്തെപ്പറ്റി വിചാരിച്ചു തല പുണ്ണാക്കുന്നതെന്തിന്? നമുക്ക് ഇവിടെ ഒരു മധുരനാരങ്ങയുണ്ട്: അതിന്റെ നീരെല്ലാം നമുക്കു പിഴിഞ്ഞെടുക്കണം – ഇങ്ങനെ ഒരുപമയും അദ്ദേഹം പറഞ്ഞു; അദ്ദേഹത്തെ ഞാന് ഒരിക്കല് കണ്ടു. ഞാന് പറഞ്ഞു; നീരു പിഴിഞ്ഞെടുക്കേണ്ട കാര്യം ഞാനും സമ്മതിച്ചു. താങ്കള്‍ക്കു മധുരനാരങ്ങ വേണം: എനിക്കു മാമ്പഴവും. ഫലത്തിലാണ് വ്യത്യാസം. ജീവിതത്തില് അന്നപാനങ്ങളും അല്പം ശാസ്ത്രജ്ഞാനവും ഉണ്ടായാല് മതി, സുഖമായി എന്നു താങ്കള്‍ക്കു തോന്നുന്നു. സര്‍വ്വര്‍ക്കും അത്ര മതി എന്നു പറവാന് താങ്കള്‍ക്കധികാരമില്ല. അത്രമാത്രം വെറും പൂജ്യമായിട്ടാണെനിക്കു തോന്നുന്നത്. ഒരു ആപ്പിള് വിഴുങ്ങുന്നതെങ്ങനെയെന്നോ, വിദ്യുത്പ്രവാഹം എന്റെ ഞരമ്പിനെ വിറപ്പിക്കുന്നതെങ്ങനെയെന്നോ, അറിയുന്നതു മാത്രമാണ് ജന്‍മസാഫല്യമെങ്കില് ഞാന് ഈ നിമിഷം ആത്മഹത്യ ചെയ്യും. എനിക്കു വസ്തുക്കളുടെ തത്ത്വം ദര്‍ശിക്കണം, കാതല് കണ്ടെത്തണം. നിങ്ങള്‍ക്കു ജീവന്റെ വ്യാപരങ്ങള് അറിഞ്ഞാല് മതി. എനിക്കു ജീവനെത്തന്നെ നേരിട്ടറിയണം. അത് അറിയുകയും, സ്വര്‍ഗ്ഗനരകാദിഭാവനകളാകുന്ന മൂഢവിശ്വാസങ്ങളെ മനസ്സില്‍നിന്ന് ഓടിച്ചുകളകയും വേണം, ആ ലോകങ്ങള് ഈ ലോകമുണ്ട് എന്നതുപോലെ സത്യമാകാമെങ്കിലും. ഇതാണ് എന്റെ തത്ത്വജ്ഞാനം പറയുന്നത്. ജീവിതത്തിന്റെ രഹസ്യമെന്ത്, സത്തെന്ത്, അതിന്റെ തത്ത്വമെന്ത് എന്നറിയണം. അതെങ്ങനെ വ്യാപരിക്കുന്നു, ഏതെല്ലാം വിധത്തില് പ്രകാശിക്കുന്നു എന്നറിഞ്ഞാല് പോര എന്തുകൊണ്ട് എന്നാണ് എനിക്കറിയേണ്ടത്. എങ്ങനെ എന്നത് ബാലന്‍മാര് നോക്കട്ടെ. ഞാന് സിഗരറ്റും വലിച്ചുകൊണ്ട് ഒരു പുസ്തകമെഴുതിയാല് അതു സിഗററ്റിന്റെ ശാസ്ത്രമാകും എന്നു നിങ്ങളുടെ രാജ്യത്തൊരാള് പറയുകയുണ്ടായി. ശാസ്ത്രജ്ഞനാകുന്നതു വളരെ നല്ലത്. അതില് മഹത്വമുണ്ട്. ശാസ്ത്രാന്വേഷണത്തില് അവരെ ഈശ്വരന് സഹായിക്കട്ടെ. പക്ഷേ ശാസ്ത്രം സര്‍വ്വസ്വമാണെന്ന് പറയുന്നത് അസംബന്ധപ്രലാപമാണ്. അതു ജീവതത്ത്വത്തെ ഓര്‍ക്കാതെയും സത്തയെ നിരൂപിക്കാതെയും പറയുന്നതാണ്. ‘നിങ്ങളുടെ ശാസ്ത്രജ്ഞാനം അസംബന്ധമാണ്: അതിന്നടിസ്ഥാനമില്ല’ എന്നു ഞാന് വാദിക്കാം. ജീവിതവ്യാപാരങ്ങളെയാണ് നിങ്ങള് നോക്കുന്നത്. ജീവിതമെന്ത് എന്നു ചോദിക്കുമ്പോള് അത് അറിഞ്ഞുകൂടാ എന്നു നിങ്ങള് പറയുന്നു; നിങ്ങളുടെ വിഷയം നിങ്ങള് യഥേഷ്ടം നോക്കിക്കൊള്‍വിന്, എന്റേത് അന്വേഷിപ്പാന് എന്നെ വിട്ടേയ്ക്കണം എന്നേ എനിക്കു പറവാനുള്ളൂ.\nഎന്റെ വഴിക്കുള്ള കാര്യപ്രാപ്തി എനിക്കുണ്ട്: ധാരാളമുണ്ട്. പാശ്ചാത്യര്‍ക്കേ കാര്യപ്രാപ്തിയുള്ളൂ എന്ന് നിങ്ങള് വിചാരിക്കുന്നതു വിഡ്ഢിത്തം. നിങ്ങളുടെ കാര്യപ്രാപ്തി ഒരു തരം, എന്റേതു മറ്റൊരു തരം. മനുഷ്യരും മനസ്സുകളും പലതരത്തിലാണ്. പ്രാച്യരില് ഒരാളോട് ആജീവനാന്തം ഒറ്റക്കാലിന്‍മേല് നിന്നാല് ഈശ്വരദര്‍ശനമുണ്ടാകും എന്നുപദേശിച്ചാല് അയാള് അതനുഷ്ഠിക്കും. പാശ്ചാത്യരോട് അപരിഷ്‌കൃതരാജ്യത്തൊരിടത്തു സ്വര്‍ണ്ണഖനിയുണ്ടെന്നു പറഞ്ഞാല് സ്വര്‍ണ്ണം കിട്ടുമെന്നാശിച്ച് അനേകായിരം പേര് അങ്ങോട്ട് ആപത്തു കൂസാതെ ചെല്ലും. പക്ഷേ ഒരാള്‍ക്കു കിട്ടി എന്നു വരാം. അവരും തങ്ങള്‍ക്ക് ആത്മാവുണ്ടെന്നു കേട്ടിട്ടുണ്ട്. പക്ഷേ, അതു പള്ളിയില് സൂക്ഷിക്കാനേല്‍പ്പിച്ച് അവര് തൃപ്തിപ്പെട്ടിരിക്കുന്നു. ആദ്യം പറഞ്ഞ മനുഷ്യന് കാടന്‍മാരുടെ അടുത്തു പോവില്ല: അത് ആപല്‍ക്കരമാകുമെന്ന് അയാള് ധരിച്ചിട്ടുണ്ട്. എന്നാല് അയാളോടുതന്നെ ഒരു വന്‍മലയുടെ കൊടുമുടിയില് ഒരു മഹര്‍ഷിയുണ്ടെന്നും അദ്ദേഹം ആത്മജ്ഞാനം നല്‍കുമെന്നും പറഞ്ഞാല് മരിച്ചാലും വേണ്ടില്ലെന്നുവെച്ച് അയാള് മല കയറിത്തുടങ്ങും. രണ്ടുതരക്കാര്‍ക്കും കാര്യശേഷിയുണ്ട്. കാര്യം മുഴുവനും ഈ ലോകത്തിലാണെന്നു കരുതുന്നതേ തെറ്റുള്ളൂ. നിങ്ങള് ക്ഷണികമായ വിഷയസുഖം കാര്യമാക്കിയിരിക്കുന്നു. അതില് സ്ഥിരമായൊന്നുമില്ല എന്നു മാത്രമല്ല, അത് അധികമധികം ദുഃഖപ്രദവുമാണ്. എന്‍േറതാകട്ടെ ശാശ്വതശാന്തി കൈവരുത്തുന്നു.\nനിങ്ങളുടെ വഴി പിഴച്ചതാണെന്ന് ഞാന് പറയുന്നില്ല. നിങ്ങള് അതു നിര്‍ബ്ബാധം അനുസരിച്ചുകൊള്‍ക. അതില്‍നിന്നു വളരെ നന്‍മയും അനുഗ്രഹവുമുണ്ടാകും. എന്നുവെച്ച് നിങ്ങള് എന്റെ മാര്‍ഗ്ഗത്തെ പഴിക്കേണ്ട. എന്റേതും മറ്റൊരു തരത്തില് കാര്യത്തിനു കൊള്ളുന്നതുതന്നെ. ഓരോരുത്തര്‍ക്കും അവരവരുടെ വഴിക്കു യത്‌നിക്കുക. നാമെല്ലാവരും ഈ പറഞ്ഞ രണ്ടു വശത്തും കാര്യശേഷിയുള്ളവരായിരുന്നാല് എത്ര നന്നായിരുന്നു! ശാസ്ത്രജ്ഞന്‍മാരുടെ നിലയിലും ആത്മനിരതന്‍മാരുടെ നിലയിലും ഒരുപോലെ കര്‍മ്മകുശലരായ ചില ശാസ്ത്രജ്ഞന്‍മാരെ ഞാന് കണ്ടിട്ടുണ്ട്. കാലക്രമത്തില് സര്‍വ്വമനുഷ്യരും ആ നിലയിലെത്തുമെന്നാണ് ഞാന് ആശിക്കുന്നത്. ഒരു പാത്രം വെള്ളത്തില് തിള വരുന്നത് ഉറ്റുനോക്കിയിരുന്നാല് ആദ്യം ഒരു പോള പൊന്തുന്നതാണ് കാണുക. പിന്നെ ഒന്ന്, പിന്നെ ഒന്ന്: അങ്ങനെ പല കുമിളകള് പൊന്തിച്ചേര്‍ന്ന് ഒടുവില് വെള്ളം ആകെ തിളച്ചുമറിയുന്നതു കാണാം. ഈ ലോകം അതുപോലെയാണ്. ഓരോ മനുഷ്യന് ഓരോ കുമിള. ഓരോ രാജ്യക്കാര് അനേകം കുമിളകള്. ക്രമത്തില് ഈ രാജ്യക്കാരെല്ലാം യോജിക്കുന്നു. ഇന്നു കാണുന്ന ഭിന്നിപ്പുകളില്ലാതായി സര്‍വ്വൈകലക്ഷ്യമായ ആ ഏകത്വം പ്രത്യക്ഷാനുഭവമാകുന്ന കാലം വരുമെന്ന് എനിക്കുറപ്പുണ്ട്. സര്‍വ്വമനുഷ്യരും ആത്മവിഷയത്തിലും ശാസ്ത്രവിഷയത്തിലും ഒരുപോലെ കര്‍മ്മകുശലരാവുന്ന കാലം നിശ്ചയമായും വരും. അന്ന് ആ ഏകത്വം, ഏകത്വഫലമായ രഞ്ജിപ്പ്, വിശ്വവ്യാപിയായിരിക്കും. മനുഷ്യരെല്ലാവരും ജീവന്‍മുക്തന്‍മാരാവും. ആ പദത്തിലേക്കാണ് നാം നമ്മുടെ മാല്‍സര്യം വിരോധം പ്രേമം സഹകരണം എന്നീ മാര്‍ഗ്ഗത്തില്‍ക്കൂടി പ്രയാണം ചെയ്യുന്നത്. ഒരു ഗംഭീരപ്രവാഹം നമ്മെ വഹിച്ചുകൊണ്ടു സമുദ്രത്തിലേക്ക് ഒഴുകിപ്പോകുന്നു. അതിന്‍മേല് നാം പുല്‍ക്കൊടിയോ കരിയിലയോപോലെ ചിലപ്പോള് ഒരുദ്ദേശ്യവുമില്ലാതെ പാറിത്തിരിയുന്നുണ്ടാവാം: എന്നാല് അവസാനം നാം ചിദാനന്ദസമുദ്രത്തില് എത്തുമെന്നത് നിസ്തര്‍ക്കമാണ്.\nനാനാത്വത്തില് ഏകത്വം (ലണ്ടന് പ്രസംഗം നവംബര് 3, 1896)


ഖത്തറില് എക്‌സിറ്റ് പെര്‍മിറ്റ് പൂര്‍ണമായും സൗജന്യമാക്കി – malabarinews.com\nഹര്‍ത്താലിനും ആ പ്രണയത്തെ തടുക്കാനായില്ല: ഒടുവില് വിവാഹത്തിന് കാര്‍മികത്വം വഹിച്ചത് എംഎല്‍എ തന്നെ 146 views\nഖത്തറില് എക്‌സിറ്റ് പെര്‍മിറ്റ് പൂര്‍ണമായും സൗജന്യമാക്കി\nദോഹ: രാജ്യത്ത് എക്‌സിറ്റ് പെര്‍മിറ്റ് പൂര്‍ണമായും സൗജന്യമാക്കിയതയി ആഭ്യന്തരമന്ത്രാലയം വ്യക്തമാക്കി. നിലവില് വ്യക്തിഗത സ്പോണ്‍സര്‍ഷിപ്പിലുള്ളവര് രാജ്യം വിടുന്ന ഓരോ തവണയും കമ്പനി വിസയുള്ളവരും ഒറ്റത്തവണ ഉപയോഗിക്കാവുന്നതും ഏഴു ദിവസം മാത്രം കാലാവധിയുള്ളതുമായ എക്സിറ്റ് പെര്‍മിറ്റിനും 10 റിയാല് അടക്കണമായിരുന്നു. ഇതിനാണ് മാറ്റം വന്നിരിക്കുന്നത്. ഇപ്പോള് 10, 20, 30 ദിവസങ്ങള് നീണ്ടുനില്‍ക്കുന്നതും ഒരു വര്‍ഷത്തേക്ക് താല്‍പ്പര്യത്തിന് അനുസരിച്ച് തെരഞ്ഞെടുക്കാവുന്ന രീതിയിലും സംവിധാനം നിലവില് വന്നുകഴിഞ്ഞു. പെര്‍മിറ്റുകള് എല്ലാം തന്നെ സമയപരിധിക്കുള്ളില് ഒന്നിലധികം തവണ ഉപയോഗിക്കാന് കഴിയും.\nഈ സംവിധാനം യാഥാര്‍ഥ്യമായതോടെ പ്രവാസികള് മുന്‍കൂട്ടി എക്സിറ്റ് പെര്‍മിറ്റുകള് എടുത്തുവെക്കാനും തുടങ്ങിയിട്ടുണ്ട്. പ്രായപൂര്‍ത്തിയാകാത്ത ഖത്തരി കുട്ടികള്‍ക്ക് മാതാപിതാക്കളില് നിന്നുള്ള എക്സിറ്റ് പെര്‍മിറ്റും സൗജന്യമാണ്.\nപ്രവാസികള് രാജ്യത്ത് നിന്ന് പുറത്തുപോകുന്നതിനുള്ള എക്സിറ്റ് പെര്‍മിറ്റ് നടപടി ക്രമങ്ങള് പൂര്‍ണ്ണമായും ഓണ്‍ലൈന് സംവിധാനം വഴിയാണ് നടപ്പാകുകയെന്ന് ആഭ്യന്തര മന്ത്രാലയം അറിയിച്ചു. അതിനാല് ഇനി പ്രിന്‍റൗട്ടും നല്‍കുന്നതായിരിക്കില്ല. എക്സിറ്റ് പെര്‍മിറ്റിന് രേഖ ആവശ്യമില്ളെന്നും സൗജന്യമായാണ് അനുവദിക്കുക എന്നും അറിയിപ്പില് പറയുന്നു. മെത്രാഷ് രണ്ടു വഴിയോ മന്ത്രാലയത്തിന്‍്റെയോ ഹുകൂമിയുടെയോ വെബ്സൈറ്റുകള് വഴിയോ എക്സിറ്റ് പെര്‍മിറ്റിന്‍െറ നടപടികള് പൂര്‍ത്തിയാക്കാമെന്നും ആഭ്യന്തര മന്ത്രാലയം വ്യക്തമാക്കുന്നു.\nexit, permit, Qatar\nPrevious PostPrevious ലോ അക്കാദമിയുടെ ഭൂമിയെ കുറിച്ച് അന്വേഷണം പ്രഖ്യാപിച്ചു\nNext PostNext തൃപ്തി ദേശായി ഇനി മദ്യനിരോധനത്തിന്